സയ്യിദ് സനാഉല്ല മക്തി തങ്ങൾ - പൂങ്കാവനം\nസയ്യിദ് സനാഉല്ല മക്തി തങ്ങൾ\n(സയ്യിദ് സനാഉല്ലാ മക്തി തങ്ങൾ എന്ന താളിൽ നിന്നും തിരിച്ചുവിട്ടതു പ്രകാരം)\nതയ്യാറാക്കിയത്: മുഹമ്മദ് യാസർ വി.കെ, അബൂദാബി\nമക്തി തങ്ങൾ കേരളത്തിലെ മുസ്ലീം സമൂഹത്തിനിടയിലെ സാമൂഹ്യപരിഷ്കർത്താവ്,പൂർണനാമം സയ്യിദ് സനാഉല്ലാ മക്തി തങ്ങൾ.\nമുജാഹിദ് പ്രസ്ഥാനത്തിന്റെ ശിൽപികളിൽ പ്രധാനിയാണ്.\n5 നിത്യജീവനു വേണ്ടി ഒരു പരസ്യം\n6 ഒരു സായാഹ്നപത്രം\n7 മുസ്ലിം കേരളത്തിന്റെ ഉദ്ധാരകൻ\n8 'ലാ മൌജൂദ ഇല്ലല്ലാഹ്'\n10 ത്രിഭാഷാ നിഘïു രചന\n11 സഞ്ചാര കഥകൾ\n13 മുഹമ്മദീയ സഭയും ഖുർആൻ പരിഭാഷയും\n14 കണ്ണൂർ സുൽത്താനൊരു സന്ദേശം\n16 അവിസ്മരണീയ സംഭവങ്ങൾ\n17 ജുമുഅ ഖുതുബ\nപൊന്നാനി ക്കടുത്തുള്ള വെളിയങ്കോട് സയ്യിദ് അഹമദ് തങ്ങളുടെയും പത്നി ഹമദാനി വംശജയായ ശരീഫ ബീവിയുടെയും മകനായി 1847ൽ ജനിച്ചു. അച്ഛന്റെ കീഴിൽ പ്രാഥമിക അറബിഭാഷാപഠനം നടത്തി.പിന്നീട് ചാവക്കാട് ഹയർ എലമെൻററി സ്കൂളിൽ പഠിച്ചു.വെളിയങ്കോട്,പൊന്നാനി, മാറഞ്ചേരി പള്ളി ദർസുകളിൽ മ വിഷയങ്ങളിൽ ഉപരിപഠനം നടത്തി.മലയാളം,അറബി, ഹിന്ദുസ്ഥാനി,പേർഷ്യൻ,തമിഴ് ഭാഷകളിൽ പ്രാവീണ്യം നേടിയ മക്തി തങ്ങൾ ബ്രിട്ടീഷ് ഗവണ്മെൻറിനു കീഴിൽ എക്സൈസ് ഇൻസ്പെക്ടറായി ഏതാനും വർഷം ജോലി ചെയ്തു.\nക്രിസ്ത്യൻ പാതിരിമാർ ഇസ്ലാമിനെ വിമർശിക്കുകയും വികൃതമായി ചിത്രീകരിക്കുകയും ചെയ്യുന്നതിനെ ശക്തിയുക്തം എതിർത്ത് കൊണ്ട് തങ്ങൾ തൻറെ പ്രവർത്തനങ്ങൾ ആരംഭിച്ചു.പിന്നീട് മുസ്ലിം സമുദായത്തിലെ അനാചാരങ്ങൾക്കും അന്ധവിശ്വാസങ്ങൾക്കുമെതിരെയുള്ള പ്രചാരണവും മക്തി തങ്ങൾ ഏറ്റെടുത്തു.\n1911 ൽ അനാരോഗ്യം മൂലം അദ്ദേഹം ഫോർട്ട് കൊച്ചിയിൽ സ്ഥിരതാമസമാക്കി. നിരന്തരമായ പ്രഭാഷണവും വാദപ്രതിവാദവും കാരണം അദ്ദേഹത്തിൻറെ ആരോഗ്യം നാൾക്കുനാൾ ക്ഷയിച്ചു വന്നു ആസ്തമയും ജ്വരവും വിട്ടുമാറിയില്ല.1912 സെപ്റ്റമ്പർ 18ന് മക്തി തങ്ങൾ അന്തരിച്ചു.\nക്രിസ്തീയ അജ്ഞാന വിജയം\nതൃശ്ശിവപേരൂർ കൃസ്തീയ വായടപ്പ്\nകൃസ്തീയ മൂഢ പ്രൗഡി ദർപ്പണം\nകേരള മുസ്ലിം നവോത്ഥാന നായകരിൽ പ്രമുഖനും പ്രസിദ്ധ ഇസ്വ്ലാഹി പ്രബോധകനും ആദ്യകാല\nമുസ്ലിം സാഹിത്യകാരന്മാരിൽ പ്രാമാണികനുമായിരുന്നു സയ്യിദ് സനാഉല്ല മഖ്ദി തങ്ങൾ അവർകൾ.\nഇസ്ലാമിനെയും തിരുനബി (സ്വ) യെയും അധിക്ഷേപിച്ചും അവഹേളിച്ചും കേരളമൊട്ടുക്കും ചുറ്റി\nസഞ്ചരിച്ചിരുന്ന ക്രൈസ്തവ മിഷനറിമാരുടെ മുന്നേറ്റത്തെ തടഞ്ഞുനിർത്തിയ ശക്തിദുർഗമായിരുന്നു\nഅദ്ദേഹം. അദ്ദേഹത്തിന്റെ നാവിന്റെയും തൂലികയുടെയും മുമ്പിൽ പ്രതിയോഗികൾ തോറ്റമ്പി. ഇസ്ലാ\nമിന്റെ വിജയപതാക ഉയർത്തിപ്പറപ്പിക്കുന്നതിൽ അദ്ദേഹം വിജയിച്ചു. നിരർഥകങ്ങളായ അന്ധവിശ്വാസാനാ\nചാരങ്ങളോട് അവിരാമം പടപൊരുതിയതിന്റെ ഫലമായി യാഥാസ്ഥിക മുസ്ലിംകളിൽ ഒരു വലിയ വിഭാഗം\nഅദ്ദേഹത്തിനെതിരായിരുന്നു. ത്യാഗത്തിന്റെ തീച്ചൂളയിൽ നിന്നും ഉരുത്തിരിഞ്ഞതായിരുന്നു ആ ധന്യ\nജീവിതം. ജീവിതത്തിൽ അഭിമുഖീകരിച്ചിരുന്ന ദുരന്തദുരിതങ്ങളേയും ഭീഷണികളേയും തൃണവൽഗണിച്ചു\nകൊണ്ടദ്ദേഹം സത്യമതപ്രബോധന വേദിയിൽ ഉറച്ചുനിന്നു. പ്രതിലോമകാരികൾക്ക് മുമ്പിൽ പതറാതെ,\nതളരാതെ ആദർശ ജീവിതം നയിച്ചു. ഒരു മുസ്ലിം പരിഷ്കർത്താവിന്നനിവാര്യമായ എല്ലാ ഗുണങ്ങളും ആ\nമഹാവ്യക്തിത്വത്തിൽ ഉൾക്കൊണ്ടിരുന്നു. സയ്യിദ് അഹമദ് തങ്ങളുടെയും ഹമദാനി വംശജയായ\nശരീഫബീവിയുടെയും മകനായി 1847 ൽ മുസ്ലിം കേരളത്തിന്റെ നവോത്ഥാന ശിൽപിയായി സയ്യിദ്\nസനാഉല്ല മഖ്ദി തങ്ങൾ ജനിച്ചു. സ്വപിതൃസന്നിധിയിൽ നിന്നു പ്രാഥമിക അറബി ഭാഷാപഠനം നേടി.\nപിന്നീട് ചാവക്കാട് ഹയർ എലിമെന്ററി സ്കൂളിൽ പഠിച്ചു. വെളിയങ്കോട്, മാറഞ്ചേരി, പൊന്നാനി\nപള്ളിദർസുകളിൽ ഉപരിപഠനം നടത്തി. മലയാളം അറബി എന്നീ ഭാഷകൾക്ക് പുറമെ ഹിμുസ്ഥാനി,\nപേർഷ്യൻ, തമിഴ് മുതലായ ഭാഷകളിലും അദ്ദേഹം അവഗാഹം നേടിയിരുന്നു. ജ്ഞാന ധന്യനായിരുന്ന\nതങ്ങളവർകൾ ബ്രിട്ടീഷ് ഗവൺമെന്റിന്റെ കീഴിൽ എക്സൈസ് ഇൻസ്പെക്ടറായി ഏതാനും വർഷം\nജോലിചെയ്തു. യൌവന കാലത്തുതന്നെ അദ്ദേഹം നല്ല ഒരു വായനക്കാരനും അനുപമനായ പ്രസംഗകനും\nഅതുല്യനായ എഴുത്തുകാരനുമായി വളർന്നു.\nഅക്കാലത്ത് കേരളത്തിലെ ക്രൈസ്തവ മിഷനറിമാർ ഇസ്ലാമിനെയും അന്ത്യപ്രവാചകനെയും\nനിശിതമായി വിമർശിച്ചുകൊണ്ട് നിരവധി പുസ്തകങ്ങളും ലഘുലേഖകളും പ്രസിദ്ധീകരിച്ചിരുന്നു.\nഅറബിമലയാള ലിപിയിൽ പോലും അവർ പല കൃതികളും എഴുതി പ്രസിദ്ധപ്പെടുത്തി. അത്തരം\nപുസ്തകങ്ങൾ മുസ്ലിംകൾക്കിടയിൽ സൌജന്യമായി വിതരണം ചെയ്തിരുന്നു.\nചന്തകളിലും കവലകളിലും ഗ്രാമങ്ങളിലും പട്ടണങ്ങളിലുമെല്ലാം ക്രൈസ്തവ മതപ്രചാരകരന്മാരുടെ\nപ്രഭാഷണങ്ങളും പ്രചാരണങ്ങളും മുറക്ക് നടന്നിരുന്നു. ക്രിസ്തീയ പത്രപ്രസിദ്ധീകരണങ്ങൾ അന്നെല്ലാം\nഇസ്ലാമിനേയും തിരുനബി (സ്വ) യേയും കുറിച്ച് ജനമനസ്സുകളിൽ തെറ്റിദ്ധാരണകൾ ജനിപ്പിക്കുന്നതിൽ\nസാരമായ പങ്ക് വഹിച്ചു. ക്രൈസ്തവ മിഷനറിമാർ ഇംഗ്ളീഷുകാരുടെ പരോക്ഷമായ സഹായസകരണ\nങ്ങളോട് കൂടി ഇസ്ലാംമതത്തെയും പ്രവാചകനെയും ആക്ഷേപിക്കാനും അവഹേളിക്കാനും ആവുന്ന\nതെല്ലാം ചെയ്തു. ക്രൈസ്തവരുടെ ഇസ്ലാം മതവിരുദ്ധ ഗ്രന്ഥങ്ങളെ സാഹിത്യരചന മുഖേനയും മിഷനറി\nപ്രസംഗങ്ങളെ ഖണ്ഡന പ്രസംഗങ്ങൾ മൂലവും നേരിടുവാൻ ധീരമായി മുന്നോട്ടുവന്നു, മഖ്ദി തങ്ങൾ എന്ന\nധീര മുജാഹിദ് പണ്ഡിതൻ. ക്രൈസ്തവ മിഷനറി പ്രവർത്തകർ തങ്ങളെ നേരിടാൻ ആരുമില്ലെന്ന അഹന്ത\nനടിച്ച് വിജയം മുൻകൂർ ഉറപ്പിച്ച് ദുഷ്പ്രചാരണങ്ങൾ തുടരുകയായിരുന്നു.\nമുസ്ലിം സമുദായത്തിന്റെ ദീനരോദനം കേട്ട് അടർക്കളത്തിലിറങ്ങാൻ മഖ്ദി തങ്ങൾ തീരുമാനിച്ചു. 1882ൽ\nഅദ്ദേഹം ഗവൺമന്റ് ഉദ്യോഗം രാജിവെച്ചു. അക്കാലത്ത് കർമധീരനായ ആ പ്രബോധകനു മുപ്പത്തിയഞ്ച്\nവയസ്സ് മാത്രമേ പ്രായമായിരുന്നുള്ളൂ. സർവസ്വവും സർവശക്തനായ അല്ലാഹുവിൽ സമർപ്പിച്ചു ആശയ\nസമരത്തിനായി രംഗത്തിറങ്ങി. പ്രകൃതി സുμരമായ വെളിയങ്കോട് പ്രദേശത്ത് നിന്നു അദ്ദേഹത്തിന്റെ\nത്യാഗസേവനങ്ങളുടെ അടങ്ങാത്ത അലയടികൾ മുഴങ്ങി. അതു കന്യാകുമാരി മുതൽ മംഗലാ\nപുരംവരെയുള്ള മുസ്ലിംകൾക്കിടയിൽ അഭൂതപൂർവമായ നവചൈതന്യവും അചഞ്ചലമായ\nആദർശബോധവും അങ്കുരിപ്പിച്ചു. അദ്ദേഹത്തിന്റെ ആകർഷണീയവും അനുപമവുമായ വാക്ധോരണിയും\nഅനുഗ്രഹീതവും കരുത്തുറ്റതുമായ തൂലികയിൽ നിന്നുതിർന്ന ലേഖനങ്ങളും യുക്തി പൂർവമായ\nമതപ്രബോധനങ്ങളും ക്രൈസ്തവ മിഷനറിയുടെ വികലതകളെ അനാവരണം ചെയ്യുന്നതിൽ അനൽപമായ\nപങ്കുവഹിച്ചിട്ടുണ്ട്. ആ മഹൽ ജീവിതത്തിൽ നിന്നുള്ള ഏതാനും കനകമുത്തുകൾ നമുക്ക് ഇവിടെ\nഅനുസ്മരിക്കുകയും അദ്ദേഹത്തിനു വേണ്ടി പ്രാർഥിക്കുകയും ചെയ്യാം. പ്രബോധന രംഗത്തുള്ളവർക്ക് ഇത്\nവലിയൊരു മുതൽക്കൂട്ടായിരിക്കുമെന്നുള്ളതിൽ തർക്കമില്ല. കെ.കെ. മുഹമ്മദ അബ്ദുൽ കരീം രചിച്ച 'മഖ്ദി\nതത്മളുടെ ജീവചരിത്രം' എന്ന ഗ്രന്ഥത്തിൽ നിന്നുള്ള ഉദ്ധരണികളാണിവിടെ.\nനിത്യജീവനു വേണ്ടി ഒരു പരസ്യം\n1902 ൽ തങ്ങൾ 'നിത്യജീവൻ' എന്ന പേരിൽ ഒരു മാസിക പ്രസിദ്ധീകരിക്കാനാഗ്രഹിച്ചിരുന്നു. അക്കാലത്ത്\nതിരൂരിൽ നിന്നു സി. സെയ്താലിക്കുട്ടി മാസ്റ്റർ അവർകൾ പ്രസിദ്ധീകരിച്ചിരുന്ന 'സ്വലാഹുൺ ഇഖ്വാ≥'\nപത്രത്തിൽ അദ്ദേഹം പ്രസിദ്ധീകരിച്ചിരുന്ന ഒരു കുറിപ്പ് കാണുക.\n"സ്വലാഹുൽ ഇഖ്വാൻ പത്രാധിപർ അവർകളെ! ദയവ് ചെയ്തു ഈ ലേഖനം പത്രത്തിൽ ഇടുമെന്നു\nയാ ഇഖ്വാനീ! (എന്റെ സഹോദരന്മാരെ) നസാറാക്കളുടെ കയ്യേറ്റവും വാക്കേറ്റവും ദിവസേന\nവർധിച്ചും മുഉമിനീങ്ങൾക്ക്  വ്യസനം കവർന്നുംവരുന്നു. നസ്രാക്കളിൽ നിന്നുണ്ടാകുന്ന ആക്ഷേപ\nങ്ങൾക്ക് സമാധാനം കാണാതെ ഇസ്ലാം ബുദ്ധിമുട്ടുന്നുണ്ട്. എന്നാൽ അല്ലാഹുതആലയുടെ\nമശീഅത്ത്  കൊണ്ട് ഞാൻ അതിൽ ഉത്സാഹിച്ചു അനേകം സമാധാനങ്ങൾ കൂട്ടിച്ചേർത്തതായ പല\nപുസ്തകങ്ങൾ തയ്യാറാക്കി വെച്ചിരിക്കുന്നു. അച്ചടിച്ചു പ്രസിദ്ധമാക്കാൻ പണമില്ലാതെ മറഞ്ഞു\nകിടക്കുന്നു. അതുകൾ ളാഹിറാ  യാൽ ഇൻശാ അല്ലാഹ് നസാറാ ഫനാ  ആയിപോകും. തെളിവുകൾ\nകൊണ്ടും ന്യായം കൊണ്ടും ഇസ്ലാമിനു സകല ജയം ഉണ്ടാകും. അതുകളെ അച്ചടിക്കാൻ\nസാധിക്കാതെ ഇരിക്കുന്നു. എന്നുമാത്രമല്ല; എത്രകാലം ഞാൻ ഹയാത്താ  യിരിക്കുമെന്നു തീർച്ചയുമില്ല.\nഅതുകൊണ്ടു താഴെ പറയുന്ന ഹീലത്ത്  കൊണ്ട് ഇസ്ലാം മുതൽ കുഫ്ഫാര്  വരെയുള്ള ജനത്തിൽ\nഞാൻ മുമ്പ് നടത്തിയിരുന്ന പരോപകാരി പോലെ എട്ടു പുറങ്ങളിൽ ഒരു പുസ്തകം മാസത്തിൽ ഒന്നായി നടത്താനും അതിൽ ഒരു ഭാഗം എന്റെ പുസ്തകങ്ങളിൽ ഓരോന്നായിച്ചേർക്കാനും രണ്ടു ഭാഗങ്ങളിൽ ബുദ്ധി ഉപദേശങ്ങളും ഓരോ രോഗങ്ങൾക്കും കൈകൊണ്ട് ഔഷധങ്ങൾ വിവരിപ്പാനും വിചാരിക്കുന്നു.\nഅതിന്റെ വില ആണ്ടിൽ ഒരുറുപ്പിക മുൻകൂറും ഒന്നേകാലുറുപ്പിക പിൻകൂറുമാകുന്നു.\nഈ ദുൽഹജ്ജ് മുപ്പതാം തിയ്യതിക്കകം 100 വായനക്കാർ തികഞ്ഞാൽ മുഹർറം 1-ാം തിയ്യതിക്ക് പത്രം പുറപ്പെടീക്കാം. ഇൻശാ അല്ലാഹ്. ഒരു മാസത്തെ പണം മുൻകൂർ അയച്ചുതന്നാലും മതി. ഒരു ഭാഗമായി മുമ്മൂന്നു കടലാസ്സ് യെടുത്ത് ചേർത്താൽ പുസ്തകമായിത്തീരും.” (വാള്യം:3, ലക്കം:18)\nമുസ്ലിംകളായ വെറും 100 വരിക്കാരെ കിട്ടാത്തതു നിമിത്തം 'നിത്യജീവൻ മാസിക' നടത്താൻ കഴിഞ്ഞില്ല.\nവെറും 38 ആളുകൾ കൊടുത്തിരുന്ന സംഖ്യ അദ്ദേഹം തിരിച്ചുകൊടുക്കുകയും ചെയ്തു.\n1909ൽ അദ്ദേഹം 'തുർക്കി സമാചാരം' എന്ന നാമധേയത്തിൽ ഒരു സായാഹ്ന പത്രം തുടങ്ങി.\nതുർക്കിയിലെ ഉസ്മാനിയ്യാ ഖലീഫമാരുടെ മതപരവും രാഷ്ട്രീയവും സാമൂഹികവും സാമ്പത്തികവുമായ\nപ്രവർത്തനങ്ങളുടെ വാർത്തകൾ ആ പത്രത്തിൽ പ്രാധാന്യപൂർവം പ്രസിദ്ധീകരിച്ചിരുന്നു. പക്ഷേ\nസാമ്പത്തികാവശത നിമിത്തം ആറുമാസത്തിലധികം ആ പത്രം നടന്നില്ല. കേരളമുസ്ലിം പത്രപ്രവർത്തന\nചരിത്രത്തിൽ നിത്യസ്മരണീയമായ വ്യക്തിപ്രഭാവമാണ് മഖ്ദി തങ്ങളുടേത്. ആവശ്യമായ സാമ്പത്തിക\nസഹായം ലഭിക്കാതെപോയതിനാൽ തങ്ങൾക്ക് പത്രപ്രവർത്തനം അധികകാലം തുടരാൻ സാധിച്ചില്ല.\nമുസ്ലിം കേരളത്തിന്റെ ഉദ്ധാരകൻ\nഎ.ഡി. 1882 മുതൽ ആ നവോത്ഥാന നായകൻ കേരളത്തിലുടനീളം ചുറ്റിസഞ്ചരിച്ചു ഇസ്ലാമിക\nപ്രബോധന പ്രവർത്തനങ്ങൾ അവിരാമം തുടർന്നു. സഹായിക്കാൻ അധികമാരും ഉണ്ടായിരുന്നില്ല. ഒരു\nവ്യക്തി ഒറ്റക്കു പരിഷ്കരണ പ്രവർത്തനങ്ങളുമായി എത്രകാലം മുന്നോട്ടു പോകും?\nപ്രസിദ്ധീകരണങ്ങൾക്കുള്ള സാമ്പത്തിക പ്രശ്നമായിരുന്നു അദ്ദേഹത്തെ അലട്ടിയിരുന്നതെന്ന് അനേകം\nലഘുലേഖകളിൽ നിന്നും പരസ്യങ്ങളിൽ നിന്നും മനസ്സിലാക്കാം. 1890ൽ അദ്ദേഹം തന്റെ മുഹമ്മദീയ\nമുദ്രണാലയത്തെ സാമ്പത്തികമായി സഹായിക്കാൻ അപേക്ഷിച്ചുകൊണ്ട് പ്രസിദ്ധപ്പെടുത്തിയിരുന്ന\nഈമാൻ സലാമത്ത് എന്ന ലഘുലേഖയിലെ പ്രസക്ത ഭാഗങ്ങൾ ഇപ്രകാരമാണ്:\n\_"1. നീയും നിന്റെ ശക്തികളും മുതലും നബിയുടെ ആവശ്യത്തിലേക്കുള്ളതാണെന്ന് ഉറപ്പിച്ചാൽ\nമാത്രം ഇസ്ലാം ആകുന്ന നീ നബിയുടെ ആവശ്യത്തിലേക്ക് ഒരു മുക്കാൽ പോലും\n2. നബിയുള്ള  തന്റെ ഒഫാത്ത്  വരെ ഉമ്മത്തീ ഉമ്മത്തീ  എന്നു പറഞ്ഞും വ്യസനിച്ചും ഇരിക്കെ\nഉമ്മത്തായ നീ ആ നബിയെ ഓർക്കാതെയും നബിയുള്ളാനെ രാക്ഷസൻ എന്നും നബിയുള്ളാന്റെ\nപ്രിയ ഭാര്യയും ഉമ്മത്തിമാർക്ക് ഉമ്മയുമായ നിന്റെ ഉമ്മ ആയിശ (റ) എന്നവരെ ദുർനടപ്പുകാരി\nഎന്നും പറയുന്നതിനെ നീ അറിഞ്ഞു വ്യസനിക്കാതെയും ഇരിക്കുന്നതു ന്യായമാകുമോ? നാളെ\nനബിയുടെ ശിപാർശി തേടികൊണ്ട് അവിടത്തെ സന്നിധിയിൽ നീ ചെല്ലുമ്പോൾ നബിയുള്ള നിന്റെ\nമേൽ കരുണ വിചാരിക്കാൻ അവകാശമുണ്ടാ?\n3. ബദർ സഹാബാക്കളുടെ പേരിൽ നിങ്ങൾ നേർച്ചകൾ കഴിക്കുന്നു!! എന്നാൽ ബദർ പടപ്പാട്ട്\nപാടുന്നതിൽ മനസ്സിരുത്തി ഓർക്കുന്നതായാൽ അവർ നബിയുള്ളാനെ മഹിമപ്പെടുത്തുന്നതിൽ\nതങ്ങളുടെ മുതല് മാത്രമല്ല, ജീവനേയും ചിലവഴിക്കാൻ ഒരുങ്ങിനിന്ന ഇസ്ലാം സിംഹങ്ങളാകുന്നു\nഎന്നും, അത് നിമിത്തം മഹാമേന്മ അവർക്ക് കിട്ടിയതാണെന്നും നീ കാണും. അപ്പോൾ നീയും\nഉമ്മത്തായിരിക്കെ നബിയുള്ളാരെ കുഫ്ഫാരിൽ മഹിമപ്പെടുത്തുന്നതായ ഈ അച്ചിൽ  കഴിയുന്ന\nസഹായങ്ങൾ ചെയ്യേണ്ടതാണെന്നും നീ വിചാരിക്കാത്തത് ന്യായമാകുമോ? ആലോചിക്ക്.\n4. മുഹ്യിദ്ദീൻ ശൈഖിന്റെ പേരിൽ നേർച്ചകൾ ചെയ്തും മുഹ്യിദ്ദീൻ മാലയും മറ്റും പാടിയും\nവരുന്നു. അവർ (മുഹ്യിദ്ദീൻ അബ്ദുൽഖാദിർ) ദീനിനെ ഹയാത്താക്കി  യത് കൊണ്ട് മുഹ്യിദ്ദീൻ\nഎന്നുള്ള പേര് വിളി അവർക്കുണ്ടായതാണെന്നും നീ അറിയുന്നു. അതിനാൽ ആ തങ്ങൾക്ക് നബിയെ\nമഹിമപ്പെടുത്തി ദീനിനെ വെളിച്ചമാക്കുന്നതിനേക്കാൾ അധികമായ സന്തോഷം മറ്റൊന്നിലും\nഉണ്ടാകുന്നതല്ലെന്നും നീ ഉറപ്പിക്കണം.\n5. ആകയാൽ ഈ കാലാവസ്ഥക്ക് എതിരാളികളോടെതിർത്ത് ദീനിനേയും നബിയുള്ളാനേയും\nമഹിമപ്പെടുത്തുന്നതായ ഈ അച്ചിനെ മുഹ്യിദ്ദീൻ പ്രസ്സ് (ദീനിനെ ഹയാത്താക്കുന്ന അച്ച്) എന്നു\n6. ഉമ്മത്തായവനെ! നീതിയിൽ ആലോചിക്കുന്നതായാൽ നിന്റെ സമ്പാദ്യത്തിൽ നിന്നു ഒരു പങ്ക്\nനബിയുള്ളാക്ക് വേണ്ടി (ദീൻ പ്രചാരണത്തിന്നായി) നീ കൊടുക്കേണ്ടതാണെന്നു കാണും.\nനസറാണിയായവൻ അന്നന്നത്തെ കൂലിയിൽ നിന്നു ഒന്നോ രണ്ടാ കാശും നുള്ളരി  യും ഈശോ\nമിശിഹാന്റെ നാമത്തിൽ കൊടുക്കുന്നതും ഹിμുക്കൾ ദേവർകാണി എന്ന നാമത്തിൽ നിത്യം ഓരോ\nകാശ് കൊടുക്കുന്നതും നീ കാണുന്നു. അങ്ങനെ നിന്റെ നബിക്ക് വേണ്ടി നബിനാണയം എന്ന\nനാമത്തിൽ ഓരോ കാശ് കൊടുക്കാൻ നിനക്ക് മനസ്സ് വരാത്തത് എത്ര വ്യസനം?\nചരിത്ര പുരുഷൻ പ്രസ്തുത ലഘുലേഖ വിതരണം ചെയ്തു ആറുമാസത്തിന്നുള്ളിൽ തന്നെ നബിനാണയം,\nസത്യദർശിനി എന്നീ പുസ്തകങ്ങൾ പ്രസിദ്ധീകരിച്ചു. മി: ഗുണ്ടർട്ടിന്റെ മുഹമ്മദ് ചരിതം എന്ന\nപുസ്തകത്തിലെ അബദ്ധപ്രസ്താവനകളെ മഖ്ദിതങ്ങൾ യുക്തിപൂർവം ഖണ്ഡിച്ചിട്ടുണ്ട്;\nനബിനാണയത്തിൽ. ആ ഗ്രന്ഥപരമ്പരയിലെ ഒന്നാം ഭാഗം മാത്രമേ പ്രകാശിതമായിട്ടുള്ളു. അറബി\nമലയാളത്തിൽ ഒരു മുസ്ലിം പണ്ഡിതൻ രചിച്ച ആദ്യത്തെ നബി ചരിത്രമാണിത്. കേരളസഞ്ചാരി‘  പത്രം\nആ ഗ്രന്ഥത്തെ മുക്തകണ്ഠം പ്രശംസിച്ചു ഒരു നിരൂപണം എഴുതിയിരുന്നു. അതിൽ ഇങ്ങനെ\nരേഖപ്പെടുത്തിയിട്ടുണ്ട്:  ‘മുഹമ്മദീയ സഹോദരന്മാർ വിദ്യാഭാസ കാര്യത്തിൽ വളരെ പിന്നണിയിലാണ്;\nഭാഷയിൽ എഴുതുന്നവർ അവരിൽ വളരെ കുറവ്. മഖ്ദി തങ്ങൾ എന്ന പ്രസിദ്ധ പ്രസംഗകൻ\nമുഹമ്മദീയരുടെ വിദ്യാഭ്യാസ ഉയർച്ചക്കും സാഹിത്യപോഷണത്തിന്നും വേണ്ടി വളരെ പാടുപെടുന്ന\nആദരണീയനാണ്. നബിനാണയം പോലെയുള്ള പല ഗ്രന്ഥങ്ങളും ഈ പണ്ഡിതൻ ചമക്കുമെന്നാശിക്കാം.‘\nമഖ്ദിതങ്ങളുടെ പ്രബോധന പ്രവർത്തനങ്ങളുടെ ആരംഭഘട്ടത്തിൽ കേരള മുസ്ലിംകൾക്കിടയിൽ ഖാദിരി,\nരിഫാഈ, നഖ്ശബന്തി, ചിശ്ത്തി, ശാദുലി മുതലായ അനേകം ത്വരീഖത്തുകൾ പ്രചരിച്ചിരുന്നു. തങ്ങളുടെ\nകുടുംബം പാരമ്പര്യമായി ശാദുലി ത്വരീഖത്തുകാരായിരുന്നുവത്രെ. ത്വരീഖത്തുകാർക്കിടയിൽ തന്നെ പള്ളി\nബഹിഷ്കരണവും അഭിപ്രായ ഭിന്നതകളും പ്രകടമായി കണ്ടിരുന്നു. ഓരോ ത്വരീഖത്തുകാരും അന്നെല്ലാം\nപരസ്പരം തർക്കവിതർക്കങ്ങളുമായി കാലം കഴിച്ചു. \nഅക്കാലത്താണ് ധീരനായ മഖ്ദിതങ്ങൾ അനിസ്ലാമിക വിശ്വാസാചാരങ്ങൾ ഉൾക്കൊണ്ടിരുന്ന\nത്വരീഖത്തുകൾക്കെതിരിൽ വിട്ടുവീഴ്ചയില്ലാതെ രംഗത്തിറങ്ങിയത്. 1909 ജൂണിൽ അദ്ദേഹം കൊച്ചിയിൽ\nനിന്നും 'ലാമൌജൂദിൽ ലാപോയന്റ്' എന്ന ലഘുലേഖ പ്രസിദ്ധപ്പെടുത്തി. അതിൽ അദ്ദേഹം അന്നത്തെ\nത്വരീഖത്ത് ശൈഖന്മാരേയും ശിഷ്യന്മാരേയും കണക്കിന്നു വിമർശിച്ചത് കാണുക:\n"ജ്ഞാനമേശമില്ലാത്ത വികടമൂർത്തികൾ. സ്നാദി നിയമങ്ങൾതാനും അറിയാത്ത സ്ത്രീ\nപുരുഷന്മാരിൽ കടന്നു 'ആത്മീയശിഷ്യർ' ആവാതിരിക്കുന്നത് മഹാപാതകമെന്നു ഭയപ്പെടുത്തി\nശിഷ്യസ്ഥാനത്തെടുക്കുന്നു. റജിസ്ട്രറിൽ അവരുടെ പേര് ചേർക്കുന്നു. ആണ്ടുതോറും\nസർക്കീട്ടുചെയ്തു ഗുരു അവകാശമെന്നൊരു അവകാശം പിരിക്കുന്നു. (ഈ പിരിവിന്നു മധ്യേ നിങ്ങൾ\nഓതിയോ പഠിച്ചോ? പുത്രന്മാരെ പഠിപ്പിച്ചോ എന്നീ ചോദ്യവും അന്വേഷണവും വേദവിരോധമെന്ന\nപാലിയത്തേക്ക് തെങ്ങ് എൺപതിനായിരമുണ്ട്. പാറായിക്ക് അമ്പതിനായിരമുണ്ട്. പറക്കോടനു\nമുപ്പതിനായിരമുണ്ട് എന്നു പറഞ്ഞും പാട്ടം പിരിച്ചും വരുന്നതുപോലെ 'ഞമ്മക്ക് ഇരുപതിനായിരം\nമുരീദ്  ഉണ്ട്, ഉപ്പാപ്പാക്ക് അമ്പതിനായിരമുണ്ട്. അവർക്ക് മുപ്പതിനായിരമുണ്ട് എന്നു പറഞ്ഞും\nനികളിച്ചും  പട്ടിക കാണിച്ചു വരുന്നതു കൂടാതെ ("ആത്മീയ ഗുരുവായ ശൈഖ് ഇല്ലാത്തവന്റെ\nശൈഖ് ശൈത്താനായി ആത്മാവിനെ നശിപ്പിക്കും) എന്നൊരു അറബി വാക്യം ചൊല്ലി അതു\nപ്രമാണമെന്നു ധരിപ്പിച്ചു സ്ത്രീപുരുഷൻമാരെ വശീകരിക്കുന്നു. ഇങ്ങിനെ ഒരു പ്രമാണം ഇസ്ലാം\nമതത്തിൽ ഉണ്ടാവാൻ അവകാശം ഉണ്ടാ എന്നും ശങ്കിക്കത്തക്ക ബുദ്ധിഗുണവും ജ്ഞാനശക്തിയും\nഇല്ലാത്ത ശുദ്ധഹൃദയൻമാർ ഭയപ്പെട്ടു അവരുടെ വലയിൽപ്പെട്ടുപോകുന്നു. (പേജ് 2,3)\n'ലാ മൌജൂദ ഇല്ലല്ലാഹ്' കേരളത്തിലെ മതപണ്ഡിതന്മാർക്കിടയിൽ അക്കാലത്ത് 'ലാ മൌജൂദഇല്ലല്ലാ' (അല്ലാഹുവിനൊഴികെ\nഅസ്തിത്വമില്ല) എന്ന ദിക്റ് (സ്ത്രോത്ര വചനം) ഉരുവിടുന്നത് അനുവദനീയമോ അല്ലയോ? എന്ന\nകാര്യത്തെ സംബന്ധിച്ചു ചൂടുപിടിച്ച ചർച്ചയും വിവാദവും നടന്നിരുന്നു. പ്രസിദ്ധ അറബി\nസാഹിത്യകാരനും ഉന്നത പണ്ഡിതനുമായിരുന്ന മൌലാനാ അഹ്മദ് ശീറാസി (നാദാപുരം), വെളിയങ്കോട്\nതട്ടാങ്ങര കുട്ട്യാമു മുസ്ല്യാർ, ചാലിലകത്ത് അലി ഹസൻ മുസ്ല്യാർ മുതലായ ഒരു വിഭാഗം\nമതപണ്ഡിതന്മാർ ഉപരിസൂചിതമായ ദിക്റ് ചൊല്ലുന്നത് അനുവദനീയമാണെന്നു ഫത്വാ നൽകിയിരുന്നു.\nഅന്നത്തെ യുവപണ്ഡിതനായിരുന്ന മൌലാനാ ചാലിലകത്ത് കുഞ്ഞഹമ്മദ് ഹാജിയും ആദ്യകാലത്ത് ഈ\nദിക്റ് ചൊല്ലാമെന്നു ഫത്വ നൽകിയവരിൽ ഉൾപ്പെടുന്നു.\nലാ മൌജൂദ ഇല്ലല്ലാ എന്ന വഹ്ദത്തുൽവുജൂദ് (അദ്വൈതം) പരമായ ദിക്റ് അനിസ്ലാമികമാണെന്നു മറ്റൊരു\nവിഭാഗം മതപണ്ഡിതന്മാരും വീറോടെ വാദിച്ചു. അവരിൽ പ്രധാനികൾ കുപ്പത്ത് ഉമർ മുസ്ല്യാർ\n(തളിപ്പറമ്പ്), ശൈഖ് മുഹമ്മദ് മാഹിൻ ഹമദാനി (വടുതല, അരൂക്കുറ്റി), ആലപ്പുഴ സുലൈമാനുബ്നു ആദം\nമുസ്ല്യാർ (ആലപ്പുഴ), സയ്യിദ് സനാഉല്ലാ മഖ്ദിതങ്ങൾ (കൊച്ചി), ചേനത്ത് വളപ്പിൽ അബ്ദുറഹ്മാൻ\nഹൈദ്രോസ് എന്ന അടിമ മുസ്ല്യാർ (കൊച്ചി) മുതലായവരായിരുന്നു. 'ലാ മൌജൂദ ഇല്ലല്ലാഹ് പാട്ടും', 'റദ്ദ്\nലാ മൌജൂദ ഇല്ലല്ലാഹ് പാട്ടും' അക്കാലത്ത് പ്രസിദ്ധീകരിച്ച പ്രധാന മാപ്പിളപ്പാട്ടുകളായിരുന്നു.\nഈ വിവാദം മൂർച്ചിച്ചിരുന്ന ഘട്ടത്തിൽ മഖ്ദിതങ്ങൾ വടക്കെ മലബാറിലെ പ്രസിദ്ധ മുസ്ലിം കേന്ദങ്ങളിൽ\nസഞ്ചരിച്ചു 'ലാ മൌജൂദ ഇല്ലല്ലാഹി'ന്നെതിരിൽ പ്രഭാഷണം നടത്തിപ്പോന്നു. അദ്ദേഹം കുപ്പത്ത് ഉമർ\nമുസ്ല്യാർക്ക് ശക്തിയായ പിന്തുണ നൽകി. അതോടുകൂടി 'ലാമൌജൂദ ഇല്ലല്ലാ'യുടെ അനുകൂലികൾ ആ\nമഹാനായ സമുദായോദ്ധാരകനെ അവഹേളിക്കാനും ആക്ഷേപിക്കാനും ധൃഷ്ടരായി. 'മഖ്ദിയുടെ\nമുടന്തൻവാദം' എന്ന പേരിൽ അറബിമലയാളത്തിൽ ഒരു ലഘുകൃതി ആ വിഭാഗക്കാർ പുറത്തിറ\nക്കിയിരുന്നു. തലശ്ശേരി, വളപ്പട്ടണം മുതലായ പ്രദേശങ്ങളിൽ നിന്നു അദ്ദേഹത്തെ പരിഹസിക്കുകയും\nകൂക്കിവിളിക്കുകയും ചെയ്തു. പ്രസംഗം തടഞ്ഞു; ചില ഹോട്ടലുകാർ ഭക്ഷണം പോലും കൊടുത്തില്ല.\nമരുമക്കത്തായത്തിóതിരെ വടക്കെ മലബാറിലെ മുസ്ലിംകൾക്കിടയിൽ യുഗയുഗാന്തരങ്ങളായി നിലനിന്നിരുന്ന മരുമക്കത്തായാചാ\nരത്തെ ആ കർമധീരനായ പണ്ഡിതൻ വിശുദ്ധ ക്വുർആനിന്റെ വെളിച്ചത്തിൽ നിശിതമായി വിമർശിച്ചു.\nഹൈന്ദവ സംസ്കാരത്തിന്റെ അവശിഷ്ടമാണ് മരുമക്കത്തായമെന്നു സ്ഥാപിച്ചുകൊണ്ട് അദ്ദേഹം അറബി\nമലയാളത്തിലും മലയാളലിപിയിലും ലഘുലേഖകൾ എഴുതി പ്രചരിപ്പിച്ചു. കണ്ണൂരിൽ നിന്നു മരുമക്ക\nത്തായത്തെ വിമർശിച്ചു പ്രസംഗിച്ചതിന്റെ ഫലമായി ഒരവസരത്തിൽ അദ്ദേഹം കടുത്ത മർദ്ദനത്തിന്നു\nവിധേയമായി. തങ്ങൾ തന്നെ എഴുതുന്നത് കാണുക:\n'സമാധാനലംഘനം ഉണ്ടാവാതെയും ഉണ്ടാക്കാതെയും ഇരിക്കുമെന്നുള്ളതിലേക്ക് മുന്നൂറും\nഅഞ്ഞൂറും ഉറുപ്പികക്ക് കൊല്ലം ഡിവിഷൻ കച്ചേരിയിൽ നിന്നും കണ്ണൂർ കൺട്രോൾമന്റ് മജിസ്ട്രേറ്റ്\nകോടതിയിൽ നിന്നും നോട്ടീസുകൾ ഉണ്ടായി. ആ നോട്ടീസ്സിന്നു എതിരായി വാദിക്കുകയോ\nജാമ്യമാവാമെന്നു സമ്മതിക്കയോ ചെയ്യുന്ന ഒരു ഇസ്ലാമിനേയും കാണാതെ ഏകനായി സങ്കടപ്പെട്ട\nആ സന്ദർഭത്തിൽ സഹായിച്ചതും രക്ഷിച്ചതും ഹിന്ദുജനം തന്നെ.\nകണ്ണൂർ കൺട്രോൾമെന്റിൽ വെച്ചുണ്ടായ പ്രസംഗമധ്യേ കല്ലെറിഞ്ഞും വടികൊണ്ടടിച്ചും ഉപദ്രവിച്ചു.\nസമാധാനലംഘനം ഉണ്ടാക്കി പ്രസംഗം വിരോധിപ്പിക്കണമെന്നുണ്ടായിരുന്ന മനോരാജ്യ സാധിക്കാ\nതിരിക്കുന്നതിലേക്കുണ്ടായ ഒത്താശകളും ഹിന്ദുജനത്തിൽ നിന്നുതന്നെ' (മക്തി മന:ക്ളേശം പേജ്: 65)\nഅദ്ദേഹം ശിർക്കിനേയും ബിദ്അത്തിനേയും അന്യാദൃശമായ ആത്മധൈര്യത്തോടെ അടിപതറാത്ത\nഹൃദയദാർഢ്യത്തോടും കൂടി എതിർത്തിരുന്നു. കേരളനേതാക്കളിൽ പ്രാമാണികനായിരുന്ന മുഹമ്മദ്\nഅബ്ദുറഹിമാൻ സാഹിബിന്റെ സ്യാലനും ഗ്രന്ഥകാരനുമായ മർഹൂം പി. മുഹമ്മദ് കുഞ്ഞിപ്പോക്കരുട്ടി\nസാഹിബ് ഇതിനെപ്പറ്റി എഴുതുന്നു:\n'അല്ലാഹുവിനോടല്ലാതെ സൃഷ്ടികളോടൊന്നിനോടും അപേക്ഷിക്കരുതെന്നും ശൈഖന്മാരെകൊണ്ടും\nഔല്യാക്കന്മാരെകൊണ്ടും നമ്മെ സഹായിക്കാൻ കഴിയുകയില്ലെന്നും അങ്ങനെ വിശ്വസിക്കുന്നവർ\nമുസ്ലിമല്ലെന്ന് ക്വുർആൻ എടുത്തുകാണിച്ചു ജനാബ് തങ്ങൾ ഇസ്ലാമിന്റെ ഇടയിൽ പ്രസംഗിച്ചിരുന്നു.\nഅതാണ് മുസ്ല്യാമതക്കാർക്ക് വലിയ കോപം അദ്ദേഹത്തോട് ഉണ്ടാകാൻ കാരണം' (സത്യപ്രബോധനം,\nമുഖവുര. പേജ്: 4. ആമിനാ ബുക്ക് സ്റാൾ, 1963)\nആധുനിക കേരള മുസ്ലിം നവോത്ഥാന സാരഥികളിൽ പ്രാമാണികനായിരുന്ന ഇ.കെ. മൌലവി സാഹിബ്\n(മർഹൂം) 'കേരളത്തിലെ ഇസ്വ്ലാഹി പ്രസ്ഥാനത്തിന്റെ ചരിത്രം' എന്ന ലേഖനത്തിൽ തങ്ങളെ\n'ഒരിക്കൽ അദ്ദേഹം കായംകുളത്ത് ഒരു പീടികയിൽ ഇരിക്കുകയായിരുന്നു. ഒരു വലിയ ആട് അവിടെ\nകയറിവന്നു ധാന്യങ്ങൾ തിന്നുവാൻ തുടങ്ങി. അതിനെ ആട്ടിക്കളയുവാൻ അദ്ദേഹം പറഞ്ഞപ്പോൾ 'പാടില്ല,\nഅതു മുഹ്യിദ്ദീൻ ആടാണ്' എന്നായിരുന്നു മറുപടി. അതിന്റെ അർഥമെന്തെന്നു തങ്ങൾ ചോദിച്ചതിന്\nശൈഖിന്ന് നേർന്നിടാനാണെന്നു പീടികക്കാരൻ വിവരിച്ചുകൊടുത്തു. അന്നു വൈകുന്നേരത്തെ തങ്ങളുടെ\nപ്രസംഗം 'ആടുമുഹ്യിദ്ദീനാകുകയില്ല; മുഹ്യിദ്ദീൻ ആടാവുകയില്ല' എന്ന വിഷയത്തെപ്പറ്റിയായിരുന്നു. ഇത്\nമുസ്ലിംകളുടെ ഇടയിൽ ഒരു വലിയ കോളിളക്കമുണ്ടാക്കിയെന്നു പറയേണ്ടതില്ലല്ലോ. അന്നു ഉദ്ദാരത്തെ\nതങ്ങളും മുരീദന്മാരും അവിടെ ഉണ്ടായിരുന്നു. അവരുടെ കുത്ത്മുറി റാത്തീബിൽ ഒരാൾ\nമരണപ്പെടുകയുണ്ടായി. അതു മഖ്ദിതങ്ങളുടെ കറാമത്താണെന്നു കരുതി അവർ മഖ്ദിതങ്ങളെ ശരണം\nപ്രാപിക്കുകയും ചെയ്തു. കറാമത്തിൽ അതിര് കവിഞ്ഞ വിശ്വാസമാണല്ലോ റാത്തീബുകാർക്കുള്ളത്. ആ\nകേസ്സിൽ തങ്ങൾ തന്നെയാണ് റാത്തീബുകാരെ സഹായിച്ചത്'. (അൽഇത്തിഹാദ് അറബി മലയാള മാസിക,\n1954 ഫിബ്രുവരി 1 പുസ്തകം:1, ലക്കം:1)\nത്രിഭാഷാ നിഘïു രചന കേരള മുസ്ലിംകളെ അറബി പദാർഥം ശരിക്കും ഗ്രഹിപ്പിക്കുവാൻ പര്യാപ്തമായ ഒരു ത്രിഭാഷാ നിഘണ്ടു\n(സംസ്കൃതം, മലയാളം, അറബി) എഴുതാൻ തങ്ങൾ വിശ്രമാവസരം ഉപയോഗപ്പെടുത്തിയിരുന്നു. അനേകം\nപദങ്ങൾ ഉൾക്കൊള്ളുന്ന ഒരു കരട് കോപ്പി അദ്ദേഹം തയ്യാറാക്കി. യാത്രമധ്യേ അതു നഷ്ടപ്പെട്ടുപോയി.\nഅതിനെ അവലംഭിച്ചു മറ്റൊരു വ്യക്തി ഒരു ത്രിഭാഷാനിഘണ്ടു അറബി മലയാളത്തിൽ പ്രസിദ്ധപ്പെടുത്തി\nയിരുന്നുവത്രെ. 'ഭാഷാഭ്യാസ ഹൃദയം' എന്ന തലക്കെട്ടിൽ തങ്ങൾ എഴുതുന്നു:\n'മലയാള മുസ്ലിം അറബി പദാർഥം അറിയാതെ അന്ധരായിത്തീരുന്ന ദോഷത്തിൽ നിന്നു\nരക്ഷപ്പെടുന്ന മാർഗം എന്തെന്നു ആലോചിക്കണം.\nപുത്തനായ മദ്റസ ഏർപ്പെടുത്തിയാലും ഈ ദോഷം തീരുന്നതല്ല. ഇവിടത്തെ ഗുരുക്കന്മാർ പതിവ്\nപോലെ പഠിപ്പിക്കും. പരദേശ്യർ മലയാളം അറിയുന്നതുമല്ലാ. മധ്യസ്ഥാനത്ത് മറ്റൊരു ഭാഷയെ\nആശ്രയിച്ച് ക്രമപ്പെടുത്താമെന്നുള്ള ധൈര്യം ദുസാധ്യമെങ്കിലും അതിനുള്ള പ്രയാസവും കാല\nതാമസവും എത്ര എന്നും തൽസമയമുള്ള ഗുരുക്കന്മാർക്ക് ഉപകരിക്കുമോ എന്നും ചിന്തിക്കുന്ന മനുഷ്യ\nഎന്നാൽ തൽക്കാലാവസ്ഥക്ക് അത്യാവശ്യമായതു അർഥനിഘണ്ടുവാകുന്നു. അറബിപദത്തിനൊത്ത\nമലയാളപദവും സംസ്കൃതപദവും കാണിക്കുന്ന നിഘണ്ടു ചമച്ചു പ്രസിദ്ധപ്പെടുത്തുന്നതായാൽ\nഅതു പുതുപാഠശാലകൾക്കും ശേഷമുള്ള എല്ലാ ജനങ്ങൾക്കും ഗുണകരമായും ഉപകാരപ്രദമായും\nഭവിക്കുമെന്നു അഭ്യസാത്മാക്കളത്രെയും സമ്മതിക്കും. ഭാഷാഭ്യാസഹൃദയം നിഘണ്ടു ആകുന്നു'.\n(മുസ്ലിംകളും വിദ്യാഭ്യാസവും: അനുബന്ധം)\nകേരളത്തിലുടനീളം പല തവണ ചുറ്റിചഞ്ചരിച്ച് പ്രസംഗിച്ചിരുന്ന മഖ്ദിതങ്ങളുടെ പര്യാടന കഥകൾ\nപൂർണമായും രേഖപ്പെടുത്തപ്പെട്ടിട്ടില്ല. 1902, 1903 വർഷങ്ങളിൽ ഉത്തരകേരളം മുതൽ ഇരിങ്ങാലക്കുട വരെ\nയുള്ള യാത്രാനുഭവങ്ങൾ 'നമ്മുടെ സഞ്ചാരം' എന്ന ശീർഷകത്തിൽ 'സ്വലാഹുൽ ഇഖ്വാൻ' പത്രത്തിൽ\nഖണ്ഡശ്ശ: എഴുതിയിരുന്നു. തങ്ങളുടെ ആത്മകഥയിലെ പ്രകാശ പൂർണമായൊരുധ്യായമാണിത്.\n'കഴിഞ്ഞ ഫെബ്രുവരി (1902) പതിനാലാം തിയ്യതി തലശ്ശേരി വിട്ട് വടക്കൻ കോട്ടയത്ത് എത്തി\nഅരയാൽ പുറത്ത് എന്ന വീട്ടിൽ വിരുന്നുകാരനായി പാർത്തു. പിറ്റേദിവസം കൂത്ത്പറമ്പ് ബസാറിൽ\nഉപദേശം തുടങ്ങി. ഹിന്ദുക്കൾ ബഹുപ്രീതിയോടുകൂടി വന്നു രസിക്കുന്നത് കണ്ടാരെ പതിനാറാം\nതിയ്യതി അവിടത്തെ സ്കൂളിൽ വെച്ച് പ്രസംഗിച്ചു. സാക്ഷാൽ ദൈവത്തെയല്ലാതെ അന്യദൈവങ്ങളെ\nസേവിക്കുകയും പൂജിക്കുകയും ചെയ്യുന്നവർക്ക് എല്ലാ പ്രമാണങ്ങളിലും ഹിന്ദുപ്രമാണങ്ങളിലും\nകല്പിക്കപ്പെട്ട ശിക്ഷയെ വിവരിച്ചു. ഉടനെ യോഗാഭ്യാസ ഗുരുവായി നടക്കുന്ന ഒരു നായർ എഴുന്നേറ്റ്\nഇപ്പറഞ്ഞത് അവനവന്റെ ആത്മാവിനെ കൊണ്ടാണെന്നും അന്യമനുഷ്യരെ കൊണ്ടല്ലെന്നും\nപ്രസംഗിച്ചതിന് ശ്രീകൃഷ്ണൻ അവർകൾ അനേകരെ കൊലപ്പെടുത്തിയ വിവരം ഞാൻ\nവിവരിക്കുകയും കല്പനയും നടപടിയും ഒത്ത് കാണുമ്പോൾ വേറെ അർഥം ഉണ്ടാക്കി പറയുന്നതിന്നു\nഅവകാശമില്ലെó് തെളിക്കുകയും ചെയ്തു. അന്നു മുതൽ ആ നായരെ കണ്ടില്ല. പത്ത് ദിവസം ആ\nബസാറിൽ ഞാൻ ഉപദേശം നടത്തി. പിന്നെ കോട്ടയത്ത് ശാദലി പള്ളിയുടെ ഉമ്മരത്ത് വെച്ച് രണ്ട്\nദിവസം പ്രസംഗിച്ചതിൽ മരുമക്കത്തായം ആചരിച്ച് ഞങ്ങൾക്ക് ഞങ്ങൾ മരുമക്കത്തായക്കാരാണെന്നു\nവാദിച്ചും വരുന്നവർ ഇസ്ലാമിന്റെ യാതൊരു പങ്കിനും അവകാശി അല്ലെന്നും അല്ലാഹുവിന്റെയും\nറസൂലിന്റെയും തൃക്കാഴ്ചക്ക് പങ്കുകാരല്ലെന്നും അവർ ചെയ്യുന്ന അമലുകൾ (പ്രവർത്തനങ്ങൾ)\nവിലപ്പെടുന്നതല്ലെന്നും മരുമക്കത്തായം മൃഗങ്ങൾ പോലും ആചരിക്കയില്ലെന്നും ഊ വക കഠിന\nപാപങ്ങൾ അകറ്റി നിങ്ങൾ അല്ലാഹുതആലയുടേയും റസൂലിന്റെയും പക്കൽ തികഞ്ഞ മുസ്ലിമീ\nങ്ങളാകേണമെന്നും കണ്ണുനീർവാർത്ത് വളരെ വ്യസനത്തോടെ കരഞ്ഞപേക്ഷിക്കുകയും ചെയ്തു.\nആകെ പതിനേഴ് ദിവസം അവിടെ താമസിച്ചു. പിരിച്ചയച്ചതിൽ അംശക്കുറവുണ്ടങ്കിലും\nമുഷിയാതിരുന്നു സന്തോഷിച്ചു മടങ്ങി.\nതലശ്ശേരിക്കടുത്തപ്പോൾ ചിറക്കൽ ഭാഗക്കാർ ചിലർ കണ്ടു അടുത്ത ഒരാഴ്ച അവിടെ\nപ്രസംഗിക്കണമെന്നു ആവശ്യപ്പെട്ടതിനാൽ അവരുടെ ആവശ്യവും തീർത്തുകൊടുത്തു. മാർച്ച്\nപതിനാലാം തിയ്യതി രണ്ടാമതും പുറപ്പെട്ടു. പതിനഞ്ചാം തിയ്യതി തളിപ്പറമ്പത്ത് ജുമുഅത്ത് പള്ളിയിൽ\nഎത്തി ഉച്ചവരെ ഇരുന്നു. അങ്ങനെ കുപ്പത്ത് ഉമർ മുസ്ല്യാർ അറിഞ്ഞു ക്ഷണിച്ചു വീട്ടിൽ ചെന്നു\nഊണു കഴിച്ചു. ബസാറിൽ ഒരു പ്രത്യേക സ്ഥലം വാങ്ങി താമസമാക്കി. ദിവസേന പ്രസംഗം തുടങ്ങി.\nതളിപ്പറമ്പത്ത് (തളിപ്പറമ്പ്) പതിനെട്ടു ദിവസം താമസിച്ചു. പത്ത് ദിവസം ഉത്സവസ്ഥലത്തു പ്രസംഗിച്ചു.\nനാലു ദിവസത്തെ പ്രസംഗം നഗരത്തിലെ മുസ്ലിംകളുടെ ഇടയിലായിരുന്നു. അവർ മരുമക്കത്തായക്കാരാക\nയാൽ അവരുടെ ഇടയിൽ പ്രസംഗിച്ചത് മരുമക്കത്തായപ്പറ്റിയായിരുന്നു. മരുമക്കത്തായം ആദ്യം മലയാള\nത്തിൽ ബ്രാഹ്മണന്മാരെ കൊണ്ടുവന്നു പാർപ്പിച്ച ആളും സത്യനിഷേധിയും ക്രൂരനും\nമായിരുന്ന പരശുരാമനാൽ നിയമിക്കപ്പെട്ടതാണെന്നും അതിനെ ആചരിക്കുന്നവർ ഇസ്ലാമായവരാണെങ്കിൽ\nനമ്മുടെ ഫുർഖാനുൽ അളീം\nഎന്ന വേദത്തിൽ അന്നിസാഅ് (സ്ത്രീ) എന്ന സൂറത്തിൽ അല്ലാഹുതആല\nകല്പിച്ചത് പോലെ മക്കളുടേയും ഉമ്മബാപ്പമാരുടേയും അവകാശങ്ങളെ നിഷേധിച്ച കുറ്റത്തിന്നു\nശിക്ഷിക്കപ്പെട്ട് നരകത്തിൽ കിടന്നു എന്നെന്നും കഠിനശിക്ഷ അനുഭവിക്കേണ്ടിവരുമെന്നും അവരുടെ\nമുതലായ നടപടികൾ കൊണ്ടാന്നും യാതൊരു ഫലവും ഉïാകുന്നതല്ലെന്നും അതുകൊണ്ട്\nഎന്റെ കൺമണികളായ ഉടപ്പിറപ്പുമാരെ\nനിങ്ങൾ അല്ലാഹുതആലാ കല്പിച്ച പ്രകാരം അനുസരിച്ചു\nമക്കത്തായക്കാരായിരുന്നു മക്കൾക്കും ഉമ്മ ബാപ്പമാർക്കും ഉള്ള ഹഖുകൾ\nഅമലുകൾ ചെയ്തു അല്ലാഹുതആലയുടേയും അവന്റെ ഹബീബും\n(സ്വ) അവർകളുടേയും തൃപ്തി സമ്പാദിച്ചു ശരിയായ ഉമ്മത്തി\nകളായിത്തീരുവിൻ എന്നു ഞാൻ\nകണ്ണീർവാർത്ത് വ്യസനത്തോടെ അപേക്ഷിച്ചത് അവർക്ക് വളരെ നിരോധമായിത്തീർന്നതിൽ വളരെ\nപടച്ചവൻ ഇവരുടെ ഖൽബുകളെ നേർവഴികൊള്ളെ തിരിച്ചു നല്ല ജനങ്ങളാക്കിത്തീർക്കട്ടെ, ആമീൻ.\nഞാൻ ഈ കൂട്ടരിൽ ഒരു അനിഷ്ടനായീത്തീർന്നുവെങ്കിലും കുപ്പത്ത് ഉമർ മുസ്ല്യാർ അവിടെ\nഉണ്ടായിരുന്നതിനാൽ പട്ടിണി കിടക്കാതെ മടങ്ങി. കഴിഞ്ഞ ദുൽഹിജ്ജ് മാസം\nകണ്ണൂരിലെതി. അറക്കൽ സുൽത്താൻ ബഹുമാനപ്പെട്ട അഹ്മദ് അലീ രാജാതിരുമേനിയെ കണ്ട്\nസന്തോഷമായി. തിരുമനസ്സുരുൾ പ്രകാരം അവിടത്തെ സംരക്ഷണയിൽ മഹല്ലിൽ പാർത്തുവരുന്നു.\nഇവിടത്തെ ജുമുഅത്ത് പള്ളി അതിശയമായത് തന്നെ. ഇതിന്നു ഒത്തതു മലയാളത്തിൽ കാണുന്നതല്ല.\nഅതിന്നിടെ ഒരു കല്യാണവും കണ്ടു. പുതിയാപ്പിള കോഴിക്കോട്ട് നിന്നാണ്. താളം പിടി, മദ്ദളം\nഇതുകളോടുകൂടി പാട്ടും ബഹുരസത്തിൽ! കണ്ണില്ലാത്തവൻ പാടിയും ചെകിടില്ലാത്തവൻ കേട്ടും\nരസിക്കുന്നു!! ഇതുകൾ എല്ലാം ഹലാലാ\nക്കിയിരിക്കുന്നു എന്നും കേട്ടു!!!\nഎന്റെ പത്രത്തിനുള്ള ആവശ്യക്കാരെ രണ്ടാമതും ഉണർത്തി ക്ഷണിക്കുന്നു. കണ്ണൂർ നഗരം\nഎളയാവിന്റെ പാïികശാല മുറ്റത്ത് ഈ മെയ് നാലാം തിയ്യതി മുതൽ അഞ്ചുദിവസവും\nപ്രസംഗിച്ചതിൽ നാട്ടു പ്രമാണികൾ സകലരും ദയവോടെ വന്നുകേൾക്കുകയുണ്ടായി. ദിവസേന\nനാനാതരങ്ങളിലായി 600, 700 ആളുകളുണ്ടായിരുന്നു. ജനപ്പെരുപ്പം കണ്ടു അഞ്ചുമാസം കൊണ്ടു\nഅവസാനിക്കാത്ത സംഗതികളെ അഞ്ച് ദിവസം കൊണ്ട് നിർത്തി കളയേണ്ട വ്യസനം കൊണ്ടൂം\nഇസ്ലാം ആവശ്യപ്പെട്ടാൽ ഇനിയും കുറേ ദിവസം പറയാമെന്ന് പ്രസംഗാവസാനം പറഞ്ഞു\nകേൾപ്പിച്ചിട്ടും ഒരുത്തരും മിണ്ടാതിരുന്നതിനാൽ വ്യസനിച്ചു നിർത്തിക്കളഞ്ഞു. പതിനൊന്നാം തിയ്യതി\nമുതൽ പാളയത്ത് മാർക്കറ്റിൽ വെച്ച് പ്രസംഗിപ്പാൻ തുടങ്ങും. എട്ടുദിവസത്തെ നോട്ടീസ്\nകൊടുത്തിരിക്കുന്നു. ഹിന്ദുക്കളും ക്രിസ്തീയരും അധികം കൂടി കേൾക്കുന്നുണ്ട്. ഇസ്ലാമും കുറവല്ല.\nഎന്നാൽ അങ്ങും ഇങ്ങും കൂടി കേൾക്കുന്ന ഇസ്ലാം സമജാതിയാണെന്ന ഭാവം പോലും\nകാണിക്കാതെ നിന്നു കേൾക്കുകയും മിണ്ടാതെയും സലാം പോലും പറയാതെയും മടങ്ങിപ്പോയി\nക്കളയുന്നത് അതിശയം തന്നെ.\nIV പ്രിയ വായനക്കാരെ! ഹിന്ദുജനത്തിൽ നിന്നു കിട്ടിവന്നിരുന്ന ചിലവ് പെരുന്നാൾ മുതൽക്ക് അവസാനിച്ചു.\nനാല്പത് ഉറുപ്പിക വരെ അവരിൽ നിന്ന് കിട്ടി. 1903 ജനുവരി മൂന്നാം തിയ്യതി ഇരിങ്ങാലക്കുട വന്നു. ഇവിടെ\nഇസ്ലാം ഉണ്ടന്ന് പറയാം. എല്ലാം കൊണ്ടും ദരിദ്രപ്പെട്ടവർ തന്നെ നസാറയുടെ രാജ്യം. അവർ\nഅനവധിയും അതിവികൃതികളും. മജിസ്ട്രേറ്റും നസാറ തന്നെ. പ്രസംഗം തുടങ്ങിയതിലുണ്ടായ കുലുക്ക\nവും ഇളക്കവും ചോദിക്കണ്ട. പ്രസംഗിപ്പാൻ സമ്മതിക്കില്ലെന്നാണ് സിദ്ധാന്തം.\nനടന്ന സംഗതികൾ അനേകമുണ്ട്. അതിൽ ഒന്നു പറയാം. പ്രസംഗിച്ച സ്ഥലത്ത് നിന്ന് ഇരുനൂറോളം\nകുട്ടികളും ബാല്യക്കാരും ഒന്നായിക്കൂടി എന്റെ ചുറ്റുപാടും നിന്നു. 'പന്നി പോകുന്നു; പന്നി നായാട്ടെ; പന്നി\nനായാട്ടെ' എന്നും പറഞ്ഞു കൂക്കിയും ആർത്തും കൈകൊട്ടിച്ചിരിച്ചും തോണ്ടിയും മാന്തിയും മുക്കാൽ\nനാഴിക ദൂരത്തുള്ള എന്റെ വീടുവരെ എത്തിച്ചു. കാണുന്ന ഹിന്ദുക്കൾ വ്യസനിച്ചു എന്നാൽ ഞാൻ\nസന്തോഷിച്ചുകൊണ്ടിരുന്നു. എന്തുകൊണ്ടന്നാൽ ഉണ്ടായിരുന്ന കുഫ്ഫാറിന്റെ കല്പന പ്രകാരം മുന്നൂറിൽ\nമീതെ കുട്ടികൾ എന്റെ ഉപ്പാപ്പ റസൂലുല്ലാഹി (സ്വ) നെയും സൈദ് എന്നവരെയും ഓടിപ്പിച്ചു മക്കത്ത്\nഎത്തിച്ചത് അപ്പോൾ എന്റെ കണ്ണിൽ കാണപ്പെട്ടു. അതു എനിക്കുള്ള അവകാശമാണെന്നുറച്ചു. പിറ്റേ ദിവസ\nത്തെ പ്രസംഗത്തിൽ നിങ്ങൾ എന്നെ 'പന്നീ പന്നീ\nഎന്നു വിളിക്കുന്നതിൽ ഞാൻ ഏറ്റവും സന്തോഷി\nക്കുന്നു. ആയത് എന്തുകൊണ്ടന്നാൽ പന്നി എന്ന മൃഗം നിങ്ങൾക്ക് വിലയേറിയ ആഹാരമാണ്. അതു\nകൊണ്ട് നിങ്ങൾ എന്നെ നിങ്ങൾക്കുള്ള വിശേഷപ്പെട്ട ആഹാരമാക്കി കൈകൊണ്ടുവെന്നും ആ സന്തോഷം\nകൊണ്ട് ആർപ്പ് വിളി, ചൂളവിളി, കൈകൊട്ട് മുതലായ ആഘോഷത്തോട് കൂടി എന്റെ വീട്ടിൽ എത്തിച്ചു\nവെന്നും വിചാരിക്കുന്നു. നിങ്ങളുടെ കർത്താവായ ക്രിസ്തു പറഞ്ഞത് പോലെ "ഞാൻ നിങ്ങൾക്കുള്ള\nഅപ്പമാകുന്നു. എന്നതിന്നാൽ (വിശ്വസിച്ചാൽ) നിങ്ങൾക്ക് രക്ഷയുണ്ട് എന്നു പറഞ്ഞതിനെ കേട്ടു നാണിച്ച്\nആ വിളി താനെ നിറുത്തി. ആകെ പതിനേഴ് ദിവസം താമസിച്ചതിൽ മൂന്നു പട്ടിണിയും കഴിഞ്ഞ് മറ്റ്\nനഷ്ടത്തോടുെകൂടി ഇന്നു മടങ്ങി തൃശ്ശൂർക്ക് പോകുന്നു. ഇവിടത്തെ പണക്കാർ പലിശ ഒഴിഞ്ഞും മനുഷ്യ\nരായി തിരിഞ്ഞും കാണുന്നത് മഹാഭാഗ്യം എന്നു വിചാരിക്കുന്നു. ഇസ്ലാമായവർക്ക് സന്തോഷം. എന്റെ\nഅവകാശം മുഴുവനും നിറവേറി. എങ്ങനെ എന്നാൽ റബ്ബിന്റെ ഒഹ്ദാനിയ്യ\nത്തും റസൂലുല്ലാഹി (സ്വ) യുടെ\nഇഞ്ചീൽ ഇത് അല്ല എന്ന ദലാലത്തും\nഉറപ്പിച്ചു. അത് എങ്ങനെ എന്നാൽ അല്ലാ അല്ലാ\nഎന്നുത്തരം പറയുവാൻ നിവൃത്തിയില്ലാത്ത തരത്തിൽ എന്റെ റബ്ബ് എനിക്ക് എത്തിച്ചുതന്നു. അത്ഭുതം!\nഇങ്ങനെ സാധിച്ചവനും വിരോധികളെ ജയിച്ചവനും കാണുന്നത് ചുരുക്കം. നിങ്ങൾ തന്നെയും സംശയിക്കും,\nബുദ്ധിയിൽ അടങ്ങാത്തതുകൊണ്ട് ആരും സശയിക്കും. അതു കണ്ടങ്കിലും മാത്രം ദീനിന്റെ അള്മത്ത്\nചെയ്യും. 'മഖ്ദി ആഘോഷം ത്രിയേകനാശം' എന്നൊരു പുസ്തകം എഴുതിവെച്ചിരി\nക്കുന്നു മലയാളത്തിലും ഇംഗ്ളീഷിലും പ്രസിദ്ധമാക്കാൻ വിചാരിക്കുന്നു. മലായളത്തിന്നുമാത്രം ഇരുപത്\nതിരിച്ചുവിടുന്ന സമയം നിങ്ങൾക്കും മലയാളത്തിലെ എല്ലാ\nജനത്തിനും എത്തിക്കും. ഇൻശാഅല്ലാഹ്. അതോടുകൂടി ഞാനും അടങ്ങും.\nകാണികൾ ആശ്ചര്യപ്പെടത്തക്കതും പറയാതിരിപ്പാൻ പാടില്ലാത്തതുമായ സംഭവം. തൃശ്ശൂർ\nചെട്ടിയങ്ങാടിയിൽ നാലാം ദിവസം തീ പിടിച്ചു. എന്റെ ബീവിയും മറ്റും താമസിക്കുന്നതും രണ്ടായിരം\nഉറുപ്പികയോളം വിലക്കുള്ള കിത്താബുകൾ ഇരിക്കുന്നതും പുല്ല് പൊതിഞ്ഞതുമായ ഏറ്റവും ചെറിയ\nപുരയിലായിരുന്നു. അതിന്നടുത്ത് ഏകദേശം നാലഞ്ച് കോൽ അകലെയുള്ള പുരക്കാണ് ആദ്യം തീ\nപിടിച്ചത്. അതു കത്തുമ്പോൾ പുരുഷന്മാർ ഇല്ലാത്ത വ്യസനത്തോടുകൂടി എന്റെ മകൾ ക്വുർആൻ\nഎടുത്തു തുറന്നു പടിഞ്ഞാറുഭാഗത്തേക്ക് തിരിഞ്ഞുകൊണ്ട് 'കൃപ ചെയ്യുന്ന തമ്പുരനേ' എന്നു\nകരഞ്ഞും പറഞ്ഞും നിന്നു. തീ വലഭാഗം ചാഞ്ഞുപിടിച്ചു. ഒട്ടുവളരെ വീടുകൾ ഒന്നായി കത്തി.\nഎന്റെ വീട്ടിന്മേലുള്ള പുല്ല് കരിഞ്ഞു നിൽക്കുന്നതും പൊളിച്ചിടാൻ ആരുമില്ലാത്ത നിലയിൽ\nരക്ഷപ്പെട്ടു. അതുപോലെ തന്നെ എന്റെ കൂടെ പോന്നിരുന്നതും ഞാൻ ഏറ്റവും സ്നേഹിക്കുന്നതുമായ\nകുട്ടിയുടെ വീട് എമ്പതാമത്തേതായിരുന്നു. തീനാളം ആ പുരന്റെ അകത്ത് കടന്നു തുണികൾ\nകത്തിയെങ്കിലും വീട് രക്ഷപ്പെട്ടു. അൽപമായ തിയ്യ് എന്റെ വീട്ടിന്ന് തൊട്ടിരുന്നുവെങ്കിൽ ഞങ്ങളുടെ\nതമ്പുരാനെ കുറ്റപ്പെടുത്തിയമൂലം തമ്പുരാന്റെ ശിക്ഷയാണെന്നു പറഞ്ഞു നസ്വ്റാനി കൂക്കുന്നതും\nദുൻയാവിൽ മുഴുവൻ പരത്തുന്നതും എന്നെന്നേക്കും സാക്ഷിയായി പറഞ്ഞു കാണിക്കത്തക്ക\nനിലയിൽ ബുക്കുകളിൽ എഴുതിവെക്കുകയും ചെയ്യുമായിരുന്നു. അതുകൊണ്ട് ഒരുവനായവൻ എന്റെ\nവീട്ടുന്നു മാത്രമല്ല, എന്റെ കൂടെ വന്നവനായ കുട്ടിയുടേയും വീട്ടിനേയും രക്ഷപ്പെടുത്തി. തീ\nകെടുത്തിയത് നസ്വാറാ ജനക്കൂട്ടമായിരുന്നു. അവർ എന്റെ വീടും തീപിടിച്ച വീടുകളും കണ്ടിട്ട്\nഅതിശയിച്ചു പറയുന്നതിലേക്ക് സംഗതിവന്നു. 'ആകാശ ഭൂമികളിൽ അല്ലാഹുവിന്റെ ഉദ്ദേശ്യമല്ലാതെ\nനടക്കപ്പെടുകയില്ല' (സ്വലാഹുൽ ഇഖ്വാൻ നാലാം വാള്യം 3, 4, 12 എന്നീ ലക്കങ്ങളിൽ മഖ്ദി തങ്ങൾ\nഎഴുതിയ പര്യടനക്കുറിപ്പിൽ നിന്ന്)\nമുഹമ്മദീയ സഭയും ഖുർആൻ പരിഭാഷയും\nകണ്ണൂർ മഖ്ദിതങ്ങളുടെ ആദ്യകാല മതപ്രബോധന കേന്ദ്രമായിരുന്നു. പലതവണ അദ്ദേഹം കണ്ണൂരിലും\nപരിസരപ്രദേശങ്ങളിലും പര്യടനം നടത്തിയിരുന്നു. എ.ഡി. 1889ൽ തങ്ങൾ കണ്ണൂരിലെ മുസ്ലിം യുവാക്കളെ\nസംഘടിപ്പിച്ച് ഒരു സാംസ്കാരിക സമിതി രൂപീകരിച്ചു. 'മുഹമ്മദീയ സഭ' എന്നായിരുന്നു ആ സമാജത്തിന്റെ\nപേർ. ഒരു വർഷക്കാലം അദ്ദേഹം കണ്ണൂരിൽ താമസിച്ചു. മർഹൂം മായിൻകുട്ടി എളയയുടെ പ്രേരണപ്രകാരം\nഅറബി മലയാള ഖുർആൻ പരിഭാഷയുടെ ഭാഷ പരിഷ്കരിപ്പിച്ചിരുന്നു. പക്ഷേ, സമുദായത്തിന്റെ അനാസ്ഥ\nകാരണം ആ പരിഷ്കരിച്ച ഖുർആൻ പരിഭാഷ പുന:പ്രസിദ്ധീകരിച്ചില്ല.\nകണ്ണൂർ സുൽത്താനൊരു സന്ദേശം\nകേരളത്തിലെ ഏക മുസ്ലിം രാജസ്വരൂപമായിരുന്ന കണ്ണൂരിലെ അറക്കൽ മുഹമ്മദലി രാജാവിന്റെ\nപിൻഗാമികൾ ഇസ്ലാം മത പ്രബോധന കാര്യങ്ങളിൽ പ്രത്യേകം ശ്രദ്ധിച്ചിരുന്നു. മഖ്ദി തങ്ങൾ തന്റെ\nഇസ്ലാമിക പ്രബോധന പ്രവർത്തനങ്ങളുടെ ആദ്യഘട്ടത്തിൽ തന്നെ ആ രാജവംശത്തിന്റെ പ്രോത്സാഹന\nപാരിതോഷികങ്ങൾക്കും സാമ്പത്തിക സഹായത്തിനും അർഹനായിത്തീർന്നു. അക്കാലത്ത് കേരള മുസ്ലിം\nപണ്ഡിതന്മർക്ക് ലഭിച്ചിരുന്ന ഏറ്റവും വലിയ ബഹുമതിയായിരുന്നു അത്. പക്ഷെ, മരുമക്കത്തായ സമ്പ്രദായ\nത്തിന്നെതിരിൽ പ്രസംഗിക്കുകയും ലഘുലേഖകൾ വിതരണം ചെയ്യുകയും ചെയ്തത് നിമിത്തം അറക്കൽ\nഅലിരാജ കുടുംബങ്ങളും തങ്ങളുടെ നേരെ സ്വൽപം വിരോധം പ്രകടിപ്പിച്ചിരുന്നുവത്രെ.\n'സ്വലാഹുൽ ഇഖ്വാൻ' പത്രത്തിൽ, 1902ൽ തങ്ങൾ കണ്ണൂർ അറക്കൽ സുൽത്താൻ സമക്ഷത്തിലേക്ക്\nഎഴുതിയിരുന്ന സന്ദേശം ഒരു കത്ത് സഹിതം പ്രസിദ്ധപ്പെടുത്തിയിട്ടുണ്ട്. അറബി പദങ്ങൾ ധാരാളം\nഉൾക്കൊള്ളുന്ന ആ നീണ്ട കത്തിലെ പ്രസക്തഭാഗം താഴെ ചേർക്കുന്നു:\n'താഴെ കാണിക്കുന്ന എന്റെ അപേക്ഷ സകല ഇസ്ലാമും അറിഞ്ഞു ഇത്തിഫാഖോ\nട് കൂടി വേണ്ടതാക\n കൊടുക്കുന്നതായ താങ്കളുടെ പത്രം മുഖേന ആകുന്നത് ആവശ്യം\nഎന്നു വിചാരിച്ച് താങ്കൾക്ക് അയക്കുന്നു. താങ്കൾ ഈ സമാനി\n ന്റെ നിലയും നസ്വ്റാക്കളുടെ അക്രമവും\nതരവും "വൽതകുൻ മിൻകും ഉമ്മത്തുൻ യദ്ഹൂന ഇലൽ ഖൈറി\n എന്നും "ഉദ്ഹു ഇലാസബീലി റബ്ബിക്ക\n എന്നും അല്ലാഹു(ത) അരുളിയതിന്നനുസരിച്ച് അമീറുൽ മുഉമിനായ തുർക്കി സുൽത്താനും ഖാബൂൾ\nഅമീറും ഹൈദറബാദ് നിസാമും മറ്റും യൂറോപ്പ്, അമേരിക്ക, ചീന മുതലായ രാജ്യങ്ങളിലെല്ലാം\n ക്കളെ അയച്ചതും ഈ മലയാളത്തിൽ പതിനാറ് കൊല്ലമായിട്ട് ഞാൻ യാതൊരു\nസഹായവും കൂടാതെ നസ്രാക്കളോട് മുജാദിലത്തും\nദഅ്വത്തും ചെയ്തും നാനാ ഉപദ്രവങ്ങൾ സഹിച്ചും\nമന്നാനായ തമ്പുരാന്റെ ഫള്ല്\n കൊണ്ട് ജയിച്ചുവരുന്നതും പത്രാധിപർ അറിയുന്നതാകുന്നു. പത്രാധിപർക്ക്\n കൊണ്ടും അല്ലാഹുതആലയുടെ ഹുക്മ്\nഅപേക്ഷയെ പത്രം മുഖേന മലയാള മുസ്ലിമീങ്ങളിൽ സിറാജും മുനീറാ\n യിരിക്കുന്ന കണ്ണൂർ സുൽത്താൻ\nഅലി രാജാവ് അവർകളുടെ തിരുമുമ്പിൽ എത്തിക്കുമെന്നും സമ്മതിച്ചു മറുപടി കല്പിക്കുവാനായി\nഉത്തരം നൽകുന്നവൻ തമ്പുരാനോട് തേടുമെന്നും വിശ്വസിക്കുന്നു.\n"കണ്ണൂർ അറക്കൽ സുൽത്താൻ അലി രാജാവ്, 'അല്ലാഹു ദൌലത്തഹു വ ഉള്മത്തഹു'\n അൽഖാദി മുസ്സാദാത്ത് ശരിഫത്തുദാഇ ഇലാ ത്വരീഖത്തിൽ ഹനീഫത്തി റാജി ഇലാ റഹിമത്തില്ലാഹി\nഅസ്സയ്യിദ് സനാഉല്ലാബുനു അസ്സയ്യിദ് അഹമദ്ുനു അബ്ദുർ റഹ്മാൻ അസ്സഖാഫ്\n"തുജാഹിദൂന ഫീ സബീലില്ലാഹി ബി അംവാലിക്കും വ അൻഫുസിക്കും\nപ്രകാരം ഞാൻ പതിനാറ് കൊല്ലമായിട്ട് നാവ് കൊണ്ടുള്ള ജിഹാദ് ചെയ്തു നടക്കുന്നതും പതിനാല്\nകൊല്ലം മുമ്പ് കണ്ണൂരിൽ വന്നു ഒന്നര മാസം താമസിച്ചതിൽ കുഫ്ഫാർ കാണിച്ച വിരോധങ്ങളും\nസ്ഥാനം നീങ്ങിപ്പോയ സുൽത്താൻ മൂസാ അലി രാജാവ് അവർകൾ ചിലവ് തന്നു താമസിപ്പിച്ചതും\nഅവസാനം നൂറുറുപ്പികയും ഒരു സാലും തന്നു അയച്ചതും രാജാവ് അവർകൾ അറിയുന്നതാകുന്നു.\nതുർക്കി സുൽത്താൻ അവർകളും ഹൈദർബാദ് നിസാം അവർകളും ചെയ്ത പ്രകാരം\nമലായളരാജ്യത്തിൽ അൽപമെങ്കിലും ചെയ്യത്തക്ക ഇസ്ലാമിൻ രാജാവ് അറക്കൽ സുൽത്താൻ അലി\nരാജാവ് അവർകൾ മാത്രവും മലയാളത്തിൽ മുജാദില\nആകയാൽ എനിക്ക് വേണ്ട ചിലവ് തന്നു രക്ഷിക്കേണ്ട അവകാശം അറക്കൽ ഇരിക്കുന്നു. ദീൻവഴിക്കും\nഇസ്ലാമിന്റെ മുറക്കും രാജാവ് അവർകളോട് ഞാൻ ചോദിക്കേണ്ടതും രാജാവ് അവർകൾ\nകൊടുക്കേണ്ടതും അവകാശം തന്നെ. ഇരുപതിനായിരത്തിൽ മീതെ കൊല്ലത്തിൽ ചെലവുള്ളതും\nഇരുന്നൂറ് മുന്നൂറ് ഓരോമാസത്തിൽ കൊടുക്കുന്നതുമായ ഈ അറക്കൽ നിന്നു ദീനിന്നുവേണ്ടി\nമാസത്തിൽ മുപ്പതുറുപ്പിക എനിക്ക് കൊടുക്കുന്നതു ന്യായമായിരിക്കും. ദിവാൻ അവിശ്വാസി തന്നെ\nഎങ്കിലും ഈ കാര്യത്തിൽ വിരോധം പറയുകയില്ലെന്നും പറഞ്ഞാൽ പോലും രാജാവ് അവർകൾ\nകേൾക്കാതിരിക്കുമെന്നും വിശ്വസിക്കുന്നു. ഈ അപേക്ഷ പ്രകാരം രാജാവ് അവർകൾ\nകല്പിച്ചുതരുവാൻ അപേക്ഷിക്കുന്നു. അല്ലാഹുതആല ദീനിലും ദുൻയാവിലും ജയമാക്കട്ടെ, ആമീൻ-\nഹിജ്റ:1320 മുഹർറം 20-ാം നു.\nസയ്യിദ് സനാഉല്ല മഖ്ദി സഖാഫ് (ഒപ്പ്)\nഈ ചരിത്ര പ്രസിദ്ധമായ അഭ്യർഥന കണ്ണൂർ അറക്കൽ സുൽത്താൻ തിരുമനസ്സ് ബോധപൂർവ്വം\nവിലയിരുത്തി. അറക്കൽ ഭണ്ഡാരം വക തങ്ങളവർകൾക്ക് 1902 മെയ് 1-ാം നു മുതൽ അദ്ദേഹത്തിന്റെ\nദേഹവിയോഗകാലം (1912) വരെ മാസംതോറും ഇരുപത്തിയഞ്ചുറുപ്പിക വീതം അയച്ചു കൊടുത്തിരുന്നു.\n(സാരസൻ1-12) ക്രൈസ്തവ യൂറോപ്യൻ ഭരണകൂടങ്ങൾ ക്രിസ്തുമത പ്രചാരണത്തിനായി ഏഷ്യൻ,\nയൂറോപ്യൻ, ആഫ്രിക്കൻ രാഷ്ട്രങ്ങളിൽ ചിലവഴിക്കുന്ന സംഖ്യയുടെ മുമ്പിൽ മുസ്ലിം ഭരണകർത്താക്കൾ\nനൽകിയിരുന്ന സഹായങ്ങൾ കേവലം തുച്ഛമത്രെ.\nക്രൈസ്തവ പുരോഹിതന്മാരും മുസ്ലിം യാഥാസ്തികന്മാരും മഖ്ദിതങ്ങളുടെ രൂക്ഷമായ വിമർശനങ്ങൾക്ക്\nമുമ്പിൽ പരാജിതരായി. ക്രിസ്ത്യാനികൾ ബ്രിട്ടീഷ് മേധാവിത്വത്തിന്റെ തണലിൽ നിന്നുകൊണ്ട് അദ്ദേഹത്തി\nന്നെതിരെ അനേകം കേസ്സുകൾ നടത്തി. അദ്ദേഹം കോടതിയിൽ കയറിയിരുന്ന ഘട്ടങ്ങളിലെല്ലാം സ്വന്തം\nവാദങ്ങൾ വിജയകരമാം വിധം സമർഥിക്കുകയുണ്ടായി. ഒരൊറ്റ കേസ്സിലും അദ്ദേഹത്തെ ശിക്ഷിക്കാനോ\nപുസ്തകങ്ങൾ കണ്ടുകെട്ടാനോ ശത്രുക്കൾക്ക് സാധിച്ചിട്ടില്ല. ഖേദകരമെന്ന് പറയട്ടെ, ക്രിസ്ത്യാനികൾ\nഅദ്ദേഹത്തിന്നെതിരിൽ കൊടുത്തിരുന്ന ചില കേസ്സുകളിൽ ആ മാഹാന്നെതിരിൽ സാക്ഷി പറഞ്ഞവരുടെ\nകൂട്ടത്തിൽ ചില മുസ്ലിം നാമധാരികളുമുണ്ടായിരുന്നു. ഇക്കഥ തങ്ങൾ തന്റെ ആത്മകഥാ സംഗ്രഹത്തിൽ\n\_'നമ്മുടെ പ്രസംഗം അനർഥകരമാണെന്ന് കൊച്ചി നിവാസികളായ ഇസ്ലാമീങ്ങളിൽ പലരും ഏകോ\nപിച്ച് ബ്രിട്ടീഷ് ഗവൺമെന്റിനോട് അപേക്ഷിച്ചു. ക്വുർആൻ പ്രമാണപ്രകാരം ക്ഷണിത പ്രസംഗം വി\nരോധിക്കപ്പെട്ടിരിക്കുന്നെന്നും മുസ്ല്യാന്മാരിൽ ഒരു മുസ്ല്യാർ സത്യത്തിന്മേൽ മൊഴികൊടുത്തു\n\_'മതപ്രസംഗം വിധിക്കപ്പെട്ടിട്ടില്ലെന്നും ആകയാൽ ആ വക പ്രസംഗം കേൾക്കുകയോ സന്തോഷി\nക്കുകയോ സഹായിക്കുകയോ ചെയ്യുന്നത് മതവിരോധമാണെന്നും ചില മുസ്ല്യാന്മാർ ജനത്തോട്\nപറഞ്ഞും വിരോധിച്ചും നടന്നു.\_' (മക്തി മന:ക്ളേശം പേജ്: 64)\nഇ.കെ. മൌലവി സാഹിബ് എഴുതുന്നു: \_'ഒരിക്കൽ കണ്ണൂരിൽ വെച്ച് ക്രിസ്ത്യാനികളെ എതിർത്തുകൊണ്ട്\nപ്രസംഗപരമ്പര നടത്തികൊണ്ടിരിക്കവെ ക്രിസ്ത്യാനികൾ പ്രസംഗം തടയണമെന്നു ഗവൺമെന്റിനോട്\nആവശ്യപ്പെട്ടു. തദനുസരണം അഞ്ഞൂറുപ്പിക കാശായോ അല്ലെങ്കിൽ അതിന്നുള്ള ആൾജാമ്യമോ കൊടുക്കേ\nണമെന്നു തുക്ടി കല്പിച്ചു. ഈ വിഷയകമായി മഖ്ദിതങ്ങൾ തന്നെ ഇങ്ങനെ പറയുന്നു: കാശായി കൊടു\nക്കുവാൻ എന്റെ കയ്യിൽ ഒരു പൈസപോലും ഉണ്ടായിരുന്നില്ല. പിന്നെ ആൾജാമ്യമാണ്. അതിന്നു അവിടെ\nതടിച്ചുകൂടിയിരുന്ന അയ്യായിരത്തോളം വരുന്ന ഇതര മതസ്ഥരുടെ ഇടയിൽ ഒരൊറ്റ മുസ്ലിമിന്റെ മുഖം\nപോലും കാണുവാനുണ്ടായിരുന്നില്ല. ഞാനെന്റെ കൈ അർശിലേക്കുയർത്തി. റബ്ബിന്റെ സഹായത്തെ\nയാചിച്ചുകൊണ്ട് ആ ജഡ്ജിയുടെ മുമ്പാകെ എന്റെ നിരപരാധിത്വത്തെ പറഞ്ഞു ബോധ്യപ്പെടുത്തി. അവ\nസാനം അല്ലാഹുവിന്റെ തൌഫീഖ് കൊണ്ട് ഇഷ്ടംപോലെ പ്രസംഗിക്കുവാൻ അദ്ദേഹം എനിക്കനുമതിനല്കി\_'\n(അൽഇത്തിഹാദ് വാള്യം:1, ലക്കം:1)\nഭാരതീയ ദർശനത്തെ സംബന്ധിച്ചും ഹൈμവ വേദോപനിഷത്തുക്കളെക്കുറിച്ചും അഹഗാധമായ പാണ്ഡി\nത്യം നേടിയിരുന്ന ഒരാളായിരുന്നു മഖ്ദിതങ്ങൾ. തൽഫലമായി ഹിμുസഹോദരന്മാർ എല്ലാ പ്രദേശങ്ങളിൽ\nനിന്നും ഒരു പുണ്യവാളനായി പരിഗണിച്ചു അദ്ദേഹത്തെ ആത്മാർഥമായി സഹായിച്ചിരുന്നു. കേരള ക്രൈസ്\nതവ മിഷനറിമാരെ എതിർക്കുന്നതിൽ ഹിμുക്കൾ അദ്ദേഹത്തിന്നു സർവവിധമായ പിന്തുണയും നല്കി\nപ്പോന്നു. ആ യാഥാർഥ്യം തങ്ങളവർകൾ കൃതജ്ഞതാപൂർവം അനുസമരിക്കാറുണ്ടായിരുന്നു.\nമുസ്ലിംകൾക്കിടയിൽ മാതൃഭാഷ എഴുതാനും വായിക്കാനും കഴിയുന്നവരുടെ എണ്ണം വിരളമായിരുന്ന\nകാലഘട്ടത്തിലാണ് അദ്ദേഹം \_'പരോപകാരി\_' മാസിക പ്രസിദ്ധപ്പെടുത്തിയിരുന്നത്. ആ മാസിക ഹിμുക്ക\nളുടെ ആത്മാർഥമായ സഹായസഹകരണം മൂലമാണ് നടന്നത് എന്ന വസ്തുതയും തങ്ങളവർകൾ വ്യക്ത\n\_'നമ്മുടെ പുറപ്പാട് കേരളത്തിൽ പുത്തൻപുറപ്പാട് ആയത് കൊണ്ടും എതിർഭാഗത്തുള്ള ശക്തി\nഭയങ്കരമായ തുകൊണ്ടും നമുക്കടുത്തവരും അകന്നവരുമായ കുടൂംബാദികളും അസ്തമാതികളും\nസ്നേഹിതരും സഖികളുമായ ആസകലരും ഭയപ്പെട്ടു-നമ്മെ കുറ്റപെടുത്തി ഒഴിഞ്ഞുനിന്നു ധനം\nകൊണ്ടും ജ്ഞാനംകൊണ്ടും സഹായിക്കുന്നവർ ഇല്ലാതെ നാം ഏകനായിത്തീർന്നു. ആദ്യപത്രമായ\nപരോപകാരി മാസിക നടത്തുന്നതിലേക്കുണ്ടായ സഹായം ഹിμു സ്നേഹിതരിൽ നിന്നാകുന്നു.\_'\nഅന്ധവിശ്വാസാനാചാരങ്ങൾക്കെതിരിൽ പതറാതെ പൊരുതിയിരുന്ന മഖ്ദിതങ്ങളുടെ അമൂല്യ സേവനങ്ങ\nൾക്ക് മുസ്ലിംകൾ അർഹമായ പരിഗണന നല്കിയില്ല. അതിനുപകരം സ്വസമുദായം അദ്ദേഹത്തിന്റെ\nപ്രവർത്തന മാർഗങ്ങളിലാകമാനം പ്രതിബന്ധങ്ങൾ സൃഷ്ടിക്കുകയാണുണ്ടായത്. ആ കദന കഥകളാണ്\nപ്രധാനമായും മഖ്ദി മന:ക്ളേശത്തിൽ വിവരിക്കുന്നത്. ഒരു മുജദ്ദിദിന്റെ (പരിഷ്കർത്താവിന്റെ) ഗുണങ്ങളും\nസ്മര്യപുരുഷനിൽ സമഞ്ജസമായി സമ്മേളിച്ചിരുന്നു. കേരള മുസ്ലിംകളെ സംബന്ധിച്ചിടത്തോളം\nഅദ്ദേഹം പത്തൊമ്പതാം ശതകത്തിലെ വിജേതാവായ ഒരു പരിഷ്കർത്താവായിരുന്നുവെന്ന കാര്യം സംശ\nമഖ്ദിതങ്ങളെ സംബന്ധിച്ച് അടിസ്ഥാന രഹിതങ്ങളായ പല കഥകളും സമൂഹത്തിൽ പ്രചരിച്ചിട്ടുണ്ട്.\nഅദ്ദേഹം 35 വർഷക്കാലം ത്യാഗസമ്പൂർണമായ മിഷനറി ജീവിതം നയിച്ചു. സമുദായത്തിലെ പണ്ഡിത\nന്മാർക്ക് സാധ്യമാകാത്ത രംഗത്ത് ഇദ്ദേഹം ഏകനായി അർപ്പണബോധത്തോടെ പ്രവർത്തിച്ചു. ക്രിസ്ത്യൻ\nമിഷനറിമാർക്ക് വായടപ്പൻ മറുപടി നൽകിപ്പോന്നു. ആ വμ്യാത്മാവ് അനുഭവിച്ച യാതനകൾക്കും വേദന\nകൾക്കും കൈയും കണക്കുമില്ല. ക്രൈസ്തവ പത്രങ്ങളും മിഷനറിമാരും അദ്ദേഹത്തിന്നു യാതൊരു സ്വൈ\nരവും നൽകിയില്ല. എതിരാളികളുടെ ആക്ഷേപങ്ങൾക്ക് അദ്ദേഹം ഉരുളക്ക് ഉപ്പേരി എന്നോണം മറുപടി\nനൽകിയിരുന്നു. ഏതാനും മുസ്ലിം യുവാക്കളെ അദ്ദേഹം ചിലവുകൊടുത്ത് മതപ്രബോധനം പരിശീലി\nപ്പിച്ചു. അദ്ദേഹത്തിന്റെ ശിഷ്യന്മാരെല്ലാം ക്രൈസ്തവ മിഷനറിമാരെ നേരിടുന്നതിൽ വിജയം വരിച്ചവരത്രെ.\nപലതവണ അദ്ദേഹം ഏകനായി തിരുവനന്തപുരം മുതൽ മംഗലാപുരം വരെ സഞ്ചരിച്ചു നിരവധി പ്രഭാഷ\nതിരുവനന്തപുരം ക്രൈസ്തവരുടെ കേസ്സിന്നെതിരായി അദ്ദേഹം കോടതിയിൽ ഹാജരായി. വക്കീലുണ്ടായി\nരുന്നില്ല. ആറുമാസം നീണ്ടുനിന്ന കേസ്സ് അദ്ദേഹം ഒറ്റയ്ക്ക് വാദിച്ചു ജയിച്ചു. ഒരു ദിവസം കോർട്ടിൽ നിന്നു\nഅദ്ദേഹം പുതിയ നിയമത്തിലെ ഒരു സൂക്തം ഉദ്ധരിച്ചുകൊണ്ട് ക്രിസ്തുവിനെക്കുറിച്ച് 'ആ കഴുവേറി'\nപറയുന്നു എന്നു പ്രസ്താവിച്ചു.\nപുരോഹിതന്മാർ ക്ഷുഭിതരായി. ജഡ്ജി ആ പദം പിൻവലിക്കണമെന്നു കർശനസ്വരത്തിൽ താക്കീത്\nചെയ്തു. ആ സμർഭത്തിൽ അദ്ദേഹം ഇങ്ങനെ പ്രസ്താവിച്ചു: 'ഞാൻ കഴവേറി' എന്നാണ് പ്രയോഗിച്ചത്.\n'കഴ' എന്ന പദത്തിന്ന് 'വണ്ണം കുറഞ്ഞു നീളമുള്ള ഒരുമാതിരി തടി' എന്നാണ് റവ. റിച്ചാർഡ് കൊല്ലിൻസ്\nതന്റെ നിഘണ്ടുവിൽ അർഥം കൊടുത്തിട്ടുള്ളത്. 'ഏറി' എന്ന പദത്തിന്ന് 'കയറി' എന്നുമാണർഥം.\n'കുരിശിൽ മരിച്ചവൻ' എന്ന അർഥത്തിലാണ് ഞാൻ ആ പദം പ്രയോഗിച്ചത്. അദ്ദേഹം നിഘണ്ടു കാണിച്ചു\nകൊണ്ട് സത്യാവസ്ഥ വെളിപ്പെടുത്തിയപ്പോൾ കോടതി ശാന്തമായി; ജഡ്ജിയും കൂട്ടരും അമ്പരന്നു.\nആലപ്പുഴയിൽ നിന്ന് ഒരു മിഷനറി പ്രസംഗകൻ ഒരിക്കൽ തങ്ങളെ അഭിമുഖീകരിച്ച് ഇങ്ങനെ ചോദിച്ചു:\n'മുഹമ്മദ് ഭൂലോകത്താഗതരായ പ്രവാചകന്മാരിൽ ഏറ്റവും മഹാനാണെന്നല്ലേ നിങ്ങൾ വിശ്വസിക്കുന്നത്?'\nമഖ്ദിതങ്ങൾ: 'തീർച്ചയായും. മുസ്ലിംകളായ ഞങ്ങളും സത്യാത്മാവിനെ സാക്ഷ്യപ്പെടുത്തിയ ക്രിസ്തു\nഉൾപ്പെടെയുള്ള എല്ലാ ഇസ്രാഈൽ വംശ പ്രവാചകന്മാരും അങ്ങനെതന്നെ വിശ്വസിച്ചിരുന്നവരാണ്'\nപാതിരി: 'യൂപ്രട്ടീസ് നദീതീരമായ കർബലാ മരുഭൂമിയിൽവെച്ച് ഖലീഫാ യസീദിന്റെ പട്ടാളക്കാർ\nമുഹമ്മദിന്റെ പൌത്രൻ ഹുസൈനെയും കുടുംബാഗംങ്ങളെയും നിഷ്കരുണം കൊന്നില്ലേ?'\n'മുഹമ്മദ് സത്യപ്രവാചകനായിരുന്നുവെങ്കിൽ ദൈവത്തോട് ആവലാതി പറഞ്ഞ് സ്വന്തം കുടുംബത്തെ\n'ശരി, നബി തിരുമേനി സ്വന്തം കുടുംബത്തെ രക്ഷിക്കാനായി ആത്മീയ ലോകത്തിനിന്നു ദൈവത്തെ\nസമീപിച്ചു. അപ്പോഴത്തെ കഥ പറയേണ്ട. ദൈവം അന്നു സ്വന്തം പുത്രനായ ക്രിസ്തുവിനെ യഹൂദന്മാർ\nകുരിശിൽ തൂക്കിക്കൊന്ന കാര്യത്തിൽ ദു:ഖാർത്തനായിരിക്കുകയായിരുന്നു. സ്വന്തം പുത്ര മരണത്തിൽ\nദു:ഖിക്കുന്ന ദൈവത്തോട് എന്റെ പൌത്രന്റെയും കുടുംബത്തിന്റെയും ദു:ഖകരമായ സ്ഥിതി ഉണർത്തുന്നത്\nഅനുചിതമാണെന്നു കരുതി മുഹമ്മദ് നബി ഒന്നും പറയാതെ മടങ്ങി'. യുക്തിപൂർവമായ ഈ മറുപടി\nകേട്ടപ്പോൾ ക്രൈസ്തവ പാതിരി തൽക്ഷണം സ്ഥലം വിടുകയാണുണ്ടായത്.\nമഖ്ദിതങ്ങൾ ഒരവസരത്തിൽ കായംകുളത്ത് മതപ്രഭാഷണം നടത്തികൊണ്ടിരിക്കുകായിരുന്നു. മതപ്രഭാഷ\nണം കഴിഞ്ഞു അദ്ദേഹം സ്ഥലത്തെ ജുമുഅത്ത് പള്ളിയിൽ വിശ്രമിക്കുകയായിരുന്നു. ആ സμർഭത്തിൽ ഒരു\nമുസ്ലിം ചെറുപ്പക്കാരൻ തങ്ങളെ സമീപിച്ചു ഇങ്ങനെ ചോദിച്ചു.\n'തങ്ങളെ! ഇംഗ്ളീഷ് നരകഭാഷയാണെന്നും അതു പഠിക്കരുതെന്നും മുസ്ല്യാക്കന്മാർ പറയുന്നു. അതിനെപറ്റി\nഅവിടുത്തെ അഭിപ്രായം എന്താണ്?'\n'നിങ്ങളും മുസ്ല്യാക്കന്മാരും ഇംഗ്ളീഷ് പഠിക്കണം; ഒരുപക്ഷെ നരകശിക്ഷ അനുഭവിക്കേണ്ടിവന്നാൽ\nനരകത്തിലെ മാലാഖമാരോട് വല്ലതും സംസാരിക്കാനും വെള്ളം ചോദിക്കാനെങ്കിലും ഇംഗ്ളീഷ് പഠിക്കണം'.\nതങ്ങളുടെ സരസമായ മറുപടി കേട്ടവരെല്ലാം ചിരിച്ചു. മുസ്ല്യാക്കന്മാരുടെ നേരെയുള്ള ഉഗ്രമായ\nമാലിക്്നു ദീനാറും കൂട്ടരും കേരളത്തിൽ വന്ന് ഇസ്ലാംമത പ്രബോധനം ആരംഭിച്ചു. ഇന്നാട്ടിലെ\nനാടുവാഴികൾ ചേരമാൻ പെരുമാളുടെ സμശപ്രകാരം മുസ്ലിം മിഷനറിമാർക്ക് സർവ വിധമായ സഹായ\nസഹകരണങ്ങളും നിർലോഭം നൽകികൊ−ിരുന്നു. മാലിക് ്നു ദീനാറും സഹഗാമികളും പ്രാചീന\nകേരളത്തിന്റെ തലസ്ഥാന നഗരിയായിരുന്ന കൊടുങ്ങല്ലൂരിൽ ഒന്നാമത്തെ മുസ്ലിം പള്ളി നിർമിച്ചു. ആ\nപള്ളിയിൽ പുരാതന കാലം മുതൽ തന്നെ ജുമുഅ ഖുതുബ (ജുമുഅ പ്രഭാഷണം) മാതൃഭാഷയിലാണ്\nഎ.ഡി. 1900 ത്തിൽ സി. സെയ്താലിക്കുട്ടി മാസ്റർ (തിരൂർ) 'സ്വലാഹുൽ ഇഖ്വാൻ' പത്രത്തിൽ 'കേരള\nത്തിലെ മുസ്ലിം പള്ളികളിലാകമാനം അബ്ദുറഹിമാനുബ്നു നുബാത്തത്തുൽ മിസ്വിരിയുടെ ഖുത്ത്\nപരിഭാഷ ചെയ്തു നടക്കുന്നതു വളരെ പ്രയോജനകരമായിരിക്കുമെന്നു ചൂ−ിക്കാണിച്ചു കൊ−ാരു\nലേഖനം എഴുതി. ഖുത്തുബ (ജുമുഅ ഖുത്തുബ ഉൾപ്പെടെ) യിലെ അർകാനുകൾ ഒഴികെയുള്ള\nഉപദേശഭാഗം മാതൃഭാഷയിലാകാമെന്ന കാര്യത്തിൽ അക്കാലത്തെ മതപണ്ഡിതന്മാരിൽ ആരും തന്നെ\nഎതിരഭിപ്രായം പ്രകടിപ്പിച്ചിരുന്നില്ല. മഖ്ദിതങ്ങളും ഇതേ അഭിപ്രായക്കാരനായിരുന്നു.\nപി. ചേക്കുമുല്ല സാഹിബ് പ്രസിദ്ധനായൊരു ഇസ്ലാംമത പ്രബോധനകനായിരുന്നു. കൊ−ാട്ടി സ്വദേശി\nയായിരുന്ന അദ്ദേഹം യൌവനകാലം മുതൽ കോഴിക്കോട് സ്ഥിരതാമസമാക്കി. അദ്ദേഹം സയ്യിദ് സനാഉല്ല\nമഖ്ദിതങ്ങളുടെ വാത്സല്യശിഷ്യനായിരുന്നു. അദ്ദേഹം ബൈബിളും ഹൈμവ വേദശാസ്ത്രങ്ങളും\nസമഗ്രമായി പഠിച്ച പണ്ഡിതനും 'മുഹമ്മദീയ വേദോപദേശി' എന്ന അപരാഭിധാനത്താൽ പരക്കെ അറിയ\nപ്പെടുന്ന പ്രസംഗകനുമായിരുന്നു. 1905 സെപ്തംബർ മാസം 10-ാം നു ഞായറാഴ്ച അദ്ദേഹം വെള്ളയിൽ\nകടപ്പുറത്ത് വെച്ച് ഒരു പ്രസംഗം നടത്തി. ബൈബിൾ പിൽക്കാല പുരോഹിതന്മാരാൽ മാറ്റിമറിക്കപ്പെട്ട\nവേദമാണ് എന്നു അദ്ദേഹം യുക്തി പൂർവം സ്ഥാപിച്ചു. കൈയേറ്റം നടക്കാത്ത ഒരേ ഒരു അമാനുഷിക\nദൈവിക ഗ്രന്ഥമാണ് വിശുദ്ധ ക്വുർആൻ എന്നും അദ്ദേഹം സമർഥിച്ചു. ആ യോഗത്തിൽ വിവിധ\nമതക്കാരായ അഞ്ഞൂറോളം ശ്രോതാക്കൾ ഉ−ായിരുന്നു.\nഅടുത്ത കാലംവരെ കോഴിക്കോട് പട്ടണത്തിന്റെ പല ഭാഗങ്ങളിലും ക്രൈസ്തവ മുസ്ലിം മിഷനറിമാരുടെ\nപ്രസംഗങ്ങൾ ഞായറാഴ്ച ദിവസം വൈകുന്നേരം മുറപ്രകാരം നടന്നിരുന്നു.\nമുല്ലാ സാഹിബിന്റെ പ്രസംഗം അവസാനിച്ചപ്പോൾ ക്രൈസ്തവ മിഷനറിയായിരുന്ന ഐ.സി. ഫിലിപ്പ് മുല്ലാ\nസാഹിബിനെ വെല്ലുവിളിച്ചു കൊ−ിങ്ങിനെ പറഞ്ഞു: 'ഇന്നത്തെ വിശുദ്ധ ബൈബിൾ പുരോഹിത നിർമിത\nമാണെന്നു നിങ്ങൾ തെളിയിക്കണം; അതിന്നു പുറമെ മഹമ്മദീയ വേദപുസ്തകമായ ക്വുർആനെക്കുറിച്ച്\nഎന്റെ സംശയങ്ങൾക്ക് യുക്തിപൂർവമായ മറുപടിയും നല്കണം; എന്നാൽ ഞാൻ മുഹമ്മദീയമതം\nമുല്ലാ സാഹിബ് അടുത്ത 17-ാം നു ഞാനോ എന്റെ ഗുരുവോ നിങ്ങൾ ആവശ്യപ്പെട്ട പ്രകാരം സംവാദം\nനടത്താമെന്ന് കരാർ ചെയ്തു. അക്കാലത്തെ പൌരനേതാവായിരുന്ന കോഴിക്കോട് വെള്ളയിൽ മമ്മദ്\nഹാജിയും, എൻ.കെ. ലോനപ്പനും കരാറിൽ ഒപ്പുവെച്ചു. ചേക്കുമുല്ല സാഹിബ് അടുത്ത ദിവസം സുപ്രഭാ\nതത്തിൽ തന്നെ സ്വശിഷ്യരിൽ ഒരാളെ കൊച്ചിയിൽ താമസിച്ചിരുന്ന മഖ്ദിതങ്ങളുടെ സമീപ ത്തേക്ക്\nഅയച്ചു. മഖ്ദിതങ്ങൾ എല്ലാ പരിപാടിയും നിർത്തി വെച്ച് 1905 സെപ്തംബർ 16-ാം നു തന്നെ കോഴിക്കോ\nട്ടെത്തിച്ചേർന്നു. പിറ്റേ ദിവസം വൈകുന്നേരം കോഴിക്കോട് വെള്ളയിൽ കടപ്പുറത്ത് വെച്ചു ഐ.സി.\nഫിലിപ്പും മഖ്ദി തങ്ങളുമായി വാദ പ്രതിവാദം ആരംഭിച്ചു. ഫിലിപ്പിനെ സഹായിക്കാൻ റവറ−് മില്ലർ\nരംഗത്തു−ായിരുന്നു. വിവിധ രാഷ്ട്രങ്ങളിൽ പ്രസിദ്ധീകരിച്ച ഏതാനും ബൈബിളുകളും ക്വുർആൻ\nപതിപ്പുകളും മഖ്ദിതങ്ങൾ കൊ−ുവന്നിരുന്നു. ബൈബിളിലെ ഉദ്ധരണികൾ മുഖേന മഹാനായ ആ\nമുസ്ലിം പ്രതിഭാധനൻ ബൈബിൾ കാലങ്ങളിലൂടെ മാറ്റിമറിക്കപ്പെട്ട ഗ്രന്ഥമാണെന്നു തെളിയിച്ചു. വിശുദ്ധ\nക്വുർആൻ അവതരണ കാലത്തെ പോലെ ഇന്നും നിലനിൽക്കുന്നു. ലോകാന്ത്യം വരെ ആ പരിശുദ്ധ\nഗ്രന്ഥത്തിൽ ഏറ്റകുറച്ചിൽ ഉ−ാകയില്ല എന്ന് തങ്ങൾ ഉഛൈസ്ഥരം ഉദ്ഷോഷിച്ചു. ഫിലിപ്പും റവറ−്\nമില്ലറും ബൈബിളിന്റെ വിശ്വസനീയതയും അപ്രമാദിത്തവും സ്ഥാപിക്കാൻ കഴിയാതെ രംഗത്ത് നിന്ന്\nഅപ്രത്യക്ഷമായി. ചരിത്രപ്രസിദ്ധമായ ഈ സംവാദത്തെക്കുറിച്ച് 'തോറ്റ് മടങ്ങിയ ജയാഭിലാഷം' എന്ന\nലഘുഗ്രന്ഥം ചേക്കുമുല്ല സാഹിബ് പ്രസിദ്ധപ്പെടുത്തി.\nഅനന്തരം മുല്ലാസാഹിബ് പ്രസ്തുത സംവാദവാർത്ത 'സ്വലാഹുൽ ഇഖ്വാൻ' പത്രത്തിനെഴുതിയ കാത്ത്\n'സലാഹുൽ ഇഖ്വാൻ' പത്രാധിപർ അവർകൾക്ക് അസ്സലാമു അലൈക്കും വറഹിമത്തുല്ലാഹി\nകഴിഞ്ഞ സപ്തംബർ മാസം പത്താം തിയ്യതി ഞായറാഴ്ച കോഴിക്കോട് കടപ്പുറത്ത് വെച്ച് ഐ.സി. ഫിലിപ്പ്\nഎന്ന ക്രിസ്ത്യാനി എന്റെ പ്രസംഗത്തിന്നു ശേഷം ബൈബിൾ നിർമിച്ചുണ്ടാക്കിയതാണെന്നുള്ള തെളിവു\nകളും ക്വുർആനിനെപ്പറ്റി തനിക്കുള്ള ചില ആക്ഷേപങ്ങൾക്ക് സമാധാനവും പതിനേഴാം തിയ്യതി ഞായറാഴ്ച\nതെളിച്ചുകൊടുത്താൽ അയാൾ മുഹമ്മദീയ (ഇസ്ലാം) മതം വിശ്വസിക്കാം എന്നും മറ്റും അഞ്ഞൂറിൽപ്പരം\nജനം കൂടിയ സഭയിൽ വെച്ച് സമ്മതിച്ച് പറഞ്ഞിട്ടുണ്ടായിരുന്നു. മലയാളക്കരയിലെ സകല മുസൽമാൻ\nസഭകൾക്കും കാരണഭൂതനും സകല മുഹമ്മദീയ ഉപദേഷ്ടാക്കൾക്കു തലയാളിയും എന്റെ ഗുരുനാഥനും\nക്രിസ്തീയ കൃത്രിമങ്ങൾക്കുള്ള പരിഹാരിയും ആയ അല്ലാമ: അശ്ശൈഖുൽ മുജാഹിദീൻ അസ്സയ്യിദ്\nസനാഉല്ലാ മഖ്ദിതങ്ങൾ സംഗതിവശാൽ പതിനാറാം തിയ്യതി ശനിയാഴ്ച കോഴിക്കോട്ട് എത്തി മേപ്പടി\nഫിലിപ്പുമായിട്ടുള്ള സംവാദം കയ്യേറ്റെടുത്തു. പതിനേഴം തിയ്യതി വാദപ്രതിവാദം നടന്നു കൊണ്ടിരിക്കു\nമ്പോൾ റവറണ്ട് മില്ലർ പാതിരിസായിപ്പും മറ്റും ഫിലിപ്പിനെ സഹായിപ്പാൻ വന്നു. 'തോറ്റ് മടങ്ങിയ\nജയാഭിലാഷം' എന്ന ഒരു പുസ്തകം എഴുതി അച്ചടിപ്പാൻ കൊടുത്തിരിക്കുന്നു. മേൽ രണ്ട് തിയ്യതികളിലും\nഉണ്ടായ സംഭാഷണങ്ങളും മറ്റും കണ്ടും കേട്ടും നിന്നിരുന്ന കൊച്ചി പട്ടാളത്തിൽ അടിമക്കുട്ടി വളപ്പിൽ\nമത്തായിയുടെ മകനും പ്രൊട്ടസ്റ്റണ്ട് ചർച്ച് മിഷ്യൻ സംഘക്കാരനും എട്ട് കൊല്ലത്തോളമായിട്ട് കോഴി\nക്കോട്ട് സ്ഥിരവാസിയും ഇരുപത്ത് നാല് വയസ്സ് പ്രായമുള്ളവനും ആയ ലോൻ എന്ന ക്രിസ്ത്യനും സത്യം\nമുഹമ്മദീയ പ്രമാണത്തിലാണെന്നു ബോധ്യപ്പെട്ടു. ഈ ഒക്ടോബർ മാസം 6-ാം തിയ്യതി അവൻ ഇസ്ലാം\nദീനിൽ ചേർന്നു അബ്ദുറഹിമാൻ എന്നു പേർ വെക്കപ്പെട്ടിരിക്കുന്നു. വെള്ളയിൽ മമ്മദ് ഹാഹി എന്ന ആൾ\nമാർക്ക കല്യാണം (ചേലാകർമം) വും മറ്റും സുഖമായി കഴിപ്പിച്ചുകൊടുപ്പാനും മറ്റു ചില സഹായങ്ങൾ\nചെയ്വാനും നിശ്ചയിച്ചിരിക്കുന്നു. വേറെയും ചിലർ ദീൻ വിശ്വാസത്തിനു ഒരുക്കമുണ്ടന്നു കേൾക്കുന്നു.\nഎന്റെ ഇപ്പോഴത്തെ പ്രസംഗം കടപ്പുറം മുതലായ ദിക്കുകളിലും ഫറൂക്ക് ചന്തയിലും മറ്റും ആകുന്നു.\nസർവശക്തനായ തമ്പുരാൻ എന്നെ എന്റെ ഗുരുനാഥനായ മേപ്പടി സയ്യിദ് സനാഉല്ലാ മഖ്ദിതങ്ങൾ\nഅവർകളുടെ ഇടംകൈ ശക്തിയിലേക്ക് എങ്കിലും എത്തിച്ചു തീർക്കുമാറാകട്ടെ'.\nകോഴിക്കോട്ട് നഗരം മുഹമ്മദീയ ഉപദേശി\nഹിജ്റ 1323 ശഅ്ാൻ 16-ാം ന് ഒക്ടോബർ 12-ാം നു\n(സ്വലാഹുð ഇഖ്വാൻ വാള്യം: 7, ലക്കം: 9)\n"സ്വലാഹുൽ ഇഖ്വാൻ പത്രാധിപർ അവർകൾക്ക്. അസ്സലാമു അലൈക്കും വ റഹിമത്തുല്ലാഹ്\nപ്രിയരെ, നാനാകഷ്ടനഷ്ടങ്ങൾക്ക് പാത്രമായി നാം ഇറങ്ങി. പിടിപെട്ട് കിടന്നിരുന്ന ഭയഹേതുക്കളോടും\nതടസ്സങ്ങളോടും എതിർത്തും വ്യവഹരിച്ചും വെട്ടി പബ്ളിക്ക് റോഡാക്കിയതു ദീനുൽ ഇസ്ലാമിന്റെ നിഷ്ക്കള\nങ്കാവസ്ഥ പോലെയും വിധി പോലെയും പ്രകാശിച്ച് വർധിപ്പിക്കുന്നതിലേക്കായിരുന്നു. മലയാളം മുഴുവനും\nകർണാടക ജില്ല താനും സഞ്ചരിച്ച് പ്രസംഗിച്ചത് കൂടാതെ ബോംബായി പട്ടണത്തിലും ആറ് മാസം പ്രസം\nഗിച്ചു. അനേകം ലേഖനങ്ങളും പരസ്യങ്ങളും പ്രസിദ്ധപ്പെടുത്തി. ക്രിസ്തുമതത്തോട് കൂടി ഹിുമതത്തേ\nയും ഖണ്ഡിച്ചു. (കഠോരകുഠാരം, മതമതിപ്പ്, അഹമദോദയം പരസ്യവും നോക്കാം).\nആയ നബിയുടെ സത്യസാക്ഷ്യ സ്ഥാപനത്തിന്നായി 24 സംവത്സരം പ്രവർത്തിച്ചതിൽ ഒരു\nത്തനും ഒന്നിലും നമ്മെ ജയിക്കാതെ പരാജിതരായിരിക്കുന്നു. ഹിന്ദുജന മഹാ സംഘത്തിലും പ്രസംഗിച്ച\nതിൽ അവർ ഓരോ വചനത്തെ ശരിവെച്ച് സന്തോഷിക്കുന്നതല്ലാതെ വിരോധഭാവം കാണിക്കുകയോ\nഎതിർക്കാൻ ധൈര്യപ്പെടുകയോ ഉണ്ടായിട്ടില്ല. ക്രിസ്തീയരിൽ താനും ന്യായജ്ഞന്മാർ സമ്മതിച്ചും സന്തോ\nഷിച്ചും വരുന്നു. നമ്മുടെ ലേഖനങ്ങൾ\nഇതുവരെ എതിരില്ലാതിരിക്കുന്നു. വാസ്തവത്തിൽ ഇസ്ലാം പ്രസം\nഗം കേട്ട് വിരോധപ്പെടാനും ജയിപ്പാനും അവകാശമില്ല. ഈ ഒഴിവിലും തരത്തിലും അല്പാല്പവാക്ക് സാമർ\nഥ്യമുള്ള യുവാക്കൾ വൈഷമ്യം അറിയാതെ സാരമില്ലെന്നു കരുതി അങ്ങും ഇങ്ങും ഇറങ്ങി കണ്ട സന്തോ\nഷത്തിൽ മഹാസന്താപവും ജനിച്ചു. പക്ഷെ തന്നിൽ നിന്നും താനായി ഉണ്ടായ യോഗ്യതയാണെന്നുള്ള\nനടിനം കണ്ടതിൽ തവക്കൽ ആക്കി കണ്ണ് അടച്ചു. എന്നാൽ പ്രാചീനയോഗ്യരാൽ നിയമിക്കപ്പെട്ടതും ഇന്നു\nവരെ ഉണ്ടായിരിക്കുന്ന അനേകയോഗ്യന്മാർ ശരിവെച്ച് വഴിപ്പെട്ട് വരുന്നതുമായ മതങ്ങളെ ഭിന്നിപ്പിക്കുന്നതു\nഎളുപ്പമെന്നുണ്ടാകുന്ന വിചാരം മതസ്വഭാവം അറിയാത്തതിൽ നിന്നുണ്ടാകുന്ന ദോഷമാകുന്നു. രണ്ടാമത് എതി\nരായി നടത്തുന്ന സംവാദം നിസാരമെന്നു കരുതുന്നതും സംവാദങ്ങളുടെ കാഠിന്യത്തെ അറിയാത്ത വീഴ്ച\nപൂർവികർ മുതൽക്കുള്ളവർ എഴുതിയ ലേഖനങ്ങൾ വായിച്ചതുകൊണ്ട് സംവാദയോഗ്യൻ ആകുന്നതല്ല.\nലേഖനത്തിൽ കാണുന്ന സകല സംഗതികളെയും ധരിക്കത്തക്കയോഗ്യതയും അതുകളെ മുഴുവനും മന:\nപാഠമാക്കത്തക്ക ധാരണാശക്തിയും ഉണ്ടന്നുവന്നാലും മനുഷ്യരിൽ ഉണ്ടാകുന്ന യുക്ത്യാനുസരണ ന്യായ\nങ്ങളെ മുഴുവനും അറിഞ്ഞിരിപ്പാൻ സാധിക്കുന്നതല്ല. അവനവന്റെ ബുദ്ധിക്കൊത്ത ന്യായം കാണാതെ ഒരു\nത്തനും ഒന്നിൽ ഉറച്ചിരിക്കുന്നതല്ല. ഈ നിലയിൽ അന്യരോട് വാദിച്ചും അന്വേഷിച്ചും സമാധാനമുണ്ടാ\nക്കികൊണ്ട് നടക്കുന്നവർ സംവാദത്തിന്നറങ്ങുന്നതു അപകടം തന്നെ. തനിക്കുള്ളതിനെ മുഴുവനും ഗ്രഹിച്ചും\nഅന്യപ്രമാണങ്ങളായ പലതും വായിച്ചും തരം അറിഞ്ഞും സൂക്ഷ്മ ബുദ്ധിയോട് കൂടി അതാതിൽ\nവായിച്ചും പരിശോധിച്ചും തുടരെ തുടരെ ശ്രമിച്ചും വന്നാൽ റബ്ബിന്റെ തൌഫീഖ് കൊണ്ട് ആസകലാൽ ഒരു\nഉണർവ് അഥവാ തെറ്റൽ ഉണ്ടാകുന്നു. അതിനു അറബിയിൽ 'മലക്ക' എന്നു പറയുന്നു. സർവ ന്യായങ്ങൾക്കു\nമുള്ള എതിർന്യായങ്ങളെ അപ്പപ്പോൾ തോന്നിക്കും. ആ നിലയിൽ തനിക്കുള്ളതിനെ താനും അറിയാതെ\nമതസംവാദത്തിന്നു ഇറങ്ങുന്നതു മഹാ അബദ്ധമാകുന്നു.\nതന്റെ തറമേൽ ഉറച്ചുനിന്നു പടപൊരുതേണ്ടതാകുന്നു. അറബി ഭാഷയിൽ മാത്രം നിപുണൻ ആയതു\nകൊണ്ടും കാര്യം വരാ. എന്തുകൊണ്ടന്നാൽ അറബിയിൽ ഈവക സംവാദങ്ങളും ലേഖനങ്ങളും ദുർലഭ\nമാകുന്നു. അതിന്നു തക്ക കാരണങ്ങൾ ഉണ്ട്. ഹിന്ദുസ്ഥാനിലെ മൌലവി റഹ്മത്തുല്ലാഹ് സാഹിബ് എഴുതിയ\n'ഇള്ഹാറുൽ ഹഖ്' അറബിയിൽ വില പിടിച്ചതായിത്തീർന്നതു ദൃഷ്ടാന്തമാകുന്നു. അതുപ്രകാരം തന്നെ\nമലയാളത്തിൽ അസ്സയ്യിദ് സനാഉല്ലയായ നമ്മുടെ 'കഠോരകുഠാരം' വിലപിടിച്ചിരിക്കുന്നു. കഠോരകുഠോരം\n'ഇള്ഹാറുൽ ഹഖി'ന്റെ പകർപ്പല്ലാ എന്നു കാഴ്ചക്കാർ അറിയും. നമ്മുടെ ലേഖനങ്ങൾ ഒക്കെയും രീതി മാറി\nഹിന്ദുമതത്തെയും കൂട്ടിപിടിച്ചതായി കാണാം. നമ്മുടെ ആശ്രയം ഒഴിച്ചാൽ ഒഴിയുന്നതല്ല. ആസകലാൽ\nതന്റെ ശക്തി താൻ അറിഞ്ഞു ഓർക്കുന്നതായിരിക്കണം. ഇതിൽ പിന്നെ എതിരാകുന്നവന്റെ ശക്തിയെ\nസൂക്ഷിക്കണമെന്നും കഴിയാത്തതിൽ ധീരത അരുത് എന്നും പഠിക്കാതെ പഠിക്കുന്നതല്ല. ഗുരുവില്ലാത്ത\nവിദ്യതുണക്കുന്നതല്ല എന്നും ഉള്ള വിദ്യകളെ കാണിച്ച് അവസാനിപ്പിക്കുന്നു. തമ്പുരാൻ തുണക്കട്ടെ.\nഎന്ന് സയ്യിദ് സനാഉല്ലാ മഖ്ദി തങ്ങൾ\n(സ്വലാഹുൽ ഇഖവാൻ അറബി മലയാള പത്രം വാള്യം7ലക്കം 9ൽ മൂന്നാം പേജിൽ പ്രസിദ്ധീകരിച്ചത്)\nമഖ്ദിതങ്ങൾ അറബി-മലയാളത്തിലും മലയാളത്തിലും നിരവധി ലേഖനങ്ങൾ എഴുതിയിട്ടുണ്ട്. കൊച്ചിയിൽ\nനിന്നു അദ്ദേഹം 'ഇസ്ലാമിക് ട്രാക്റ്റ്' എന്ന പേരിൽ കുറേ ലഘുലേഖകൾ പ്രസിദ്ധീകരിച്ചിരുന്നു. ക്രിസ്തു\nമത ഖണ്ഡനത്തിനു പ്രധാനമായും അവലംബിച്ചിരുന്നത് റഹിമത്തുല്ലാഹിൽ ഹിന്ദിയുടെ 'ഇള്ഹാറുൽ ഹഖ്'\nഎന്ന ഗ്രന്ഥമായിരുന്നു. സ്വദേശിഭിമാനി, സനാതന ധർമം, മലയാളരാജ്യം, കേരളസഞ്ചാരി, സ്വലാഹുൽ\nഇഖ്വാൻ മുതലായ അക്കാലത്തെ പത്രങ്ങളിൽ തങ്ങൾ നിരവധി ലേഖനങ്ങളെഴുതിയിട്ടുണ്ട്. ലേഖനങ്ങളിൽ\nഭൂരിഭാഗവും ക്രിസ്തുമത ഖണ്ഡനങ്ങളായിരുന്നു.\nഅറബി മലയാളത്തിൽ തങ്ങൾ മൂന്നു പുസ്തകങ്ങളാണ് രചിച്ചത്.\n1. തഅ്ലീമുൽ ഇഖ്വാൻ,\n2. മുഅല്ലിമുൽ ഇഖ്വാൻ,\nഅതിനുപുറമെ അമ്പതിൽപരം മലയാള ഭാഷാകൃതികളും രചിച്ചു. തങ്ങളുടെ പുസ്തകങ്ങളും കൃതികളും\n2. ക്രിസ്തീയ അജ്ഞേയ വിജയം പാർക്കലീത്താ പോർക്കളം\n4. ക്രിസ്തീയ വായടപ്പ്\n5. തണ്ടാൻ കണ്ഠമാല\n6. തണ്ടാൻ കൊണ്ടാട്ടച്ചെണ്ട\n7. ക്രിസ്തീയ മതമതിപ്പ്\n8. മുഹമ്മദ് നബി അവകാശപോഷണം ക്രിസ്തീയ മന:പൂർവ മോഷണം\n9. കുഠോര വജ്റം\n11. മഖ്ദി സംവാദജയം\n12. ത്രിയേക നാശം മഹാനാശം\n13. മദ്യപാനം മശീഹാ മതാഭിമാനം\n14. ഞാൻ ഞാൻതന്നെ\n15. നബി നാണയം (ചരിത്രം)\n16. മുസ്ലിംകളും രാജഭക്തിയും\n17. പാദവാദം പാതകപാദകം\n18. മുസ്ലിംകളും വിദ്യാഭ്യാസവും\n19. ഖുർആൻ വേദ വിലാപം\n20. ഒരു വിവാദം\n21. മഖ്ദി തങ്ങൾ ആഘോഷം\n22. തങ്ങളാഘോഷം മാഹാഘോഷം\n24. പ്രാവ് ശോധന\n25. ഡംഭാചാര വിചാരി\n26. ഇസ്ലാം വാള് ദൈവവാള്\n28. പാലില്ലാ പായസം\n29. നാരീ നരാഭിചാരി\n30. മൂഢഅഹങ്കാരം മഹാന്ധകാരം\n31. മൌഢ്യാഢംഭര നാശം\n32. പരോപദ്രവ പരിഹാരി (1896 ലെ മാപ്പിള ലഹളക്കെതിരെ)\n33. ലാ മൌജൂദിൻ ലാ പോയിന്റ്\n34. മക്തി മന:ക്ളേശം\n36. മൂസക്കുട്ടിയുടെ മൂക്ക് കുത്തി\n38. സ്വർഗത്തിലേക്ക് വഴികാട്ടി ക്രിസ്തുവോ പൌലോസോ?\n40. സുവിശേഷ നാശം (കൊച്ചി മുഹമ്മദീയ പ്രസ്സിൽ നിന്നു 1906ൽ പ്രസിദ്ധപ്പെടുത്തിയ ഈ ലഘു\nഗ്രന്ഥത്തിന്റെ പുറംകവറിൽ \_'അല്ലാഹു സത്യകർത്താവ്, ഖുർആൻ സത്യവേദം, സുവിശേഷം ക്രിസ്തു\nചരിത്രമല്ല. വേദപ്രമാണെന്ന് തെളിയിക്കുന്നവർക്ക് 50 രൂപ സമ്മാനമുണ്ട്\_' എന്നു പരസ്യം ചെയ്തു\n41. മുഹമ്മദീയ മുദ്രണാലയം\n42. മഖ്ദി ആഘോഷം ത്രിയേകനാശം\n43. ഈമാൻ സലാമത്ത് (ലഘുലേഖ)\n44. തുർക്കി സമാചാരം\n45. നിത്യജീവൻ (മാസിക)\n46. പരോപകാരി (മാസിക)\n47. സത്യപ്രകാശം (വാരിക)\nഉപരിസൂചിതമായ ഗ്രന്ഥങ്ങൾക്ക് പുറമെ അദ്ദേഹം എഴുതിയിരുന്ന പല ഗ്രന്ഥങ്ങളും സാമ്പത്തിക പരാധീ\nനത മൂലം പ്രസിദ്ധപെടുത്താൻ സാധിച്ചില്ല. അവയിൽ ചിലതിന്റെ പേരുകളും ഉള്ളടക്കവും മക്തി\nമന:ക്ളേശം എന്ന കൃതിയിൽ രേഖപ്പെടുത്തി കാണുന്നു.\n1. ക്രിസ്തീയ പ്രതാരണ പ്രദർശിനി\n2. ഇഹലോക പ്രഭു\n3. തോട്ടത്തിരുപ്പോരാട്ട് (മോശെ പ്രവാചകൻ-മൂസാ (അ)-പ്രവചിച്ച പ്രകാരം യരൂശലെം തോട്ടത്തിന്റെ\nയഥാർഥാവ കാശികൾ മുസ്ലിംകളാണെന്ന് യുക്തിപൂർവം സമർഥിച്ചിട്ടുള്ള ഈ അമൂല്യഗ്രന്ഥം 1895 ൽ\nരചിച്ചതാണ്. അതിന്റെ കൈയെഴുത്ത് പ്രതി തങ്ങളുടെ ജീവിതാന്ത്യദശയിൽ നഷ്ടപ്പെട്ടുപോയി എന്നാണ്\nഅന്വേഷണ ത്തിൽ നിന്നറിഞ്ഞത്)\n4. അബ്രഹാം സന്താന പ്രവേശം\n5. കുരിശ് സംഭവം സ്വപ്ന സംഭാവനം\n6. ക്രിസ്തീയ മൂഢപ്രൌഡീദർപ്പണം (മഖ്ദിതങ്ങൾ രചിച്ച അതിബ്രഹത്തായ ഗ്രന്ഥമായിരുന്നു ഇത്.\nനാനൂറിൽ പരം പേജുകളുണ്ടായിരുന്നു. ആ ഗ്രന്ഥത്തിന്റെ ഒന്നാം ഭാഗം മാത്രം ഗ്രന്ഥകർത്താവിന്റെ മരണാ\nനന്തരം ഇഷ്ടശിഷ്യനായിരുന്ന സി.വി. ഹൈദ്രോസ് സാഹിബ് (മലബാർ ഇസ്ലാം പത്രാധിപർ കൊച്ചി)\n\_'മഖ്ദി വിജയം\_' എന്ന പേരിൽ മുദ്രണം ചെയ്തു. ആ പുസ്തകത്തിലെ ഉപലേഖനം മഖ്ദിതങ്ങൾ നേരത്തെ\nreferences ↑ മാപ്പിള പഠനങ്ങൾ,പേജ്:52-53, വചനം ബുക്സ്,കോഴിക്കോട്. എം. ഗംഗാധരൻ\n↑ അല്ലാഹുവിന്റെ പ്രവാചകൻ\n↑ എന്റെ സമുദായമേ, എന്റെ സമുദായമേ\n↑ മതപരമായ ആവശ്യത്തിന്നായി മുസ്ലിംകളും കൃസ്ത്യാനികളും ദിനംപ്രതി\nപിടി അരി ഒരു പാത്രത്തിൽ സംഭരിക്കാറുണ്ട്\n↑ കേരളത്തിലെ പഴയകാല പത്രം\n↑ ഈ ഉദ്ധരണി ആലപ്പുഴയിൽ നിന്നു ജ:\nമുഹമ്മദ് ശാഫി സാഹിബ് പ്രസിദ്ധപ്പെടുത്തിയിരുന്ന 'സാരസൻ' പത്രത്തിൽ നിന്നാണുദ്ധരിച്ചത്\n↑ മുജാഹിദ് പ്രസ്ഥാനം ഇവിടെ രൂപീകരിച്ച ശേഷമാണ് കേരളത്തിൽ മുസ്ലിംകൾക്കിടയിൽ തർക്കവിതർക്കങ്ങൾ ആരംഭിച്ചതെന്ന\nസുന്നികളുടെ സാധാരണ ആരോപണങ്ങൾ അടിസ്ഥാന രഹിതമാണെന്ന് മനസ്സിലാക്കാം\n↑ പരശുരാമൻ മാതൃഘാതകനായിരുന്നുവത്രെ\n↑ വിശുദ്ധ ക്വുർആൻ\n↑ അവകാശം (ബാധ്യത)\n↑ റസൂൽ (സ്വ) യെ മഖ്ദി\nതങ്ങളും കുടുംബവും ഉപ്പൂപ്പ എന്നായിരുന്നു വിളിച്ചിരുന്നത്.\n↑ ഹിജ്റ 1320-ആം വർഷം\n↑ മദ്ദളം തുടങ്ങിയ സംഗീതോപകരണങ്ങൾ ഇസ്ലാമിൽ നിഷിദ്ധ (ഹറാം) മാണെന്ന\n↑ തൌറാത്തി(പഴയ നിയമത്തി)ൽ പന്നിമാംസം നിരോധിച്ചിട്ടുണ്ട്. ക്രിസ്തു പന്നി മാംസം ഭക്ഷിക്കാൻ അനുവദിച്ചിരുന്നില്ല.\nമി: പോൾ (പൌലോസ്സ്) ആണ് പന്നി മാംസം അനുവദനീയമാക്കിയത്. അപ്രകാരം തന്നെ ചേലാകർമം നിരോധിച്ചതും\nഅദ്ദേഹം തന്നെ. പഴയ നിയമത്തിൽ പന്നിമാംസം നിരോധിച്ചത് കാണുക:\n'പന്നി കുളമ്പ് പിളർന്നതായി കുളമ്പ് രണ്ടായി പിരിഞ്ഞിരിക്കുന്നതു തന്നെ. എങ്കിലു അയവിറയ്ക്കുന്നതല്ലാകയാൽ അത്\nനിങ്ങൾക്ക് അശുദ്ധം. ഇവയുടെ മാംസം നിങ്ങൾ തിന്നരുത്; പിണം തൊടുകയും അരുത്; ഇവ നിങ്ങൾക്ക് അശുദ്ധം.'\n(ലേവ്യ-ഘല്ശശേശേരപുെസ്തകം 11:7-8) ജൂതനിയമത്തിലും ഹമുറാബിയുടെ നിയമസംഹിതയിലും ഇന്ത്യയിലെ\n'മനുസ്മൃതി'യിലുമെല്ലാം പന്നിമാംസം വർജ്യമാണെന്നു രേഖപ്പെടുത്തിയിട്ടുണ്ട്.\n↑ രേഖകൾ (പ്രമാണങ്ങൾ) ↑ ശ്രേഷ്ഠതകൾ\n↑ നന്മയിലേക്ക് ക്ഷണിക്കുന്ന ഒരു\nസംഘം നിങ്ങളിൽ നിന്നുണ്ടായിരിക്കട്ടെ (വി.ക്വുർആൻ 3:104)\n↑ നിന്റെ നാഥന്റെ മാർഗത്തിലേക്ക് നല്ല നിലയിലും\nതത്വജ്ഞാനപൂർവമായും ക്ഷണിക്കുക. (വി.ക്വുർആൻ 16:125)\n↑ വിധികൾ കളിലുള്ള ഔഫ്\n↑ അല്ലാഹു സ്ഥാനമഹത്വവും ശക്തിയും പ്രദാനംചെയ്യട്ടെ\nമാർഗത്തിൽ നിങ്ങൾ ധനം കൊണ്ടും ദേഹം കൊണ്ടും ധർമ സമരം നടത്തുക (വി. ക്വുർആൻ 61:11)\n↑ പ്രസംഗകൻ (ഉപദേശകൻ)\n↑ മഖ്ദിതങ്ങൾ 'ലേഖനങ്ങൾ' എന്ന സംജ്ഞകൊണ്ട് അക്കാലത്ത് വിവക്ഷിച്ചിരുന്നത് ഉപന്യാസങ്ങൾ, ലഘുലേഖകൾ, വിജ്ഞാപന\nങ്ങൾ, ലഘു പുസ്തകങ്ങൾ എന്നിവയായിരുന്നു.\n"http://ponkavanam.com/islam/index.php?title=സയ്യിദ്_സനാഉല്ല_മക്തി_തങ്ങൾ&oldid=19436" എന്ന താളിൽനിന്നു ശേഖരിച്ചത്\tസ്വകാര്യതാളുകൾ\nഈ താൾ അവസാനം തിരുത്തപ്പെട്ടത്: 00:59, 10 ജനുവരി 2011.\nഈ താൾ 1,508 തവണ സന്ദർശിക്കപ്പെട്ടിട്ടുണ്ട്.


ഷവോമി 11ലൈറ്റ് എന്‍ഇ 5ജി സെപ്റ്റംബര് 29ന് ഇന്ത്യയിലെത്തും - Express Kerala\nTechnology September 17, 2021 | Published by : Express Kerala Network\nഷവോമി 11 ലൈറ്റ് എന്‍ഇ 5ജി സ്മാര്‍ട്ട്‌ഫോണ് ഇന്ത്യയിലെത്തുന്നു. സെപ്റ്റംബര് 29നാണ് സ്മാര്‍ട്ട്‌ഫോണ് രാജ്യത്ത് അവതരിപ്പിക്കുന്നത്.\nഷവോമി 11 ലൈറ്റ് എന്‍ഇ 5ജി ചൈനീസ് മോഡലിന്റെ അതേ സവിശേഷതകളോടെ ആയിരിക്കും ഇന്ത്യയില് അവതരിപ്പിക്കുന്നത്. ഈ ഡിവൈസ് പ്രവര്‍ത്തിക്കുന്നത് സ്നാപ്ഡ്രാഗണ് 778ജി പ്രോസസറിന്റെ കരുത്തില് ആയിരിക്കും.6ജിബി/ 8 ജിബി റാമും 128 ജിബി/ 256 ജിബി സ്റ്റോറേജുമായിട്ടാണ് ഈ ഡിവൈസ് ചൈനയില് അവതരിപ്പിച്ചത്. ഇതേ വേരിയന്റുകള് ഇന്ത്യയിലും എത്തും. 1ടിബി വരെ സ്റ്റോറേജ് എക്‌സ്പാന്‍ഡ് ചെയ്യാന് സാധിക്കുന്ന മൈക്രോ എസ്ഡി കാര്‍ഡ് സപ്പോര്‍ട്ടും ഡിവൈസില് ഉണ്ട്.\nഡിവൈസില് ആന്‍ഡ്രോയിഡ് 11 ബേസ്ഡ് എംഐയുഐ ഒഎസ് ആയിരിക്കും ഉണ്ടായിരിക്കുക. ഷവോമി 11 ലൈറ്റ് എന്‍ഇ 5ജി എന്‍ഇ സ്മാര്‍ട്ട്‌ഫോണ് 6.55 ഇഞ്ച് അമോലെഡ് ഡിസ്പ്ലേയോടു കൂടി ഇന്ത്യയില് എത്തും. 1080p FHD+ റെസല്യൂഷന്, HDR 10+ സര്‍ട്ടിഫിക്കേഷന്, 90Hz റിഫ്രഷ് റേറ്റ് എന്നിവയുള്ള ഡിസ്‌പ്ലെയായിരിക്കും ഇത്. ഗെയിമിങിനും സ്ട്രീമിങിനുമെല്ലാം ചേരുന്ന മികച്ച ഡിവൈസ് തന്നെയായിരിക്കും ഇത്.\nഷവോമി 11 ലൈറ്റ് എന്‍ഇ 5ജി സ്മാര്‍ട്ട്‌ഫോണിന്റെ ഡിസ്‌പ്ലേയില് ഡോള്‍ബി വിഷന് സപ്പോര്‍ട്ട് ചെയ്യും. പഞ്ച്-ഹോള് ഡിസൈനിലായിരിക്കും ഈ ഡിസ്‌പ്ലെ ഉണ്ടാവുക. ഈ പഞ്ച്-ഹോളില് 20 എംപി സെല്‍ഫി ക്യാമറ ഉണ്ടായിരിക്കും. ഷവോമി 11 എന്‍ഇ ലൈറ്റ് സ്മാര്‍ട്ട്‌ഫോണില് ഒരു ട്രിപ്പിള് റിയര് ക്യാമറ മൊഡ്യൂള് ഉണ്ടായിരിക്കും. 64 എംപി പ്രൈമറി ക്യാമറയാണ് ഇതിലുള്ളത്. ഇതിനൊപ്പം5എംപി മാക്രോ സെന്‍സറും 8 എംപി വൈഡ് ആംഗിള് സെന്‍സറും ഉണ്ടായിരിക്കും. സുരക്ഷയ്ക്കായി സൈഡ് മൗണ്ടഡ് ഫിംഗര്‍പ്രിന്റ് സ്‌കാനറും ഡിവൈസില് നല്‍കും. 33W ഫാസ്റ്റ് ചാര്‍ജിങ് സപ്പോര്‍ട്ട് ഉള്ള 4,250 mAh ബാറ്ററി യൂണിറ്റും ഡിവൈസില് ഉണ്ട്.\nപോളിഷിംഗ് തുണിയുമായി ആപ്പിള്; വിലയെ ട്രോളി സോഷ്യല് മീഡിയ


ലൈഫ് വീടുകളുടെ താക്കോൽദാനവും ഐ.എസ്.ഒ. പ്രഖ്യാപനവും | Nedunkandam\nലൈഫ് വീടുകളുടെ താക്കോൽദാനവും ഐ.എസ്.ഒ. പ്രഖ്യാപനവും\nലൈഫ് വീടുകളുടെ താക്കോൽദാനം മന്ത്രി എം.എം.മണി നിർവഹിക്കുന്നു\nനെടുങ്കണ്ടം: കരുണാപുരം പഞ്ചായത്തിൽ ലൈഫ് പദ്ധതിയിൽ പൂർത്തീകരിച്ച് 202 വീടുകളുടെ താക്കോൽദാനവും പഞ്ചായത്തിന്റെ ഐ.എസ്.ഒ. പ്രഖ്യാപനവും മന്ത്രി എം.എം.മണി നിർവഹിച്ചു. നവീകരിച്ച ഓഫീസ് കാബിനുകളുടെ ഉദ്ഘാടനം ബ്ലോക്ക് പഞ്ചായത്ത് പ്രസിഡന്റ് റെജി പനച്ചിക്കലും കമ്മിറ്റി ഹാളിന്റെ ഉദ്ഘാടനം പഞ്ചായത്ത് െഡപ്യൂട്ടി ഡയറക്ടർ കെ.വി.കുര്യാക്കോസും നിർവഹിച്ചു. കഴിഞ്ഞ ദിവസമാണ് കരുണാപുരം പഞ്ചായത്തിന് ഐ.എസ്.ഒ. സർട്ടിഫിക്കറ്റ് ലഭിച്ചത്. കഴിഞ്ഞ മൂന്ന് മാസം നീണ്ട പ്രവർത്തനങ്ങളിലൂടെയാണ് പഞ്ചായത്ത് ഈ നേട്ടം കൈവരിച്ചത്. പഞ്ചായത്ത് പ്രസിഡന്റ് ടോമി പ്ലാവുവെച്ചതിൽ യോഗത്തിൽ അധ്യക്ഷത വഹിച്ചു. ത്രിതല പഞ്ചായത്തംഗളായ മോളി മൈക്കിൾ, ജി.ഗോപകൃഷ്ണൻ, ജെസിമോൾ കുര്യൻ, ശിവപ്രസാദ് തണ്ണിപ്പാറ, വിജി ഷാജി, എം.എ.സിദ്ദിഖ്, ബിജു തകിടിയേൽ തുടങ്ങിയവർ പ്രസംഗിച്ചു.\nഅപൂർവ നേട്ടത്തിൽ പഞ്ചായത്ത് സെക്രട്ടറി\nകരുണാപുരം പഞ്ചായത്ത് ഐ.എസ്.ഒ. നിലവാരത്തിലേക്ക് ഉയരുമ്പോൾ അപൂർവ നേട്ടത്തിന് അർഹനായി പഞ്ചായത്ത് സെക്രട്ടറി സുനിൽ സെബാസ്റ്റ്യനും. കഴിഞ്ഞ 15 മാസത്തിനിടെ ജോലി ചെയ്ത മൂന്ന് പഞ്ചായത്തുകളാണ് സുനിൽ സെബാസ്റ്റ്യന്റെ പ്രവർത്തന ഫലമായി ഐ.എസ്.ഒ. നിലവാരത്തിലെത്തിയത്. പാമ്പാടുംപാറ പഞ്ചായത്ത് സെക്രട്ടറിയുടെ ചാർജിലിരിക്കെ 2018 ഓക്ടോബർ 4-ന് പഞ്ചായത്തിന് ഐ.എസ്.ഒ. സർട്ടിഫിക്കറ്റ് ലഭിച്ചു. 2019 മേയ് 31-ന് പാലക്കാട് നല്ലേപ്പിള്ളി പഞ്ചായത്തിനും നവംബർ എട്ടിന് കരുണാപുരം പഞ്ചായത്തിനും ഐ.എസ്.ഒ.അംഗീകാരം നേടിക്കൊടുക്കാൻ അദ്ദേഹത്തിനായി. മൂന്ന് പഞ്ചായത്തുകളെയും ഐ.എസ്.ഒ. നിലവാരത്തിലേക്കുയർത്തുന്നതിനുള്ള പദ്ധതികൾ തയ്യാറാക്കിയതും സുനിലാണ്. bb\nസെൽവരാജ് കൊലക്കേസ്: ഡീൻ കുര്യാക്കോസും പ്രവർത്തകരും പോലീസ് സ്റ്റേഷനിൽ കുത്തിയിരുന്നു\nഎൻ.ജി.ഒ.അസോസിയേഷൻ ധർണ നടത്തി\nഅമ്പിളിയമ്മൻകാനത്ത് തീപിടിത്തം; ഒരേക്കർ കത്തിനശിച്ചു\nറോഡ് അടച്ചു കാറ്റാടിപ്പാടം ഒറ്റപ്പെട്ടു


നോക്കുകുത്തികളായി മാറുന്ന കോഴിക്കോട്ടെ ഇ ടോയ്‍ലെറ്റുകൾ - Calicut Journal\nHome » നമ്മുടെ കോഴിക്കോട് » നോക്കുകുത്തികളായി മാറുന്ന കോഴിക്കോട്ടെ ഇ ടോയ്‍ലെറ്റുകൾ\nകോഴിക്കോട് കോര്‍പറേഷന് പരിധിയില് അമ്പത് ലക്ഷം രൂപ ചെലവഴിച്ച് ആദ്യഘട്ടത്തില് 15 ഇ-ടോയ്‍ലെറ്റുകൾ സ്ഥാപിച്ചെങ്കിലും ഏറെക്കുറെ എല്ലാം ഇപ്പോള് സാധാരണ ടോയ്‍ലെറ്റുകളായി മാറി. ചിലത് പ്രവര്‍ത്തനരഹിതവുമാണ്. പിന്നീടു നാല് ഇ ടോയ്‍ലെറ്റുകൾ കൂടി സ്ഥാപിച്ചെങ്കിലും ഇതും ആരും ശരിയാംവണ്ണം ഉപയോഗപ്പെടുത്താത്ത അവസ്ഥയാണ്. ഇതിന്റെ സാങ്കേതികമായ അപാകതകളാണ് വിനയായത്. ചിലയിടത്ത് ടോയ്‍ലെറ്റുകൾ വൃത്തിയാക്കുന്നവര് പണം ഈടാക്കുന്നുണ്ട്. മിക്കയിടങ്ങളിലും നോക്കുകുത്തിയായിത്തന്നെ കിടക്കുന്നു.\n2012ലാണ് കോഴിക്കോട് ആദ്യമായി ഇ ടോയ്‍ലെറ്റുകൾ സംവിധാനം വരുന്നത്.കോഴിക്കോട് ബീച്ച്, മുതലക്കുളം ജംങ്ഷന്, കോര്‍പറേഷന് സ്റ്റേഡിയം, കാരപ്പറമ്പ് എന്നിവിടങ്ങളില് ഇ ടോയ്ലെറ്റുകള് ഇപ്പോള് സാധാരണ ടോയ്ലെറ്റുകളായി പ്രവര്‍ത്തിക്കുന്നുണ്ട്.\nബട്ടണുകളൊന്നും തന്നെ പ്രവര്‍ത്തിക്കാത്തതിനാല് മിക്കയിടത്തും ആളുകള്‍ക്ക് ആവശ്യംപോലെ കയറി ഉപയോഗിക്കാം. അതേസമയം കോര്‍പറേഷന് ഇതുകൊണ്ടു വരുമാനവുമില്ലാതായി. വി കെ സി മമ്മത് കോയ മേയറായിരുന്ന കാലത്ത് ഇ ടോയ്‍ലെറ്റുകളുടെ നിയന്ത്രണം ആരോഗ്യവകുപ്പിനെ ഏല്‍പ്പിച്ചിരുന്നു. ആരോഗ്യവകുപ്പധികൃതരുടെ പിടിപ്പുകേടാണ് ഇ ടോയ്‍ലെറ്റുകൾ നിശ്ചലമാകാന് പ്രധാന കാരണമെന്ന് ആക്ഷേപമുണ്ട്.\nപച്ച ലൈറ്റ് തെളിഞ്ഞാല് ഒരുരൂപ നാണയമിട്ട് അകത്തു കയറുന്നതായിരുന്നു സംവിധാനം. അകത്തു കയറിയാല് ഇതെങ്ങനെ പ്രവര്‍ത്തിക്കണമെന്ന മാര്‍ഗനിര്‍ദേശങ്ങളുമില്ല. അതുകൊണ്ടു തന്നെ അകത്തു കയറി ടോയ്‍ലെറ്റില് കുടുങ്ങിപ്പോയവര് നിരവധിയാണ്. ഇ ടോയ്ലെറ്റുകളിലെ പല ബട്ടണുകളും തുടക്കത്തില്‍ത്തന്നെ പ്രവര്‍ത്തിക്കാതെയായി. സ്ത്രീകളുടെയും പുരുഷന്‍മാരുടെയും ഇ ടോയ്ലെറ്റുകളില് ആളുകള് കുടുങ്ങുന്നതു പതിവായതോടെയാണു പണം നല്‍കി സൗകര്യം ഉപയോഗപ്പെടുത്തുന്ന സംവിധാനത്തിലേക്കു മാറിയത്. പൊതു ശൗചാലയങ്ങളുള്ള സ്ഥലങ്ങളിലെല്ലാംതന്നെ ആളുകള് കയറാതെ ഇ ടോയ്‍ലെറ്റുകൾ നോക്കുകുത്തിയായി മാറിയിരിക്കുകയാണ്.\nകോഴിക്കോട് ജില്ലയില് ഒമ്പത് ഷീ ടോയ്‍ലെറ്റുകളും പ്രവര്‍ത്തിക്കുന്നുണ്ട്. ഇതില് കോഴിക്കോട്, വടകര റയില്‍വേ സ്റ്റേഷനുകളില് കാര്യക്ഷമമാണ്. നാപ്കിന് വെന്‍ഡിങ് യന്ത്രം ഉള്‍പ്പെടെ പ്രവര്‍ത്തിക്കുന്നുണ്ട്. നാലു സ്കൂളുകളുകളിലും ഷീ ടോയ്‍ലെറ്റുകളുമുണ്ട് . ഇതും കുഴപ്പമില്ലാതെ പ്രവര്‍ത്തിക്കുന്നതായി നേല്‍നോട്ടം വഹിക്കുന്ന വനിതാ ക്ഷേമ വകുപ്പ് അധികൃതര് വ്യക്തമാക്കി.\nPrevious: രസീലയുടെ മരണം: ഇന്‍ഫോസിസ് ഒരുകോടി രൂപ നഷ്ടപരിഹാരം നല്‍കും; ബന്ധുവിന് ജോലിയും\nNext: സിനിമ സെൻസർ ബോർഡിന്റേതു മാത്രമല്ല സംവിധായകന്‍റേതു കൂടിയാണ്; ‘മുന്നറിയിപ്പുമായി’ 52 സെക്കന്‍റ്


വിവോ U10 ഇപ്പോൾ ഇന്ത്യയിൽ ഓപ്പൺ സെയിൽ വഴി ലഭ്യമാണ് | Vivo U10 Smartphone Started For Open Sale In India - Malayalam Gizbot\n| Published: Friday, November 1, 2019, 17:00 [IST]\nകഴിഞ്ഞ മാസം അവസാനം വിവോ തങ്ങളുടെ യു 10 സ്മാർട്ട്‌ഫോൺ ഇന്ത്യയിൽ അവതരിപ്പിച്ചു. ഈ ഉപകരണം തുടക്കത്തിൽ പരിമിതമായ വിൽപ്പനയിലൂടെ ലഭ്യമാക്കിയിരുന്നുവെങ്കിലും ഇപ്പോൾ തുറന്ന വിൽപ്പനയിലാണ്. വിവോ യു 10 വിൽപ്പനയെക്കുറിച്ച് കൂടുതൽ കാര്യങ്ങൾ നോക്കാം. പുതിയ വിവോ സ്മാർട്ട്‌ഫോൺ ആമസോൺ ഇന്ത്യയിൽ ഓപ്പൺ സെയിൽ വഴി ലഭ്യമാണ്. തിരഞ്ഞെടുക്കാൻ മൂന്ന് വേരിയന്റുകളുണ്ട്. 32 ജിബി സ്റ്റോറേജും3ജിബി റാമും ഉള്ള അടിസ്ഥാന മോഡലിന് 8,990 രൂപയാണ് വില.\nവിവോ U10 ആമസോൺ ഇന്ത്യയിൽ ഓപ്പൺ സെയിൽ വഴി ലഭ്യമാണ്\n64 ജിബി സ്റ്റോറേജും3ജിബി റാമും ഉള്ള മിഡ് മോഡലിന് 9,990 രൂപയാണ് വില. അവസാനമായി, 64 ജിബി സ്റ്റോറേജും4ജിബി റാമും ഉള്ള ടോപ്പ് മോഡലിന് 10,990 രൂപയാണ് വില. തിരഞ്ഞെടുക്കാൻ രണ്ട് കളർ ഓപ്ഷനുകൾ ഉണ്ട് - ഇലക്ട്രിക് ബ്ലൂ, തണ്ടർ ബ്ലാക്ക്. ആമസോൺ ഇന്ത്യ 8,150 രൂപ വരെ എക്സ്ചേഞ്ച് ബോണസ് വാങ്ങുന്നവർക്ക് വാഗ്ദാനം ചെയ്യുന്നു. പ്രതിമാസം 423 രൂപ മുതൽ ആരംഭിക്കുന്ന ഇഎംഐ ഓപ്ഷനുകളും ലഭ്യമാണ്. വിവോ യു 10 ന്റെ യുഎസ്പി വികസിതമായ 5,000 എംഎഎച്ച് ബാറ്ററിയാണ്.\nബാറ്ററി ചാർജ് ചെയ്യുന്നതിനായി 18W ഫാസ്റ്റ് ചാർജിംഗിനുള്ള പിന്തുണയുമുണ്ട്. 6.35 ഇഞ്ച് എച്ച്ഡി + ഡിസ്‌പ്ലേ, വാട്ടർ ഡ്രോപ്പ് നോച്ച് എന്നിവയാണ് മറ്റ് സവിശേഷതകൾ. ഉപകരണം പവർ ചെയ്യുന്നത് ഒരു ക്വാൽകോം സ്‌നാപ്ഡ്രാഗൺ 665 SoC ആണ്. ഫോട്ടോഗ്രാഫിക്കായി, ഫോണിന്റെ പിൻഭാഗത്ത് നിങ്ങൾക്ക് മൂന്ന് ക്യാമറകൾ ലഭിക്കും. സജ്ജീകരണത്തിൽ 13 മെഗാപിക്സൽ പ്രധാന ക്യാമറ, പോർട്രെയിറ്റ് മോഡിനായി2മെഗാപിക്സൽ ഡെപ്ത് സെൻസർ ഉൾപ്പെടുന്നു.\nക്വാൽകോം സ്‌നാപ്ഡ്രാഗൺ 665 SoC\n8 മെഗാപിക്സൽ അൾട്രാ വൈഡ് ആംഗിൾ ലെൻസും ഉണ്ട്. 8 മെഗാപിക്സലിന്റെ മുൻ ക്യാമറയാണ് ഫോണിന്റെ സവിശേഷത. സുരക്ഷയ്‌ക്കായി, ഫിംഗർപ്രിന്റ് സെൻസർ ബോർഡിൽ ഉണ്ട്. കണക്റ്റിവിറ്റി ഓപ്ഷനുകളിൽ ഇരട്ട സിം കാർഡ് സ്ലോട്ടുകൾ, ബ്ലൂടൂത്ത്, ജിപിഎസ്,4ജി വോൾട്ട് എന്നിവ ഉൾപ്പെടുന്നു. സോഫ്റ്റ്വെയർ ഗ്രൗണ്ടിൽ, സിസ്റ്റം വൈഡ് ഡാർക്ക് മോഡിനായി നേറ്റീവ് പിന്തുണയോടെ ഇത് ആൻഡ്രോയ്സ്9പൈ ഓ.എസിൽ പ്രവർത്തിപ്പിക്കുന്നു.\nStory first published: Friday, November 1, 2019, 17:00 [IST]


തുലാവർഷം അഥവാ വടക്കുകിഴക്കൻകാലവർഷം - Palathully\nby Rishi Das November 5, 2018\nby Rishi Das November 5, 2018 51 views\nകേരളത്തിൽ ഒക്ടോബർ മുതൽ ഡിസംബർ വരെയുള്ള മഴക്കാലത്തെയാണ് വടക്കുകിഴക്കൻ കാലവർഷം എന്ന് വിളിക്കുന്നത് .കേരളം ഉൾപ്പെടെയുള്ള ദക്ഷിണ ഇന്ത്യയിൽ മാത്രമാണ് വടക്കുകിഴക്കൻ കാലവർഷ മഴ കാര്യമായി ലഭിക്കുനന്ത് . തമിഴ്‌നാട്ടിലെ മഴയുടെ അറുപതുശതമാനവും വടക്കുകിഴക്കൻ കാലവർഷ മഴ യിലൂടെയാണ് ലഭിക്കുന്നത് .\nജൂൺ മുതൽ ഉത്തര ഇന്ത്യയിലേക്ക് വീശുന്ന ശക്തമായ കടൽക്കാറ്റാണ് ഇടവപ്പാതിക്ക് അഥവാ തെക്കുപടിഞ്ഞാറൻ കാലാവര്ഷത്തിനു കാരണമാകുന്നത് . ചൂടുകാരണം ഉത്തര ഇന്ത്യയിലെ അന്തരീക്ഷമർദം കുറയുമ്പോഴാണ് നീരാവിനിറഞ്ഞ കാറ്റ് തെക്കൻ സമുദ്രത്തിൽനിന്നു കരയിലേക്ക് വീശി തെക്കുപടിഞ്ഞാറൻ കാലവര്ഷത്തിനു ജന്മം നല്കുനന്നത് . ജൂലൈ പകുതിയോടുകൂടി തെക്കുപടിഞ്ഞാറൻ കാലവര്ഷ മഴ ഇന്ത്യ മുഴുവൻ വ്യാപിക്കുന്നു . പെരുമഴ ഏതാനും ആഴ്ച പെയ്യുമ്പോൾ ഉത്തര ഇന്ത്യ തണുക്കാൻ തുടങ്ങുന്നു . ഏതാണ്ട് സെപ്റ്റംബറോടെ ഉത്തര ഇന്ത്യയും തെക്കൻ സമുദ്രവും തമ്മിലുളള താപനിലയിൽ വ്യതിയാനം ഇല്ലാതാകുന്നു . ഈ സമായതു തന്നെയാണ് സൂര്യൻ ദക്ഷിണായനത്തിലേക്ക് നീങ്ങാൻ തുടങ്ങുന്നത് . അതോടുകൂടി തെക്കൻ സമുദ്രത്തിൽ സൂര്യ രശ്മികൾ കൂടുതൽ ലംബമായി പതിക്കുന്നു .\nതെക്കൻ സമുദ്രത്തിൽ സൂര്യ രശ്മികൾ കൂടുതൽ ലംബമായി പതിക്കു കയും ഉത്തരഇന്ത്യയിൽ പകലിന്റെ ദൈർഖ്യം കുറയുകയും ചെയുമ്പോൾ സമുദ്രത്തിനു മുകളിലെ വായു ഇന്ത്യൻ ഉപഭൂഖണ്ഡത്തിനു മുകളിലെ വായുവിനെ ക്കാൾ കൂടുതൽ ചൂടുപിടിക്കുന്നു . ഈ അവസ്ഥയിൽ കാറ്റിന്റെ ദിശ നേർ വിപരീതമാകുന്നു . സാധാരണ ഇത് സംഭവിക്കുന്നത് ഒക്ടോബർ മധ്യത്തോടെയാണ് . തുലാമാസം തുടങ്ങുന്നതും ആ സമയതാകയാൽ അപ്പോൾ പെയ്യുന്ന മഴക്ക് തുലാവർഷം എന്നും നമ്മുടെ നാട്ടിൽ പറയുന്നു .\nഇടവപ്പാതികാലത്തു കാറ്റിന്റെ വേഗത വളരെ കൂടുതലായിരിക്കും അതിനാൽ തന്നെ രൂപപ്പെടുന്ന മേഘങ്ങൾക്ക് താരതമ്യേന ഉയരം കുറവാണ് . ഉയരം കൂടിയ മേഘങ്ങൾ ഉടലെടുക്കുന്നതിനു മുൻപേ തന്നെ വേഗതയേറിയ ജെറ്റ് സ്ട്രീം കാറ്റുകൾ അവയെ പരത്തുന്നു . അതിനിടക്കുതന്നനെ മഴയിലൂടെ നീരാവി നഷ്ടപ്പെടുകയും ചെയുന്നത് കൊണ്ട് ഇടവപ്പാതിക്കാലത്തു വലിയ വ്യാപകമായ ഇടിമിന്നൽ ഉടലെടുക്കാറില്ല .കൂടുതൽ ഉയരമുള്ള കുമുലോ നിംബസ് മേഘങ്ങൾ രൂപപ്പെ ട്ടാൽ മാത്രമേ വലിയ തോതിലുള്ള ഇടിയും മിന്നലും ഉണ്ടാകൂ .സൂര്യൻ ദക്ഷിണായനത്തിലേക്കു നീങ്ങി ഉത്തരഇന്ത്യൻ സമതലം തണുക്കാനും ദക്ഷിണ സമുദ്രം ചൂടാകാനും തുടങ്ങുമ്പോഴാണ് തുലാവര്ഷക്കാറ്റുകൾ രൂപം കൊള്ളുന്നത് .കരയിൽനിന്നും കടലിലേക്ക് വീശുന്ന വേഗത കുറഞ്ഞ കാറ്റുകളാണ് തുലാവര്ഷ മഴ സൃഷ്ടിക്കുന്നത് . ഈ കാറ്റുകളിൽ നീരാവിയുടെ അളവ് താരതമ്യേന കുറവായതിനാൽ വൈകുന്നേരങ്ങളിൽ സൂര്യതാപം കുറയുന്ന അവസരങ്ങളിലാണ് മഴമേഘങ്ങൾ രൂപീകൃതമാകാനുളള കൂടുതൽ സാധ്യത . കാറ്റിന്റെ വേഗം കുറവായതിനാൽ കൂടുതൽ ഉയരമുള്ള കുമുലോ നിംബസ് മേഘങ്ങൾ ഉടലെടുക്കുന്നു . കൂടുതൽ ഉയരമുള്ള മേഘങ്ങളിൽ മാത്രമാണ് കടുത്ത ഇടിമിനലിനു പ്രാപ്തമായ വലിയ ചാർജ്ജ് വ്യത്യാസം ഉടലെടുക്കുന്നത് .ഈ കാരണങ്ങളാണ് തുലാവര്ഷത്തില് വൈകുന്നേരങ്ങളിൽ ഇടിമിന്നലോടുകൂടിയ മഴ പെയ്യാനുള്ള സാധ്യത വർധിക്കുന്നത് .\nകാറ്റുകൾ ദുർബല യതിനാലും കടലിൽ നിന്നുള്ള നീരാവിനിറഞ്ഞ കാറ്റുകൾ തുലാവർഷക്കാറ്റുകളിൽ കുറവായതിനാലും വളരെ വ്യാപകമായ മഴയില്ല തുലാവര്ഷത്തില് ലഭിക്കുന്നത് . ഒറ്റപ്പെട്ട ഇടിയോടുകൂടിയ മഴയാണ് തുലാവര്ഷത്തിന്റെ മുഖമുദ്ര . കേരളത്തിൽ തെക്കൻ ജില്ലകളായ തിരുവനന്തപുരത്തും കൊല്ലത്തും അമ്പതു സെന്റീമീറ്ററിലധികം തുലാവര്ഷമഴ പെയ്യുന്നു . വടക്കൻ ജില്ലകളിൽ തുലാവര്ഷത്തിലൂടെ വളരെ കനത്ത മഴ പെയ്യാറില്ല . കണ്ണൂരിലും കാസർകോടും പത്തോ ഇരുപതോ സെന്റീമീറ്റർ മഴ മാത്രമേ തുലാവര്ഷത്തിലൂടെ ലഭിക്കുന്നുളൂ .\nചിത്രo : വടക്കു കിഴക്കൻ കാലവർഷത്തിൽ കാറ്റിന്റെ ദിശ , ചിത്രo കടപ്പാട് :https://www.pbs.org/odyssey/odyssey/20030124_log_transcript.html\nലേഖകൻ :ഋഷിദാസ് എസ്


സച്ചിന് പിന്തുണയ്ക്കുന്ന സംരംഭം സ്മാഷ് 90 കോടി സമാഹരിച്ചു – Media Ink Online\nസച്ചിന് പിന്തുണയ്ക്കുന്ന സംരംഭം സ്മാഷ് 90 കോടി സമാഹരിച്ചു\nഗെയിമിംഗ്-എന്റര്‍ടെയ്ന്‍മെന്റ് സ്റ്റാര്‍ട്ടപ്പാണ് സ്മാഷ്. 25 കോടി സമാഹരിച്ചതിന് തൊട്ടുപിന്നാലെയാണ് 90 കോടി\nക്രിക്കറ്റ് ഇതിഹാസം സച്ചിന് ടെന്‍ഡുല്‍ക്കര് പിന്തുണയ്ക്കുന്ന സ്റ്റാര്‍ട്ടപ്പ് സ്മാഷ് ഇക്വിറ്റി ഫിാനാന്‍സിംഗിലൂടെ 90 കോടി രൂപ സമാഹരിച്ചു. സിക്‌സ്ത്ത് സെന്‍സ് വെഞ്ച്വേഴ്‌സില് നിന്ന് 25 കോടി രൂപ സമാഹരിച്ച് ഒരു മാസം തികയുന്നതിനിടെയാണ് സ്മാഷ് 90 കോടി രൂപ കൂടി ഇപ്പോള് സമാഹരിച്ചിരിക്കുന്നത്.\nആഭ്യന്തര ധനകാര്യ സേവന കമ്പനിയായ അവെന്‍ഡസ് കാപ്പിറ്റലാണ് പുതിയ നിക്ഷേപത്തിന്റെ ഘടന തിട്ടപ്പെടുത്തിയത്. ഉയര്‍ന്ന മൂല്യമുള്ള നിരവധി വ്യക്തിഗത നിക്ഷേപകര് പുതിയ സമാഹരണത്തില് പങ്കെടുത്തതായാണ് സൂചന. 2012ല് മൊരീക്കിയ ആണ് സ്മാഷ് സംരംഭത്തിന് തുടക്കമിട്ടത്. ക്രിക്കറ്റ്, ഫുറ്റ്‌ബോള് തുടങ്ങിയ വിവിധ കായിക, വിനോദയിനങ്ങള്‍ക്കായി ഡിജിറ്റല് എന്റര്‍ടെയ്ന്‍മെന്റ് സെന്ററുകള് പ്രവര്‍ത്തിപ്പിക്കുകയാണ് സ്മാഷിന്റെ ബിസിനസ്.\n2017 സാമ്പത്തിക വര്‍ഷത്തില് കമ്പനിയുടെ പ്രവര്‍ത്തനലാഭം 103.26 കോടി രൂപയാണ്. സച്ചിന് ടെന്‍ഡുല്‍ക്കറിനെ കൂടാതെ നിക്ഷേപക കമ്പനിയായ ഫിഡെലിസ് വേള്‍ഡ്, ബിസിസിഎല്(ടൈംസ് ഗ്രൂപ്പ് ഉടമ) തുടങ്ങിയവര്‍ക്കും സ്മാഷില് ഓഹരി പങ്കാളിത്തമുണ്ട്.\nവന്‍നിക്ഷേപം നേടി 31 മികച്ച ആശയങ്ങള്\nഇനി പൊരിച്ച കോയീന്റെ മണമില്ല ; ഗന്ധമില്ലാത്ത ചിക്കനുമായി കെ എഫ് സി


Rahul Gandhi Lead Opposition Leaders Sent Back From Srinagar Airport | കശ്മീരില് രാഹുലും തോറ്റു; 12 നേതാക്കളെയും തിരിച്ചയച്ചു, ഉന്നത ഉദ്യോഗസ്ഥര് കൈ മലര്‍ത്തി - Malayalam Oneindia\n6 min ago യോഗി ആദിത്യനാഥിന്റെ ഉപദേശം, തലകുത്തി മറിഞ്ഞാലും കേരളത്തിൽ ചിലവാകില്ല, തുറന്നടിച്ച് എംപി\n10 min ago അങ്കമാലി സിപിഎമ്മിന് നല്‍കാന് ജെഡിഎസ്, മൂവാറ്റുപുഴ ജോസഫിനില്ല; എറണാകുളത്തെ സീറ്റ് ചര്‍ച്ചകള്\n20 min ago സിപിഎം ഓഫീസ് ബിജെപി ഓഫീസാക്കി; ചെഗുവേരയുടെ ചിത്രം മായ്ച് താമര വരച്ചു, സിപിഎം പറയുന്നത്...\nUpdated: Sat, Aug 24, 2019, 15:42 [IST]\nദില്ലി/ശ്രീനഗര്: കശ്മീരില് സന്ദര്‍ശനത്തിന് എത്തിയ കോണ്‍ഗ്രസ് നേതാവ് രാഹുല് ഗാന്ധിയെയും മറ്റു പ്രതിപക്ഷ നേതാക്കളെയും അധികൃതര് തിരിച്ചയച്ചു. ശ്രീനഗര് വിമാനത്താവളത്തിലെത്തിയ പ്രതിപക്ഷ നേതാക്കളെ പുറത്തിറങ്ങാന് അനുവദിച്ചില്ല. സുരക്ഷാ പ്രശ്‌നങ്ങളുണ്ടാകുമെന്ന് ചൂണ്ടിക്കാട്ടിയാണ് നടപടി. പ്രതിപക്ഷ നേതാക്കളെ കശ്മീരില് ഇറങ്ങാന് അനുവദിക്കില്ലെന്ന് പോലീസ് മാധ്യമങ്ങളെ നേരത്തെ അറിയിച്ചിരുന്നു.\nരാഹുല് ഗാന്ധിയും പ്രതിപക്ഷ നേതാക്കളും കശ്മീരിലേക്ക് പുറപ്പെട്ടത് ശനിയാഴ്ച 12ഓടെയാണ്. കശ്മീരില് നിരോധനാജ്ഞ നിലനില്‍ക്കുകയാണ്. നിരോധനാജ്ഞ ലംഘിച്ച് ജനങ്ങള് ഒത്തുകൂടുന്ന പരിപാടികള് അനുവദിക്കില്ലെന്നു ഉദ്യോഗസഥര് അറിയിച്ചു. അതേസമയം, രാഹുല് ഗാന്ധിയുടെ സന്ദര്‍ശനത്തിന്റെ പശ്ചാത്തലത്തില് സുരക്ഷ ശക്തമാക്കിയിരുന്നു. ബുദ്ഗാമിലെ ഉന്നത ഉദ്യോഗസ്ഥരെല്ലാം ശ്രീനഗര് എയര്‍പോര്‍ട്ടിലേക്ക് എത്തി പ്രതിപക്ഷ നേതാക്കളെ കാര്യങ്ങള് ബോധിപ്പിച്ചു. മടങ്ങിപ്പോകണമെന്നും തങ്ങള്‍ക്ക് മറ്റുവഴികളില്ലെന്നും ഉദ്യോഗസ്ഥര് അറിയിച്ചു. ഏറെ നേരം ശ്രീനഗര് വിമാനത്താവളത്തില് തുടര്‍ന്ന പ്രതിപക്ഷ നേതാക്കളെ മാധ്യമങ്ങളെ കാണാന് പോലും അനുവദിച്ചില്ല.\nസര്‍ക്കാരിന്റെ പിന്തുണയിലാണ് പ്രതിപക്ഷ നേതാക്കള് കശ്മീരിലേക്ക് പോകുന്നതെന്ന് എന്‍സിപി നേതാവ് മജീദ് മേമന് പറഞ്ഞിരുന്നു. കശ്മീരില് പ്രശ്‌നമുണ്ടാക്കുകയല്ല തങ്ങളുടെ ലക്ഷ്യം. സര്‍ക്കാരിനെ എതിര്‍ക്കുകയല്ല, നടപ്പാക്കേണ്ട പരിഷ്‌കാരങ്ങള് സംബന്ധിച്ച നിര്‍ദേശങ്ങള് പ്രതിപക്ഷ നേതാക്കള് സമര്‍പ്പിക്കുമെന്നും അദ്ദേഹം പറഞ്ഞു. കശ്മീരിലെ സാഹചര്യം വിലയിരുത്താനാണ് പോകുന്നതൊണന്നാണ് സിപിഐ ജനറല് സെക്രട്ടറി ഡി രാജ പറഞ്ഞത്.\nഎല്ലാം സാധാരണ നിലയിലാണെന്നാണ് കേന്ദ്രസര്‍ക്കാര് പറയുന്നത്. പിന്നെ എന്തിനാണ് നേതാക്കളെ വീട്ടുതടങ്കിലാക്കിയിരിക്കുന്നതെന്ന് കോണ്‍ഗ്രസ് നേതാവ് ഗുലാം നബി ആസാദ് ചോദിച്ചു. കശ്മീര് സ്വദേശിയാണ് ഗുലാം നബി ആസാദ്. ഇദ്ദേഹം രണ്ടുതവണ കശ്മീരിലെത്തിയിട്ടും തിരിച്ചയച്ചിരുന്നു.\nഗുലാം നബി ആസാദ്, സീതാറാം യെച്ചൂരി, ഡി രാജ, മജീദ് മേമന്, നരോജ് ഝാ, ആനന്ദ് ശര്‍മ, ഡി കുപേന്ദ്ര റെഡ്ഡി, കെസി വേണുഗോപാല്, തിരുച്ചി ശിവ, ശരദ് യാദവ്, ദിനേഷ് ത്രിവേദി എന്നിവരും രാഹുല് ഗാന്ധിയുടെ സംഘത്തിലുണ്ടായിരുന്നത്.\nrahul gandhi ghulam nabi azad jammu kashmir kashmir കശ്മീര് ജമ്മു കശ്മീര്\nOpposition delegation will not be permitted to leave airport: Kashmir Top Sources


ആവേശകരമായ ഫൈനല്; അണ്ടര്-19 ഏഷ്യാ കപ്പില് ഇന്ത്യയ്ക്ക് കിരീടം, ബംഗ്ലാദേശിനെ എറിഞ്ഞിട്ടു | U-19 Asia Cup Cricket Final India vs Bangladesh\nആവേശകരമായ ഫൈനല്; അണ്ടര്-19 ഏഷ്യാ കപ്പില് ഇന്ത്യയ്ക്ക് കിരീടം, ബംഗ്ലാദേശിനെ എറിഞ്ഞിട്ടു\nPublished: Sep 14, 2019, 01:10 PM IST Updated: Sep 14, 2019, 05:03 PM IST\nബംഗ്ലാദേശിനെ അഞ്ചുറണ്‍സിന് തോല്‍പ്പിച്ചാണ് ഇന്ത്യ ഏഷ്യന് കിരീടം നിലനിര്‍ത്തിയത്.\nകൊളംബോ: അണ്ടര്-19 ഏഷ്യാ കപ്പ് ക്രിക്കറ്റില് ഇന്ത്യയ്ക്ക് കിരീടം. ഫൈനലില് ബംഗ്ലാദേശിനെ അഞ്ചുറണ്‍സിന് തോല്‍പ്പിച്ചാണ് ഇന്ത്യ ഏഷ്യന് കിരീടം നിലനിര്‍ത്തിയത്. ബാറ്റിങ് തകര്‍ച്ച നേരിട്ട ഇന്ത്യ 106 റണ്‍സിന് ഓള്‍ഔട്ട് ആയെങ്കിലും ബൗളിങ് മികവില് ബംഗ്ലാദേശിനെ പിടിച്ചുകെട്ടുകയായിരുന്നു.\nഇന്ത്യ- 32.4 ഓവറില് 106 റണ്‍സിന് എല്ലാവരും പുറത്ത്.\nബംഗ്ലാദേശ്- 33 ഓവറില് 101 റണ്‍സിന് എല്ലാവരും പുറത്ത്.\n28 റണ്‍സ് വഴങ്ങി അഞ്ച് വിക്കറ്റെടുത്ത അങ്കോലേക്കറാണ് ചെറിയ സ്‌കോര് പിന്തുടര്‍ന്ന ബംഗ്ലാദേശിനെ പ്രതിരോധത്തിലാക്കിയത്. ആകാശ് മൂന്നുവിക്കറ്റും പാട്ടീല്, മിശ്ര എന്നിവര് ഓരോ വിക്കറ്റ് വീതവും നേടി. 23 റണ്‍സ് നേടിയ അക്ബര് അലിയാണ് ബംഗ്ലാദേശിന്റെ ടോപ് സ്‌കോറര്.\nനേരത്തെ ആദ്യം ബാറ്റ് ചെയ്ത ഇന്ത്യ 106 റണ്‍സിന് ഓള്‍ഔട്ടായിരുന്നു. 37 റണ്‍സെടുത്ത കരണ് ലാലാണ് ഇന്ത്യയുടെ ടോപ്പ് സ്‌കോറര്.\nമൂന്നു വിക്കറ്റ് വീതം വീഴ്ത്തിയ ഷമീം ഹുസൈനും മൃതുഞ്ജയ് ചൗധരിയുമാണ് ഇന്ത്യയെ ചെറിയ സ്‌കോറിലൊതുക്കിയത്. എട്ടു റണ്‍സ് സ്‌കോര് ബോര്‍ഡിലെത്തും മുമ്പ് ഇന്ത്യക്ക് മൂന്നു വിക്കറ്റ് നഷ്ടമായി. നാലാം വിക്കറ്റില് ക്യാപ്റ്റന് ധ്രുവ് ജ്യൂറെലും ശാശ്വത് റാവതും ചേര്‍ന്ന് 45 റണ്‍സിന്റെ കൂട്ടുകെട്ടുണ്ടാക്കി. 19 റണ്‍സെടുത്ത ശാശ്വതിനെ പുറത്താക്കി ഷമീം ഹുസൈന് ഈ കൂട്ടുകെട്ട് പൊളിച്ചു. പിന്നീട് തുടര്‍ച്ചയായ ഇടവേളകളില് ഇന്ത്യയുടെ വിക്കറ്റ് വീണു.\nക്യാപ്റ്റന് ധ്രുവ് 33 റണ്‍സെടുത്ത് പുറത്തായി. 57 പന്തില് രണ്ടു ഫോറും ഒരു സിക്‌സും സഹിതമായിരുന്നു ഈ ഇന്നിങ്‌സ്. ഇന്ത്യയുടെ ഏഴ് ബാറ്റ്‌സ്മാന്‍മാര് രണ്ടക്കം കാണാതെ പുറത്തായി. ആകെ ഏഴ് ഫോറും രണ്ട് സിക്‌സും മാത്രമാണ് ഇന്ത്യന് ഇന്നിങ്‌സില് പിറന്നത്.\nആറ് ഓവര് എറിഞ്ഞ് എട്ട് റണ്‍സ് മാത്രം വിട്ടുകൊടുത്താണ് ഷമീം ഹുസൈന് മൂന്നു വിക്കറ്റ് വീഴ്ത്തിയത്. മൃത്യുഞ്ജയ് 7.4 ഓവറില് 18 റണ്‍സ് വഴങ്ങി മൂന്നു വിക്കറ്റെടുത്തു. ഷാഹിന് ആലമും തന്‍സീം ഹസ്സന് സാക്കിബും ഓരോ വിക്കറ്റ് വീതം വീഴ്ത്തി.\nContent Highlights: U-19 Asia Cup Cricket Final India vs Bangladesh


സംസ്ഥാനതലത്തിൽ 2018-19ലെ മികച്ച പ്രവർത്തനം കാഴ്ചവെച്ച തദ്ദേശ സ്വയംഭരണ സ്ഥാനങ്ങള്‍ക്കുള്ള പുരസ്‌കാരങ്ങള് പ്രഖ്യാപിച്ചു; പാപ്പിനിശ്ശേരി മികച്ച ഗ്രാമപഞ്ചായത്ത്. – Malayorashabdam\nTuesday,7April 2020 11:23:45 AM\nസംസ്ഥാനതലത്തിൽ 2018-19ലെ മികച്ച പ്രവർത്തനം കാഴ്ചവെച്ച തദ്ദേശ സ്വയംഭരണ സ്ഥാനങ്ങള്‍ക്കുള്ള പുരസ്‌കാരങ്ങള് പ്രഖ്യാപിച്ചു; പാപ്പിനിശ്ശേരി മികച്ച ഗ്രാമപഞ്ചായത്ത്.\nതിരുവനന്തപുരം: സംസ്ഥാനതലത്തിൽ 2018-19ലെ മികച്ച പ്രവർത്തനം കാഴ്ചവെച്ച തദ്ദേശ സ്വയംഭരണ സ്ഥാനങ്ങള്‍ക്കുള്ള പുരസ്‌കാരങ്ങള് പ്രഖ്യാപിച്ചു. കണ്ണൂര് ജില്ലയിലെ പാപ്പിനിശ്ശേരി മികച്ച ഗ്രാമപഞ്ചായത്തിനുള്ള ഒന്നാം സ്ഥാനം കരസ്ഥമാക്കി. തിരുവനന്തപുരം ജില്ലയിലെ നെടുമങ്ങാടിനെ മികച്ച ബ്ലോക്ക് പഞ്ചായത്തായും തെരഞ്ഞെടുത്തു. തിരുവനന്തപുരമാണ് മികച്ച ജില്ലാ പഞ്ചായത്ത്. തദ്ദേശ സ്വയംഭരണമന്ത്രി എ.സി. മൊയ്തീനാണ് പുരസ്‌കാരങ്ങള് പ്രഖ്യാപിച്ചത്.


സ്വന്തം പടം പ്രേമിച്ച വിഡ്ഢി - Sathyadeepam\n|^| Home -> Pangthi -> ചിന്താജാലകം -> സ്വന്തം പടം പ്രേമിച്ച വിഡ്ഢി\nറോമന് കവിയായ ഓവിഡ് ഗ്രീക്ക് പുരാണങ്ങളിലെ നാര്‍സ്സിസൂസിനെപ്പറ്റി പറയുന്നത് ”അതിദീപ്ത സൗന്ദര്യത്തിന്റെ അവജ്ഞാപാത്രം” എന്നാണ്. ഒരിക്കല് നാര്‍സ്സിസൂസ് കുനിഞ്ഞ് ഒരു പൊയ്കയില് വെള്ളം കുടിക്കാന് ശ്രമിച്ചു. വെള്ളത്തില് തന്റെ പ്രതിച്ഛായ കണ്ട് അതിനെ പ്രേമിച്ചു. ആ പ്രേമവിഷയം ശരീരമില്ലാത്ത പ്രതീക്ഷയായിരുന്നു. വെറും നിഴലിനെ അയാള് യാഥാര്‍ത്ഥ്യമായി പരിഗണിച്ചു. തന്റെ തന്നെ പ്രതിച്ഛായയെ സ്‌നേഹിച്ച വിഡ്ഢിയായി അയാള് മാറി. തന്റെ പ്രേമവിഷയത്തെ പുണരാന് തടാകത്തിലേക്ക് അയാള് വീണുമരിച്ചു. തന്റെതന്നെ പടത്തെ പ്രേമിച്ച ഒരു പൊട്ടന് എന്നു വിളിക്കാം. പക്ഷേ, ഈ അബദ്ധം നമ്മെയെല്ലാം വേട്ടയാടുന്നു. സ്വന്തമായ ഇടമില്ലാത്തവനു പറ്റുന്ന അബദ്ധം. ഒന്നുമല്ലാത്തതിനെ പ്രേമിക്കുന്നവന് ഒന്നുമല്ലാത്തതായിത്തീരുന്നു.\nസ്വന്തം പ്രതിച്ഛായയെ വെറും പടവും നിഴലുമായി തിരിച്ചറിയാന് പറ്റാത്ത പ്രതിസന്ധിയുണ്ട്. ഈ അബദ്ധം നോക്കിക്കാണുന്നതില് സംഭവിക്കു ന്നതാണ്. അതിന്റെ അപകടമാണു ഗ്രീക്കു ക്ഷേത്രം പഠിപ്പിച്ചത് – ”നിന്നെത്തന്നെ അറിയുക.” സോക്രട്ടീസും ഇതേ കാര്യമാണു പഠിപ്പിച്ചത്. സ്വയമറിയാത്തവന്റെ അബദ്ധം. മിഥ്യയിലേക്ക് അയാള് മുങ്ങിത്താഴുന്നു. ഞാന് എന്നെ അറിയാത്തപ്പോള് അറിയുന്നതു മുഴുവന് മിഥ്യയാകും. അതുകൊണ്ടാണു പ്ലോട്ടീനസ് പ്രതിമകളുടെയും ചിത്രങ്ങളുടെയും പൂജയെ എതിര് ത്തത്. പടം പടത്തിന്റെ പടമാണ് എന്ന കാരണത്താല് സ്വന്തം പടം വരയ്ക്കാന്‍പോലും അദ്ദേഹം സമ്മതിച്ചില്ല.\nഈ പ്രശ്‌നം പടം ഉണ്ടാക്കുന്നതല്ല. പടത്തെ പടമായി മനസ്സിലാക്കാന് സാധിക്കാത്തതാണ്. നാര്‍സ്സിസൂസ് സുന്ദരനായിരുന്നു. പക്ഷേ, ആ സൗന്ദ ര്യം അയാളുടെ ദാരിദ്ര്യമായി. സ്വന്തം ശരീരത്തില്‍നിന്നു മാത്രമേ അയാള്‍ക്കു രക്ഷപ്പെടാനുള്ളൂ. രക്ഷപ്പെടാന് മറ്റൊന്നുമില്ല. തനിക്കു തിരിയാന് ശരീരമല്ലാതെ ഒന്നുമില്ലാത്തവന്. അയാള്‍ക്ക് ഇല്ലാത്തത് അകമാണ്, ആന്തരികത. അയാള് മടങ്ങിയത് അയാളുടെ പടത്തിലേക്കാണ്, അയാളുടെ ശരീരത്തിന്റെ നിഴലിലേക്ക്. പിന്തിരിയാന് അയാള്‍ക്കുള്ളത് ആകാരം മാത്രം.\nനാര്‍സ്സിസൂസ് വെള്ളം കണ്ടോ? വെള്ളം അയാള് കണ്ടില്ല, വെള്ളത്തില് അയാളെ കണ്ടു. ഇതാണു കാഴ്ചയുടെ പിശക്. താനല്ലാതെ മറ്റൊന്നും ഒരിടത്തും അയാള് കാണുന്നില്ല. എല്ലാത്തിലും അയാള് തന്നെത്തന്നെ കാണുന്നു. മറ്റുള്ളതെല്ലാം അതിലേ ക്കു വലിച്ച് ഇല്ലാതാക്കുന്നു. അയാള്‍ക്കു ലോകത്തില് താനല്ലാതെ മറ്റൊന്നുമില്ല. എല്ലാം എന്നെ കാണിക്കുന്ന തട്ടികകള് അഥവാ യവനികകള്. ഈ യവനികകളുടെ തട്ടികകളും ശന്യമാണ്, അവ യ്ക്ക് ഒരു അര്‍ത്ഥമേയുള്ളൂ, എന്നെ പ്രദര്‍ശിപ്പിക്കുക. ഇങ്ങനെയുള്ളവന് അപരനെ കാണുന്നില്ല. അപരനെ എന്റെ പ്രതിച്ഛായ മാത്രമായി കാണുന്നു – എല്ലാം എന്റെ പടങ്ങളാ ണ്; അഥവാ എന്റെ പടമൊട്ടിച്ച തട്ടികകള്, പടം പ്രദര്‍ശിപ്പിക്കുന്ന യവനികകള്. ഇതു വല്ലാത്ത എന്റെ ആവര്‍ത്തനത്തിന്റെ ശൂന്യതാബോധമാണ്. എവിടെയും എന്റെ പ്രതിമ കാണുന്നവന്റെ പൊള്ളത്തരം. ഇത്തരക്കാര്‍ക്കു സ്‌നേഹം ആത്മഹത്യയായി മാറും.\nനാര്‍സിസം അസ്തിത്വകാമമാണ്. എന്റെ അസ്തിത്വം നല്ലതാണ്, ഞാന് അതിനെ പ്രേമിക്കുന്നു. ഈ അസ്തിത്വബോധം എന്നെ കേന്ദ്രീകരിച്ചാണ്. എന്റെ അസ്തിത്വത്തിലാണ് എല്ലാ അസ്തിത്വങ്ങളെയും കാണുന്നത്. അത് എല്ലാറ്റിനെയും എന്നിലേക്കു ഒതുക്കുന്ന ഒരു സമഗ്രാധിപത്യമാണ്. ഞാന് ചിന്തിക്കുന്നു. അതുകൊണ്ടു ഞാനുണ്ട് എന്നത് എന്റെ ചിന്തയെ എന്റെ വെട്ടിപ്പിടുത്തമാക്കുന്ന ചിന്തയാണ്. അത് മറ്റെല്ലാറ്റിനെയും എന്റെയാക്കുന്ന ചിന്തയായി മാറും. അസ്തിത്വം എന്റെയാണ് എന്നതാണ് ഏറ്റവും വലിയ മിഥ്യ.\nഞാന് എന്ന ബോധം അപരന്റെ കണ്ണാണ് എന്നില് ഉണ്ടാക്കുന്നത്. അപരന്റെ നോട്ടത്തിലാണ് ഞാന് ഉണ്ടാകുന്നത്. എന്റെ സ്വയംപര്യാപ്തത ഒരു മിഥ്യയാണ്. അപരന്റെ നോട്ടവും അപരന്റെ സ്പര്‍ശവും എന്നെയുണ്ടാക്കുന്നു. എന്റെ വിശപ്പ്, എന്റെ, ദാഹം, എന്റെ കാമം എന്നിവയിലേക്കു മടങ്ങുമ്പോള് അത് എന്റെ അകത്തേയ്ക്കുള്ള മടക്കമാണ്. അകത്തിന്റെ അപര്യാപ്തതയുടെ അറിവിലാണു ഞാന് പുറത്തേക്കു തലനീട്ടുന്നത്. എണീറ്റ് സ്വന്തം കാലില് നില്ക്കാന് ശ്രമിക്കുമ്പോള് ചുറ്റും കടമകളും ഉത്തരവാദിത്വങ്ങളും വിളികളും നിറഞ്ഞുനില്ക്കുന്നു. അവിടെ തലതാഴുന്നു, വിനയത്തില്, വിശ്വാസത്തില്, സ്‌നേഹത്തില്, എന്റെ അസ്തിത്വംപോലും ദാനമാണ് എന്നറിയുന്നവന്റെ കൃതജ്ഞതാബോധം. ചിന്തയെ അപരന്റെ സ്പര്‍ശം ഉണ്ടാക്കുന്നത് എന്നില് നിന്ന് ഇറങ്ങിപ്പോകാനാണ്. ജീവിതം പുറപ്പാടു യാത്രയാണ്. എന്നില് നിന്നു നിന്നിലേക്ക്. കാമം അപരനിലേക്കു തിരിയുമ്പോഴാണു സ്‌നേഹമാകുന്നത്. അപരനിലേക്കുള്ള പുറപ്പാടിന്റെ പിന്നില് അകത്തിന്റെ ശ്രവണമുണ്ട്, പുറത്തുനിന്നുള്ള വിളിയുണ്ട്. അപരന്റെ ശരീരം തേടുന്നിടത്താണു ശരീരം കാമത്തില് നിന്നു സ്‌നേഹത്തിലേക്കു വഴിതിരിയുന്നത്. എന്റെ തൊലിക്കുള്ളില്‍ത്തന്നെ അപരനിലേക്കുള്ള പ്രചോദനം ഞാന് കേള്‍ക്കുന്നു. ആ പ്രചോദനത്തിന്റെ ഉറവിടമാണ് എന്നെ അമ്പരപ്പിക്കുന്നതും കൈകൂപ്പിക്കുന്നതും.


കൊല്ലം മുളങ്കാടകം ക്ഷേത്രത്തില് അഗ്നിബാധ : Deepika.com Nattu Visesham\nകൊല്ലം: ഒന്നര സഹസ്രാബ്ദത്തിന്‍റെ ചരിത്രമുള്ള കൊല്ലം നഗരഹൃദയത്തിലെ മുളങ്കാടകം ദേവീക്ഷേത്രത്തില് അഗ്നിബാധ. ഇന്നലെ പുലര്‍ച്ചെ മൂന്നരയോടെയായിരുന്നു സംഭവം. അഗ്നിബാധയില് ചുറ്റമ്പലത്തിന്‍റെ പ്രധാന കവാടത്തിലെ മുഖപ്പ് കത്തിനശിച്ചു.\nകടപ്പാക്കടയില് നിന്നും രണ്ടും ചാമക്കടയില് നിന്നും ഒന്നുമടക്കം മൂന്ന് ഫയര്‍ഫോഴ്‌സ് യൂണിറ്റുകളെത്തി മുക്കാല് മണിക്കൂര് നീണ്ടുനിന്ന പരിശ്രമത്തിലാണ് തീ കെടുത്തിയത്. കൃത്യസമയത്ത് തീയണയ്ക്കാന് സാധിച്ചിരുന്നില്ലെങ്കില് മുഴുവന് ഭാഗവും തടികള് കൊണ്ട് നിര്‍മിച്ച ക്ഷേത്രം കത്തിയമരുമായിരുന്നുവെന്ന് ഫയര്‍ഫോഴ്‌സ് യൂണിറ്റ് പറയുന്നു.\nഅനന്തശയനം അടക്കം നൂറ്റാണ്ടുകളുടെ പഴക്കമുള്ള കൊത്തുപണികളോടെയുള്ള അപൂര്‍വം തടികളാണ് മുഖപ്പിനെ വേറിട്ടുനിര്‍ത്തിയിരുന്നത്. ദേവിയുടെ വാഹനമായ വേതാളിയെ കുടിയിരിത്തിരിക്കുന്ന ക്ഷേത്രത്തിന്‍റെ മുന്‍വശത്തെ മുകള്‍ഭാഗത്താണ് തീപിടിച്ചത്.\nരണ്ട് തട്ടിലായാണ് മുന്‍വശത്തെ ക്ഷേത്രമേല്‍ക്കൂരയുടെ സംവിധാനം. ഇതിലൊന്നില് കെടാവിളക്ക് സൂക്ഷിച്ചിരുന്നു. ഇതില് നിന്നുള്ള തീയാകാം വ്യാപിച്ചതെന്നാണ് സംശയിക്കുന്നത്. കൂടാതെ ഷോര്‍ട്ട് സര്‍ക്യൂട്ടുണ്ടായോ എന്നും അന്വേഷിക്കുന്നുണ്ട്.\nവിശ്വകര്‍മജരുടെ നേരിട്ടുള്ള നിയന്ത്രണത്തിലുള്ള, തെക്കന്‍കേരളത്തിലെ ഏക ക്ഷേത്രമാണിത്. തെരഞ്ഞെടുക്കപ്പെട്ട ട്രസ്റ്റിനാണ് ഭരണം. ക്ഷേത്രത്തില് മുന്‍പും ചെറിയ തോതില് തീപിടിത്തം ഉണ്ടായിട്ടുണ്ട്. സിസിടിവിയും വാച്ച്മാന് സംവിധാനവുമൊന്നും ക്ഷേത്രത്തില് ഉണ്ടായിരുന്നില്ല. പൂര്‍ണമായും തടിയിലും ഓടിലുമാണ് ക്ഷേത്രം നിര്‍മിച്ചിരിക്കുന്നത്.


തേങ്ങാക്കൊലയ്ക്ക് തൊട്ടുപിന്നാലെ മേഘ്‌നയും; ആഗോള അനിഷ്ടപ്പട്ടികയിലെ ആദ്യ 400ലെത്താന് വേണ്ടത് 60കെ ഡിസ്‌ലൈക്ക്, ഒന്നാംസ്ഥാനത്ത് 76 ലക്ഷം ഡിസ്‌ലൈക്കുള്ള ഈ ഗാനം | Reporter Live\nതേങ്ങാക്കൊലയ്ക്ക് തൊട്ടുപിന്നാലെ മേഘ്‌നയും; ആഗോള അനിഷ്ടപ്പട്ടികയിലെ ആദ്യ 400ലെത്താന് വേണ്ടത് 60കെ ഡിസ്‌ലൈക്ക്, ഒന്നാംസ്ഥാനത്ത് 76 ലക്ഷം ഡിസ്‌ലൈക്കുള്ള ഈ ഗാനം\nBy Abhijith PJ\tMay 3, 2017 12:34 pm A+ A-\nതേങ്ങാക്കൊലയിലെയും വിവാഹവീഡിയോയിലെയും രംഗങ്ങള്\nകൊച്ചി: ഡിസ്‌ലൈക്കില് പുതിയ ലോകറെക്കോര്‍ഡ് സ്ഥാപിക്കാന് മേഘ്‌നയെ പ്രാപ്തരാക്കുമെന്നാണ് മലയാളീ നവമാധ്യമ ഉപയോക്താക്കളുടെ ദൃഢനിശ്ചയമിപ്പോള്. തേങ്ങാക്കൊല മാങ്ങാത്തൊലിയുമായി ഇഞ്ചോടിഞ്ച് പോരാട്ടത്തിലാണ് മേഘ്‌നയുടെ കല്യാണവീഡിയോയെന്നതും സത്യമാണ്. 500ല് താഴെ ലൈക്കും മുപ്പതിനായിരത്തോളം ഡിസ്‌ലൈക്കുമായി മുന്നേറുന്ന മേഘ്‌നയ്ക്ക് പക്ഷെ, റെക്കോര്‍ഡ് തകര്‍ക്കണമെങ്കില് മുന്നിലുള്ളത് ഡിസ്‌ലൈക്കുകളുടെ കൊടുമുടികളാണ്. അന്താരാഷ്ട്രതലത്തില് ഏറ്റവുമധികം ഡിസ്‌ലൈക്ക് കിട്ടിയ വീഡിയോയ്ക്ക് ലഭിച്ച ഡിസ്ലൈക്കുകളുടെ എണ്ണം കേട്ടാല് ആരുമൊന്ന് ഞെട്ടും. അത് 76,10,000ഓളം ഡിസ്‌ലൈക്കുകളാണ്, അതും നമ്മുടെ ഒരു പ്രിയഗാനത്തിന്.\nയൂട്യൂബ് തന്നെ ഇത്തരത്തില് ഡിസ്‌ലൈക്കില് റെക്കോര്‍ഡ് സ്ഥാപിച്ച വീഡിയോകളുടെ പട്ടിക പുറത്തിറക്കിയിട്ടുണ്ട്. ഏറ്റവുമധികം ഡിസ്‌ലൈക്ക് നേടിയ വീഡിയോ മലയാളികള്‍ക്കുള്‍പ്പെടെ സുപരിചിതമാണെന്ന് ഉറപ്പ്. ജസ്റ്റിന് ബീബറിന്റെ ബേബി എന്ന് തുടങ്ങുന്ന ഹിറ്റ് ഗാനമാണിത്. നൂറ്റിയറുപത് കോടിയോളം വ്യൂവുള്ള വീഡിയോയിലാണ് ഈ എഴുപത്തിയാറ് ലക്ഷത്തോളമുള്ള ഡിസ്‌ലൈക്ക്. ഇതോടൊപ്പം 63 ലക്ഷത്തോളം ലൈക്കും വീഡിയോയ്ക്കുണ്ട്. 2010ലാണ് വീഡിയോ യൂട്യൂബിലെത്തിയത്.\nഡിസ്‌ലൈക്കിന്റെ എണ്ണത്തില് രണ്ടാംസ്ഥാനത്ത് നമ്മുടെ പ്രിയപ്പെട്ട ഒരു ഗെയിമിന്റെ ട്രൈലറാണ്. ഗെയിമിംഗ് വിപണിയിലെ എക്കാലത്തെയും വലിയ ഹിറ്റായ കോള് ഓഫ് ഡ്യൂട്ടിയുടെ ട്രൈലര് 35 ലക്ഷംപേര് ഡിസ്‌ലൈക്ക് ചെയ്തിരിക്കുന്നു. വീഡിയോ അഞ്ചുലക്ഷത്തിലധികം ആളുകള് ലൈക്ക് ചെയ്യുകയും ചെയ്തിരുന്നു. 2016 മെയില് പുറത്തിറങ്ങിയ വീഡിയോ മൂന്നു കോടിയിലധികം ആളുകളാണ് കണ്ടുകഴിഞ്ഞിരിക്കുന്നത്.\nപ്യൂഡിപൈ എന്നറിയപ്പെടുന്ന പ്രമുഖ സ്വീഡിഷ് കൊമേഡിയനായ ഫെലിക്‌സ് അര്‍വിദ് ഉള്‍ഫ് ജെല്‍ബര്‍ഗാണ് മൂന്നാംസ്ഥാനത്ത്. ഓണ്‍ലൈന് വീഡിയോ നിര്‍മ്മാതാവും കൊമേഡിയനുമായ ഇദ്ദേഹം പോസ്റ്റ് ചെയ്ത ‘ക്യാന് ദിസ് വീഡിയോ ഗെറ്റ് വണ് മില്യണ് ഡിസ്‌ലൈക്ക്?’ എന്ന വീഡിയോയ്ക്കാണ് ഈ ഡിസ്‌ലൈക്ക് നേട്ടം. 29 ലക്ഷത്തിലധികം ഡിസ്‌ലൈക്കുകളാണ് ഈ വീഡിയോ നേടിയത്. രണ്ട് ലക്ഷത്തോളം ലൈക്കുകളും വീഡിയോ നേടിയിട്ടുണ്ട്. കഴിഞ്ഞ അഞ്ച് മാസം കൊണ്ട് ഒരുകോടിയിലധികം ആളുകളാണ് ഈ വീഡിയോ കണ്ടുകഴിഞ്ഞിരിക്കുന്നത്.\nലോകത്തിലെ ഏറ്റവും മോശമെന്ന് നിരൂപകര് വിധിയെഴുതിയ ഫ്രൈഡേയെന്നെ വീഡിയോ ഗാനമാണ് അടുത്ത സ്ഥാനത്ത്. യൂട്യൂബ് പാട്ടുകാരിയായ റെബേക്കാ ബ്ലാക്കാണ് വീഡിയോ ഒരുക്കിയത്. 2011ല് പുറത്തിറങ്ങിയ ഈ വീഡിയോയ്ക്കുള്ള ഡിസ്‌ലൈക്കുകളുടെ എണ്ണം 26 ലക്ഷത്തിലധികമാണ്. ആറ് ലക്ഷത്തിലധികം ലൈക്കുകള് കിട്ടിയ വീഡിയോ ഇതിനകം, 11 കോടിയോളം ആളുകള് ഇതിനകം കണ്ടുകഴിഞ്ഞിരിക്കുകയാണ്.\nമലയാളികളുള്‍പ്പെടെ നെഞ്ചേറ്റിയ നമ്മുടെ സ്വന്തം ഗന്നം സ്റ്റൈലാണ് ആറാംസ്ഥാനത്തുള്ളത്. ദക്ഷിണകൊറിയന് സംഗീതജ്ഞന് സൈയുടെ ഈ ഗാനത്തിന് ലബിച്ചിരിക്കുന്നത് 17 ലക്ഷത്തോളം ഡിസ്‌ലൈക്കുകളാണ്. പക്ഷെ ലൈക്കാണെങ്കിലോ ഒന്നേകാല് കോടിയോളവും. യൂട്യൂബില് പുതിയ ചരിത്രം രചിച്ച് 2012ല് പുറത്തിറങ്ങിയ വീഡിയോ ഇതിനകം തന്നെ, 282 കോടിയോളം ആളുകളാണ് കണ്ടുകഴിഞ്ഞിരിക്കുന്നത്.\nജെസ്റ്റിന് ബീബറിന്റെയും ടെയ്‌ലര് സ്വിഫ്റ്റിന്റെയും സൈയും അഡെലയുമുള്‍പ്പെടെയുള്ള ലോകപ്രശസ്ത സംഗീതജ്ഞരാകെ നിറഞ്ഞുനില്‍ക്കുന്ന പട്ടികയാണ്, ഡിസ്‌ലൈക്ക് റെക്കോര്‍ഡില്. ഈ നേട്ടങ്ങളെ വെല്ലുവിളിക്കാന് മേഘ്‌നയുടെ വെറുപ്പിക്കലിന് കഴിയുമോ എന്നാണ് കാണാനുള്ളത്. റെക്കോര്‍ഡുകള് സ്വന്തമാക്കിയെന്ന് അവകാശപ്പെടുമ്പോളും ഡിസ്‌ലൈക്ക് റെക്കോര്‍ഡിന്റെ വസ്തുതകളിങ്ങനെയാണ്. പിന്നെയും നമ്മുടെ മേഘ്‌നയല്ലേ, ആ റെക്കോര്‍ഡ് അവളെടുത്തോട്ടെ എന്ന ലൈനിലാണ് പല ട്രോളന്മാരും പ്രതികരിക്കുന്നത്. ഏറ്റവുമധികം ഡിസ്‌ലൈക്ക് കിട്ടിയ 400 വീഡിയോകളുടെ പട്ടികയില് ഇടംപിടിക്കാന് അറുപതിനായിരം ഡിസ്‌ലൈക്കുകളാണ് വേണ്ടത്.\nജിപിയുടെയും പേളി മാണിയുടെയും ‘തേങ്ങാക്കൊല, മാങ്ങാത്തൊലി’ക്ക് ലഭിച്ചത് അന്‍പത്തിനാലായിരത്തോളം ഡിസ്ലൈക്കുകളായിരുന്നു. പന്ത്രണ്ട് ലക്ഷത്തിലധികം ആളുകള് കണ്ടിട്ടാണ് ഈ ‘നേട്ടം’ പേളിയും ജിപിയും സ്വന്തമാക്കിയത്. എന്നാല് നാല് ലക്ഷത്തോളം ആളുകള് മാത്രം വീഡിയോ കണ്ട് കഴിഞ്ഞപ്പോള് തന്നെ മുപ്പത്തിമൂന്നായിരത്തോളം ഡിസ്‌ലൈക്കുകള് മേഘ്‌നയുടെ വിവാഹവീഡിയോ പ്രമോയ്ക്ക് ലഭിച്ചിട്ടുണ്ട്. തേങ്ങാക്കൊലയെ മറികടന്ന് ഡിസ്‌ലൈക്ക് ലിസ്റ്റിലെ ആ നാന്നൂറിലെങ്കിലും മേഘ്‌നയുടെ വീഡിയോ ഇടംപിടിക്കുമോ എന്നാണ് കാത്തിരുന്നു കാണേണ്ടത്.\nYouTube Dislike List\n‘ശീലാവതി ചമഞ്ഞ് ആണുങ്ങളെ വലയില്‍വീഴ്ത്തുന്ന മാദകറാണി. അവള് നായരല്ല പരമനാറിയാ’; ലക്ഷ്മി നായര്‍ക്കെതിരെ…\nമീനു ‘കുര്യന്’ മീനു ‘മുനീര്’ ആയി: ക്രിസ്തുമതത്തില് നിന്നും ഇസ്‌ലാം മതത്തിലേക്കുള്ള മാറ്റത്തിന്റെ…


കോണ്‍ഗ്രസ് തകര്‍ന്നാല് ആ തകര്‍ച്ചയുടെ ശൂന്യത നികത്താനുള്ള കെല്‍പ് ഇടതുപക്ഷത്തിനില്ല ; ബിനോയ് വിശ്വം - Leading Online News Websites In America | nerkazhcha.com\nHomeMain Storyകോണ്‍ഗ്രസ് തകര്‍ന്നാല് ആ തകര്‍ച്ചയുടെ ശൂന്യത നികത്താനുള്ള കെല്‍പ് ഇടതുപക്ഷത്തിനില്ല ; ബിനോയ് വിശ്വം\nകോണ്‍ഗ്രസ് തകര്‍ന്നാല് ആ തകര്‍ച്ചയുടെ ശൂന്യത നികത്താനുള്ള കെല്‍പ് ഇടതുപക്ഷത്തിനില്ല ; ബിനോയ് വിശ്വം\nകൊച്ചി: കേന്ദ്രത്തില് കോണ്‍ഗ്രസ് തകര്‍ന്നാല് ബദലാകാനുള്ള കഴിവ് ഇടതുപക്ഷത്തിനില്ലെന്ന് സി.പി.ഐ.എം.പി. ബിനോയ് വിശ്വം. കൊച്ചിയില് നടന്ന പി.ടി. തോമസ് അനുസ്മരണ പരിപാടിയിലായിരുന്നു അദ്ദേഹത്തിന്റെ പ്രതികരണം.\nകോണ്‍ഗ്രസ് രാഷ്ട്രീയത്തിന്റെ കാതല് നെഹ്‌റുവിന്റെ രാഷ്ട്രീയം ആയിരുന്നു. ഇതില് കോണ്‍ഗ്രസ് പാര്‍ട്ടിക്ക് അപചയം ഉണ്ടായി. കോണ്‍ഗ്രസുമായി തനിക്ക് വിയോജിപ്പുണ്ട്. എന്നാല് ഇന്നത്തെ ഇന്ത്യന് രാഷ്ട്രീയത്തില് കോണ്‍ഗ്രസ് തകര്‍ന്നാല് ഉണ്ടാകുന്ന ശൂന്യത ഉണ്ട്. കോണ്‍ഗ്രസ്സിന് മാത്രമേ ആ ശൂന്യത നികത്താന് കഴിയുകയുള്ളൂ എന്നും ബിനോയ് വിശ്വം പറഞ്ഞു.\nഇന്നത്തെ ഇന്ത്യന് രാഷ്ട്രീയത്തില്, ബി.ജെ.പി.-ആര്.എസ്.എസ്. സംഘടനകള് ഉയര്‍ത്തുന്ന വെല്ലുവിളിക്കു മുന്നില് കോണ്‍ഗ്രസ് തകര്‍ന്നാലുണ്ടാകാന് പോകുന്ന ശൂന്യതയേപ്പറ്റി ബോധ്യമുള്ള ഇടതുപക്ഷക്കാരാണ് ഞങ്ങള്. അതുകൊണ്ട് കേരളത്തിലെ തര്‍ക്കങ്ങളെല്ലാം ഇരിക്കത്തന്നെ ഞാന് പറയുന്നു- കോണ്‍ഗ്രസ് തകര്‍ന്നാല് ആ തകര്‍ച്ചയുടെ ശൂന്യത നികത്താനുള്ള കെല്‍പ് ഇന്ന് ഇന്ത്യയില് ഇടതുപക്ഷത്തിനില്ല.\nനെഹ്‌റുവിനെ ഓര്‍ത്തുകൊണ്ട് കോണ്‍ഗ്രസ് തകരാതിരിക്കാന് ശ്രമിക്കണമെന്നാണ് ഞാന് ചിന്തിക്കുന്നത്, എന്നായിരുന്നു ബിനോയ് വിശ്വത്തിന്റെ വാക്കുകള്.\nPrevious articleകോവിഡ് വ്യാപനം: ബംഗാളിലെ സ്‌കൂളുകള് അടച്ചു, ഓഫീസുകള് 50 ശതമാനം പേര് മാത്രം\nNext articleവികസന പദ്ധതികളെ ഉമ്മാക്കി കാട്ടിയുള്ള വിരട്ടല് ഇങ്ങോട്ട് വേണ്ട; മുഖ്യമന്ത്രി


Information Archives - Page3of 77 - :: Garshom :: ‹ :: Garshom ::\nപൂനെ സിറം ഇന്‍സ്റ്റിറ്റ്യൂട്ടിന്റെ കൊവിഷീല്‍ഡും ഭാരത് ബയോടെകിന്റെ കൊവാക്‌സിനുമാണ് ആദ്യം നല്‍കുന്നത്. രണ്ട് വാക്സീനുകളും ഇന്ത്യയില് തയ്യാറാക്കിയതാണ്. ഏറ്റവും ആവശ്യമുള്ളവര്‍ക്ക് ആദ്യം നല്‍കുമെന്നും വാക്സീന് ദൗത്യത്തിന് തുടക്കം കുറിച്ച് പ്രധാനമന്ത്രി പറഞ്ഞു. ഒരുകോടി ആരോഗ്യ പ്രവര്‍ത്തകരടക്കം മൂന്നുകോടി മുന്നണിപ്പോരാളികള്‍ക്കാണ് വാക്‌സിനേഷന്റെ ആദ്യഘട്ടത്തില് മുന്‍ഗണന.\nരാജ്യത്ത് കൊവിഡ് വാക്സീന് കുത്തിവയ്പ്പ് നാളെ തുടങ്ങും. മൂന്നുലക്ഷം പേര്‍ക്കാണ് ആദ്യഘട്ടത്തില് വാക്സീന് നല്‍കുന്നത്. പ്രധാനമന്ത്രിയാണ് വാക്സീന് വിതരണം ഉദ്ഘാടനം ചെയ്യുക. തുടര്‍ന്ന് അദ്ദേഹം ആരോഗ്യ പ്രവര്‍ത്തകരുമായി സംവദിക്കും. രാജ്യമൊട്ടാകെ 2,934 വാക്സീനേഷന് ബൂത്തുകള് സജ്ജീകരിച്ചിട്ടുണ്ട്.\nവാക്‌സിന് സൂക്ഷിക്കാന് 29,000 കോള്‍ഡ് സ്റ്റോറേജുകള് ഒരുക്കിയിട്ടുണ്ട്. നാല് മെഗാ സംഭരണശാലകള് ഒരുക്കിയിട്ടുണ്ട്. മുംബൈ, ചെന്നൈ, കൊല്‍ക്കത്ത എന്നീ പ്രധാന നഗരങ്ങള് ഉള്‍പ്പെടെയുള്ള നാലിടത്താണ് പ്രധാന സംഭരണ കേന്ദ്രങ്ങള് ഒരുക്കിയിരിക്കുന്നത്. 37 വിതരണ കേന്ദ്രങ്ങളും സജ്ജമാക്കിയിട്ടുണ്ട്. മുന്‍ഗണന പട്ടികയില് ഉള്ളവര് കോ-വിന് അപ്പില് വാക്‌സിനായി രജിസ്റ്റര് ചെയ്യേണ്ടെന്നും ആരോഗ്യ മന്ത്രാലയം വ്യക്തമാക്കി.\nജനുവരി 23 വരെ ഓരോ ആഴ്ചയിലും 15 വിമാനങ്ങള് വീതമായിരിക്കും സര്‍വീസ് നടത്തുക. ഡല്‍ഹി, മുംബൈ, ബംഗളൂരു, ഹൈദരാബാദ് എന്നിവിടങ്ങളില് നിന്നാകും സര്‍വീസ്. സര്‍വീസുകളുടെ വിശദാംശങ്ങള് ഡി.ജി.സി.എ ഉടന് നല്‍കുമെന്നും അദ്ദേഹം വ്യക്തമാക്കി. ഡിസംബര് 22 മുതല് ഡിസംബര് 31 വരെയായിരുന്നു വിലക്ക്.\nപഞ്ചാബ്, അസം, ഗുജറാത്ത്, ആന്ധ്രാപ്രദേശ് എന്നീ നാല് സംസ്ഥാനങ്ങളില് ഇന്ന് കൊവിഡ് വാക്‌സിന്റെ ഡ്രൈ റണ് നടത്തും. വാക്‌സിന് കേന്ദ്രങ്ങളില് ഏര്‍പ്പെടുത്തേണ്ടതും കുത്തിവെപ്പ് സംബന്ധിച്ച് ക്രമീകരണങ്ങളും വാക്‌സിനായുള്ള ശീതികരണ സംവിധാനം അടക്കമുള്ളവ ഈ ഘട്ടത്തില് പരിശോധനക്ക് വിധേയമാകും. വാക്‌സിനേഷനായി പുറത്തിറക്കിയ മാര്‍ഗരേഖ ഫലപ്രദമാണോ എന്ന് കണ്ടെത്താന് ഡ്രൈ റണ് പ്രക്രിയ ആരോഗ്യ മന്ത്രാലയം നിരീക്ഷിക്കും.\nപത്ത് ദിവസമായിരിക്കും ഒമാനില് തങ്ങാന് അനുമതിയുണ്ടാവുക. വിസാ രഹിത പ്രവേശനം കര്‍ശന നിബന്ധനകളോടെയാകും നടപ്പിലാക്കുകയെന്ന് റോയല് ഒമാന് പൊലീസ് പാസ്‌പോര്‍ട്ട് ആന്റ് റെസിഡന്‍സ് വിഭാഗം കേണല് അല് സുലൈമാനി പറഞ്ഞു.\nഇന്ത്യയില് അന്തര്‍ദേശിയ വിമാന സര്‍വീസുകള് പുനനരാരംഭിക്കുന്നത് നീട്ടി. ഡിസംബര് 31 വരെയാണ് നീട്ടിയിരിക്കുന്നതെന്ന് ഡിജിസിഎ അറിയിച്ചു. എന്നാല് അന്താരാഷ്ട്ര കാര്‍ഗോ സര്‍വീസുകള്‍ക്കും ഡിജിസിഎ അനുമതി നല്‍കിയ വിമാന സര്‍വീസുകള്‍ക്കും വിലക്ക് ബാധകമാകില്ല.


adoor gopalakrishnan against censor board | പൂച്ചയെ കാണിക്കുന്നതിന് പോലും വിശദീകരണം ചോദിക്കുന്നവര് 'പുലിമുരുകന്' എന്ന, പുലിയെ കൊല്ലുന്ന ചിത്രത്തിന് സെന്‍സര് സര്‍ട്ടിഫിക്കറ്റ് നല്‍കിയത് എങ്ങനെ: അടൂര് ഗോപാലകൃഷ്ണന് | Mangalam\nWednesday, August 21, 2019 Last Updated 25 Min 10 Sec ago English Edition\nTuesday 12 Feb 2019 01.05 PM\nസിനിമകളുടെ സെന്‍സര്‍ഷിപ്പ് എന്ന പേരില് നടക്കുന്നത് ശുദ്ധ അസംബന്ധമാണെന്ന് അടൂര് ഗോപാലകൃഷ്ണന്. സെന്‍സര്‍ഷിപ്പ് നിരോധിക്കണമെന്നാണ് തന്റെ അഭിപ്രായം. വാണിജ്യ സിനിമകള്‍ക്ക് വേണ്ടിയാണ് സെന്‍സര്‍ഷിപ്പ് നിലനില്‍ക്കുന്നത്. ചങ്ങനാശ്ശേരി സെന്റ് ജോസഫ് കോളെജ് ഓഫ് കമ്യൂണിക്കേഷനില് ജോണ് ശങ്കരമംഗലം സ്മാരക പ്രഭാഷണം നിര്‍വ്വഹിക്കവെ അടൂര് ഗോപാലകൃഷ്ണന് പറഞ്ഞു.\nപുലിമുരുകന്റെ കാര്യം ഉദാഹരണമായി പറഞ്ഞാണ് സെന്‍സര്‍ഷിപ്പ് വാണിജ്യ ചിത്രങ്ങള്‍ക്ക് വേണ്ടിയാണെന്ന വാദം അടൂര് സമര്‍ത്ഥിച്ചത്. 'സാധാരണ ചിത്രങ്ങള് ചെയ്യുന്നവരെയാണ് സെന്‍സര്‍ഷിപ്പ് ബാധിക്കുന്നത്. ഏതെങ്കിലും സീനില് പൂച്ചയെ കാണിക്കുന്നതിന് പോലും വിശദീകരണം ചോദിക്കുന്നവര് 'പുലിമുരുകന്' എന്ന, പുലിയെ കൊല്ലുന്ന ചിത്രത്തിന് സെന്‍സര് സര്‍ട്ടിഫിക്കറ്റ് നല്‍കിയത് എങ്ങനെയെന്ന് മനസിലാകുന്നില്ല.' ഇതില് സാമ്പത്തിക തിരിമറി നടന്നിട്ടുണ്ടാകാമെന്നും അടൂര് ഗോപാലകൃഷ്ണന് ആരോപിച്ചു.\nആയിരം കോടിയുടെ സിനിമകള് ആവശ്യമില്ലെന്നും അത്തരം സിനിമകള് നിരോധിക്കുകയാണ് വേണ്ടതെന്നും അദ്ദേഹം പറഞ്ഞു. 'സിനിമ എത്രമാത്രം യാഥാര്‍ഥ്യത്തില് നിന്ന് അകന്നിരിക്കുന്നുവോ അത്രയും സാമ്പത്തിക വിജയം നേടും എന്നതാണ് ഇന്നത്തെ സ്ഥിതി.' ചിലവാകുന്ന തുകയും സിനിമയുടെ മേന്മയും തമ്മില് ഒരു ബന്ധവുമില്ലെന്നതാണ് യാഥാര്‍ഥ്യമെന്നും അടൂര് കൂട്ടിച്ചേര്‍ത്തു.\nജൂറി ഒരു രാഷ്ട്രീയപാര്‍ട്ടിയുടെ കാലാള്‍പ്പട; ദേശീയ ചലചിത്ര പുരസ്‌കാരം നിര്‍ത്തലാക്കേണ്ട കാലം അതിക്രമിച്ചു: അടൂര് ഗോപാലകൃഷ്ണന്\nഅടൂരിനെതിരായ അധിക്ഷേപത്തില് ബി. ഗോപാലകൃഷ്ണനെ തള്ളി ബി.ജെ.പി\nപ്രധാനമന്ത്രിക്ക് കത്തെഴുതിയ അടൂര് ഉള്‍പ്പെടെയുള്ളവര്‍ക്കെതിരെ രാജ്യദ്രോഹക്കുറ്റത്തിന് കേസെടുക്കണമെന്ന് ആവശ്യപ്പെട്ട് പരാതി\nകലാകാരന്മാരെ നിശബ്ദരാക്കാന് ശ്രമം, ഭീഷണി കേരള മണ്ണില് വിലപ്പോവില്ലെന്നു മുഖ്യമന്ത്രി


vd satheesan support rahul gandhi's opinion on sabarimala women entry | കോണ്‍ഗ്രസ്സിന്റെയും ബിജെപിയുടേയും ജാഥ ജനം കാണുന്നത് ഒരു പോലെ; നേതൃത്വത്തിനെതിരെ ആഞ്ഞടിച്ച് സതീശന് - Malayalam Oneindia\n11 min ago കൊവിഡ് കേസുകൾ മുകളിലേക്ക് തന്നെ, ഇന്ന് സംസ്ഥാനത്ത് 58 പേർക്ക് കൊവിഡ്,7എയര് ഇന്ത്യ ജീവനക്കാരും!\n21 min ago ആൾട്ടോ പോര, ബൊലേനോ തന്നെ വേണം! ഉത്ര കൊലക്കേസ് രഹസ്യങ്ങൾ ചുരുളഴിയുന്നു, പാമ്പിനെ എത്തിച്ചത്\n25 min ago മഹാരാഷ്ട്രയിൽ ആശങ്ക ഒഴിയുന്നില്ല; 114 പൊലീസുകാർക്ക് കൊവിഡ്, ആകെ രോഗം ബാധിച്ചത് 2325 പൊലീസുകാർക്ക്\nUpdated: Tue, Nov 13, 2018, 10:03 [IST]\nനേതൃത്വത്തിനെതിരെ ആഞ്ഞടിച്ച് സതീശന് | Oneindia Malayala\nഷാര്‍ജ: ശബരിമലയിലെ സ്ത്രീപ്രവേശനം അനുവദിച്ചുകൊണ്ടുള്ള സുപ്രീംകോടതി വിധിക്കെതിരെ അതിശക്തമായ നിലപാടാണ് കേരളത്തിലെ കോണ്‍ഗ്രസ് ഘടകം സ്വീകരിച്ചുവരുന്നത്. ദേശീയ നേതൃത്വവും, വ്യക്തിപരമായി ദേശീയ അധ്യക്ഷനും വിധിക്ക് അനുകൂലമായ രംഗത്ത് വന്നെങ്കിലും കേരള ഘടകം സംഘപരിവാര് സംഘടനകള്‍ക്കൊപ്പം വിധിക്കെതിരായുള്ള സമരവുമായി തെരുവിലിറങ്ങി കഴിഞ്ഞിരുന്നു.\nസംഘപരിവാര് നടത്തുന്ന നാമജപയാത്രയില് അണികള്‍ക്ക് പങ്കെടുക്കാന് സമ്മതം കൊടുത്ത കെപിസിസി വിശ്വാസം സംരക്ഷണ യാത്ര നടത്തുകായാണ് ഇപ്പോള്. സുപ്രീംകോടതി വിധിക്കെതിരായ കോണ്‍ഗ്രസ് നിലപാടിനെതിരെ കോണ്‍ഗ്രസ്സിനുള്ളില് തന്നെ പ്രതിഷേധം ഉണ്ട്. വിടി ബല്‍റാം, ബിന്ദു കൃഷ്ണ തുടങ്ങിയ നേതാക്കള്‍ക്കൊപ്പം വിഡി സതീശനും നേതൃത്വത്തിനെതിരെ രംഗത്ത് വന്നിരിക്കുകയാണ്.\nപരസ്യമായി സ്വാഗതം ചെയ്തു\nശബരിമലയില് സ്ത്രീപ്രവേശനം അനുവദിച്ചുകൊണ്ടുള്ള സുപ്രീംകോടതി വിധി പുറത്തുവന്നപ്പോള് ചാനലുകളിലൂടെ വിധിയെ പരസ്യമായി സ്വാഗതം ചെയ്ത വ്യക്തിയാണ് കൊല്ലം ഡിസിസി പ്രസിഡന്റായ ബിന്ദു കൃഷ്ണ.\nഎന്നാല് പിന്നീട് പാര്‍ട്ടി വിധിക്കെതിരെ അതിശക്തമായ രംഗത്ത് വന്നപ്പോള് ബിന്ദു കൃഷ്ണയെ പിന്നീട് ചാനല് ചര്‍ച്ചയില് നിന്ന് മാറ്റി നിര്‍ത്തുകയും ചെയ്തു. ഒരു ഘട്ടത്തില് ഡിസിസി പ്രസിഡന്റ് ആയിപ്പോയതിനാല് താന് കുടൂതല് ഒന്നും പറയുന്നില്ല എന്നായിരുന്നു ബിന്ദു കൃഷ്ണ അഭിപ്രായപ്പെട്ടത്.\nവിടി ബല്‍റാം എംഎല്‍എയും\nവിടി ബല്‍റാം എംഎല്‍എയും സുപ്രീംകോടതി വിധിയെ പരസ്യമായി സ്വാഗതം ചെയ്ത കോണ്‍ഗ്രസ് നേതാവാണ്. ബിജെപിയെക്കാള് അതിതീവ്രമായ നിലാപാടുമായി കോണ്‍ഗ്രസ് നേതാക്കള് മുന്നോട്ടുപോയപ്പോള് രാഹുല് ഈശ്വറല്ല രാഹുല്‍ഗാന്ധിയാണ് കോണ്‍ഗ്രസ് അധ്യക്ഷന് എന്ന് ഓര്‍ക്കണമെന്നുവരെ വിടി അഭിപ്രായപ്പെട്ടിരുന്നു.\nബിന്ദുകൃഷ്ണയുടെയും വിടി ബല്‍റാമിന്റെയും അതേ നിലപാട് സ്വീകരിച്ച വ്യക്തിയായിരുന്നു വിഡി സതീശനും. വിധിയില് കോണ്‍ഗ്രസ് ഉറച്ച നിലപാടെടുക്കണമെന്നായിരുന്നു അദ്ദേഹത്തിന്റെ നിലപാട്. മതേതര പുരോഗമന ദേശീയ പ്രസ്ഥാനമാണ് കോണ്‍ഗ്രസ്.\nമതേതര പുരോഗമന ദേശീയ പ്രസ്ഥാനമാണ് കോണ്‍ഗ്രസ്. ആ ബോധ്യം നേതാക്കള്‍ക്കും പ്രവര്‍ത്തകര്‍ക്കും ഉണ്ടാകണം. ആള്‍ക്കൂട്ടത്തിന്റെ പിറകെ പോകുന്നത് കോണ്‍ഗ്രസ്സിന്റെ പാരമ്പര്യമല്ലെന്നും നേരത്തെ അഭിപ്രായപ്പെട്ട വിഡി സതീശന് ഇപ്പോള് നേതൃത്വത്തിനെതിരെ നിലപാട് കുടുതല് കടുപ്പിച്ച് രംഗത്ത് വന്നിരിക്കുകയാണ് ഇപ്പോള്.\nഒരു പോലെയാണ് കാണുക\nകോണ്‍ഗ്രസ് നടത്തുന്ന വിശ്വാശസംരക്ഷ ജാഥയും ബിജെപിയുടെ നാമജപവുമൊക്കെ ജനം ഒരു പോലെയാണ് കാണുക. ശബരിമല വിഷയത്തെ അടിസ്ഥാനമാക്കി കോണ്‍ഗ്രസ് നടത്തുന്ന ജാഥകള്‍ക്ക് വിശ്വാസ സംരക്ഷണ ജാഥ എന്ന പേരിനു പകരം രാഷ്ട്രീയ പ്രചര ജാഥ എന്നായിരുന്നു വേണ്ടത്.\nശബരിമലയ വിഷയത്തില് കോണ്‍ഗ്രസ് ദേശീയ അധ്യക്ഷന് രാഹുല്‍ഗാന്ധിയുടെ അഭിപ്രായത്തോടാണ് തനിക്ക് യോജിപ്പെന്നും വിഡി സതീശന് വ്യക്തമാക്കി. ഇന്‍കാസ് ഷാര്‍ജ കമ്മിറ്റി നല്‍കിയ സ്വീകരണത്തില് സംസാരിക്കുകയായിരുന്നു അദ്ദേഹം.\nസര്‍ക്കാറിനെതിരേയും രൂക്ഷമായ വിമര്‍ശനമാണ് വിഡി സതീശന് നടത്തിയത്. ശബരിമലയില് വത്സന് തില്ലങ്കേരിയുടെ നേതൃത്വത്തിലുള്ള ആര്‍എസ്എസ് സംഘത്തിന് അഴിഞ്ഞാടാന് സര്‍ക്കാര് ഒത്താശചെയ്തു കൊടുക്കുകയായിരുന്നെന്നും അദ്ദേഹം കുറ്റപ്പെടുത്തി.\nചില നേതാക്കളോടുള്ള ആദരവും ആരാധനയും കാരണം സാമൂഹിക മാധ്യമങ്ങളിലൂടെ മറ്റു നേതാക്കളെ തെറിവിളിക്കുന്ന നിലപാട് ശരിയല്ല. ഇത്തരം നിലപാടുകള് കോണ്‍ഗ്രസ്സിന് ക്ഷീണമാണ് ഉണ്ടാക്കുകയെന്ന് തിരിച്ചറിയണം.\nഏതെങ്കിലും കോണ്‍ഗ്രസ് നേതാക്കള് ബിജെപിയിലേക്ക് പോവുകയാണെന്ന് സാമൂഹികമാധ്യമങ്ങല് കിംവദന്തി പ്രചരിപ്പിക്കുമ്പോള് തങ്ങള് പോകില്ല എന്ന് പത്രസമ്മേളനം വിളിച്ചു മറുപടി പറയേണ്ട കാര്യമില്ലെന്നും കെ സുധാകരനെ പരോക്ഷമായി സൂചിപ്പിച്ചുകൊണ്ട് സതീശന് പറഞ്ഞു.\nvd satheesan support rahul gandhi vt balram kpcc aicc bjp sabarimala protest sabarimala temple sabarimala woman entry വിഡി സതീശന് കോണ്‍ഗ്രസ് കെപിസിസി ബിജെപി ശബരിമല ശബരിമല ക്ഷേത്രം\nvd satheesan support rahul gandhi's opinion on sabarimala women entry


covid 19 coronavirus ernakulam എറണാകുളത്ത് ഇന്ന് 70 പേര്‍ക്ക് കൊവിഡ് ; രോഗവ്യാപനമുള്ള സ്ഥലങ്ങളില് കൂടുതല് നിയന്ത്രണങ്ങള്\nഎറണാകുളത്ത് ഇന്ന് 70 പേര്‍ക്ക് കൊവിഡ് ; രോഗവ്യാപനമുള്ള സ്ഥലങ്ങളില് കൂടുതല് നിയന്ത്രണങ്ങള്\nഎറണാകുളം ജില്ലയില് ഇന്ന് 70 പേര്‍ക്ക് കൊവിഡ് സ്ഥിരീകരിച്ചു. 66 പേര്‍ക്കും സമ്പര്‍ക്കത്തിലൂടെയാണ് രോഗം ബാധിച്ചത്. ജില്ലയിലെ കൂടുതല് സ്ഥലങ്ങളില് കൊവിഡ് വ്യാപനം സ്ഥിരീകരിച്ച പശ്ചാത്തലത്തില് കൂടുതല് നിയന്ത്രണങ്ങള് ഏര്‍പ്പെടുത്താന് കളക്ടര് എസ്. സുഹാസിന്റെ അധ്യക്ഷതയില് ചേര്‍ന്ന യോഗത്തില് തീരുമാനമായി. ഫോര്‍ട്ട് കൊച്ചി, കളമശേരി, ഇടപ്പള്ളി, ചേരാനെല്ലൂര് പ്രദേശങ്ങളില് കൂടുതല് കേസുകള് റിപ്പോര്‍ട്ട് ചെയ്യുന്നുണ്ട്. ഇവിടെ നിയന്ത്രണങ്ങള് കര്‍ശനമാക്കും.\nജില്ലയില് ഇതുവരെ ഒരുലക്ഷത്തില് അധികം പേരുടെ സാമ്പിളുകള് പരിശോധിച്ചു. സര്‍ക്കാര്, സ്വകാര്യ ലാബുകളില് ആയാണ് സാമ്പിളുകള് പരിശോധിച്ചത്. ആന്റിബോഡി പരിശോധനക്ക് പുറമെയാണിത്. ഫോര്‍ട്ട് കൊച്ചി മേഖലയില് വീടുകളില് നിരീക്ഷണത്തില് കഴിയാന് സൗകര്യമില്ലാത്തവര്‍ക്കായി കൊവിഡ് കെയര് സെന്ററുകള് അടിയന്തരമായി ആരംഭിക്കാന് കോര്‍പറേഷന് അധികാരികള്‍ക്ക് നിര്‍ദേശം നല്‍കുമെന്ന് കളക്ടര് പറഞ്ഞു. ജില്ലയില് ഇതുവരെ എഫ്എല്‍ടിസികളില് 7887 കിടക്കകള് സജ്ജമാക്കിയിട്ടുണ്ട്.\nജില്ലയില് ഇന്ന് 70 പേര്‍ക്ക് കൊവിഡ് സ്ഥിരീകരിച്ചു. 66 പേര്‍ക്കും സമ്പര്‍ക്കത്തിലൂടെയാണ് രോഗം ബാധിച്ചത്. 83 പേര് ഇന്ന് രോഗമുക്തരായി. ഫോര്‍ട്ട് കൊച്ചി, തോപ്പുംപടി മേഖലയില് കര്‍ഫ്യൂ ഏര്‍പ്പെടുത്തുമെന്ന് മന്ത്രി വി.എസ് സുനില് കുമാര് പറഞ്ഞു. ആലുവയില് നടപ്പാക്കിയതിന് സമാനമായ നിയന്ത്രണങ്ങള് ഏര്‍പ്പെടുത്തും. ഫോര്‍ട്ട് കൊച്ചി മേഖലയില് രോഗ വ്യാപനം ഉയരുന്ന സാഹചര്യത്തിലാണ് നടപടിയെന്നും മന്ത്രി പറഞ്ഞു. കളമശേരിയില് വ്യവസായ മേഖലയില് മാത്രം ഇളവ് നല്‍കി പ്രദേശത്ത് നിയന്ത്രണങ്ങള് ഏര്‍പ്പെടുത്തും. ജില്ലയില് രോഗം ക്ലസ്റ്ററുകള്‍ക്ക് പുറത്തേക്ക് വ്യാപിക്കുന്ന സാഹചര്യമാണെന്നും ആലുവയില് നിയന്ത്രണങ്ങള് പിന്‍വലിക്കില്ലെന്നും മന്ത്രി വ്യക്തമാക്കി.\nStory Highlights – covid 19, coronavirus, ernakulam


നന്ദി; കണ്ണൂരിന്റെ കരുതലിന്, ‘അതിഥി’കള് മടങ്ങി – Byline News Kelakam | kerala Latest news | Kannur\nനന്ദി; കണ്ണൂരിന്റെ കരുതലിന്, ‘അതിഥി’കള് മടങ്ങി\nBy rintujoy\t Last updated Jun 17, 2020\nകണ്ണൂരിന്റെ കരുതലും സ്‌നേഹവും അനുഭവിച്ച് നന്ദിപൂര്‍വ്വം അവരെല്ലാം മടങ്ങി. ലോക്ക്ഡൗണ് കാലത്തെ ദുരിതങ്ങള് താണ്ടാന് താങ്ങും തണലുമായി നിന്നവര്‍ക്ക് ഹൃദയം നിറഞ്ഞ നന്ദി പറഞ്ഞാണ് അവര് മടങ്ങുന്നത്. പല നാടുകളില് നിന്ന് ജോലി തേടിയെത്തിയവര്. അവരെല്ലാം ജന്മ ദേശങ്ങളിലേക്ക് മടങ്ങി, സുരക്ഷിതരായി. ഇതര സംസ്ഥാനക്കാരായി ജില്ലയില് ഉണ്ടായിരുന്ന 31341 അതിഥി തൊഴിലാളികളാണ് ഇതുവരെ മടങ്ങിപ്പോയത്. ബുധനാഴ്ച കണ്ണൂരില് നിന്നും അസം, പശ്ചിമ ബംഗാള് എന്നീ സംസ്ഥാനങ്ങളിലേക്ക് രണ്ട് ട്രെയിനുകള് കൂടി അതിഥി തൊഴിലാളികളുമായി യാത്രയായി. ഇതോടെ സ്വദേശത്തേക്ക് മടങ്ങാന് താല്‍പര്യം പ്രകടിപ്പിച്ച അതിഥി തൊഴിലാളികളുടെ മടക്കയാത്ര ഏകദേശം പൂര്‍ത്തിയാവും.\nരണ്ടാം ലോക്ക്ഡൗണ് പ്രഖ്യാപിച്ച മെയ് മൂന്നിനാണ് അതിഥി തൊഴിലാളികളുമായി ആദ്യ ട്രെയിന് ജില്ലയില് നിന്ന് പോയത്. 1140 യാത്രക്കാരുമായി ബീഹാറിലേക്കായിരുന്നു ട്രെയിന്. തുടര്‍ന്ന് മധ്യപ്രദേശ്, ഉത്തര്‍പ്രദേശ്, രാജസ്ഥാന്, ജമ്മു- കാശ്മീര്, ഹിമാചല് പ്രദേശ്, ജാര്‍ഖണ്ഡ്, പഞ്ചാബ്, ഉത്തരാഖണ്ഡ്, ഛത്തീസ്ഗഢ്, ഒഡീഷ, പശ്ചിമ ബംഗാള്, അസം എന്നീ സംസ്ഥാനങ്ങളിലുള്ള അതിഥി തൊഴിലാളികള്‍ക്കും നാട്ടിലേക്ക് മടങ്ങാന് സൗകര്യമൊരുക്കിയിരുന്നു. 29 ട്രെയിനുകളിലായാണ് സ്ത്രീകളും കുട്ടികളും ഉള്‍പ്പെടെയുള്ളവര് പോയത്. ചില സംസ്ഥാനങ്ങളിലേക്കുള്ളവരെ കാഞ്ഞങ്ങാട്, കോഴിക്കോട്, ഷൊര്‍ണൂര് റെയില്‍വേ സ്‌റ്റേഷനില് എത്തിച്ചും നാട്ടിലേക്ക് തിരിച്ച്് പോവാനുള്ള സൗകര്യമൊരുക്കിയിരുന്നു. കെ എസ് ആര് ടി സി ബസുകളിലാണ് ഇവരെ റെയില്‍വേ സ്റ്റേഷനുകളില് എത്തിച്ചത്.\nജില്ലയില് നിന്ന് ഏറ്റവും കൂടുതല് അതിഥി തൊഴിലാളികള് മടങ്ങിയത് പശ്ചിമ ബംഗാളിലേക്കാണ്. പശ്ചിമ ബംഗാളിലെ വിവിധ ജില്ലകളിലേക്ക് ഇതുവരെ ആറ് ട്രെയിനുകളിലായി 8844 ആളുകളാണ് യാത്രയായത്. 4511 പേരെ ഉത്തര്‍പ്രദേശിലേക്ക് മൂന്ന് ട്രെയിനുകളിലായി യാത്രയാക്കി. എട്ടായിരത്തോളം അതിഥി തൊഴിലാളികള് നാട്ടിലേക്ക് മടങ്ങാന് താല്‍പര്യമില്ലാതെ ജില്ലയില് തന്നെ തുടരുന്നുണ്ടെന്നും ജില്ലാ ലേബര് ഓഫീസര് ബേബി കാസ്‌ട്രോ പറഞ്ഞു.\nവളപട്ടണം, അഴീക്കോട്, നാറാത്ത്, കണ്ണൂര് കോര്‍പ്പറേഷന് എന്നിവിടങ്ങളിലാണ് കൂടുതല് അതിഥി തൊഴിലാളികള് ഉള്ളത്. സ്വദേശത്ത് മടങ്ങാന് താല്‍പ്പര്യമുള്ളവര് അതത് തദ്ദേശസ്ഥാപനങ്ങളെ ബന്ധപ്പെടുകയാണ് ചെയ്യുന്നത്. റവന്യു വകുപ്പാണ് ഈ പ്രവര്‍ത്തനം ഏകോപിപ്പിക്കുന്നത്. റെയില്‍വേ സ്റ്റേഷനുകളില് എത്തിക്കുന്നതിനായ് കെ എസ് ആര് ടി സി ബസുകള് ക്രമീകരിക്കുന്നത് മോട്ടോര് വാഹന വകുപ്പാണ്. ബസുകളില് കയറുന്നതിനു മുമ്പ് തൊഴിലാളികള്‍ക്ക് രോഗലക്ഷണങ്ങള് ഇല്ല എന്നും മാസ്‌ക്, സാനിറ്റൈസറുകള് എന്നിവ ഉപയോഗിക്കുന്നുണ്ടെന്നും ഉറപ്പുവരുത്തും. ഇല്ലാത്തവര്‍ക്ക് അവ നല്‍കുകയും ചെയ്യും. രണ്ട് നേരത്തേക്കുള്ള ഭക്ഷണവും കുടുംബശ്രീ വഴി നല്‍കുന്നുണ്ട്. അതിഥി തൊഴിലാളികള്‍ക്ക് ബന്ധപ്പെടുന്നതിനായി 24 മണിക്കൂര് പ്രവര്‍ത്തിക്കുന്ന കോള് സെന്ററും ജില്ലയില് പ്രവര്‍ത്തിക്കുന്നുണ്ട്.\nഡെങ്കിപ്പനിക്കെതിരെ ജാഗ്രത പാലിക്കണം: ഡിഎംഒ\nഅതിഥി തൊഴിലാളികളുടെ മടക്കയാത്ര, ജില്ലയില് നടന്നത് കൂട്ടായ പ്രവര്‍ത്തനം; കലക്ടര്


ജാമ്യം ലഭിച്ച "ദിലീപിന്" ആരാധകര് കൊടുത്ത സ്വീകരണം ഇങ്ങനെ...! - FUTURELINE\nജാമ്യം ലഭിച്ച “ദിലീപിന്” ആരാധകര് കൊടുത്ത സ്വീകരണം ഇങ്ങനെ…!\nഅന്ന് കൂക്കിവിളിച്ച ജനക്കൂട്ടം ഇന്ന് ജയ് വിളിക്കുന്നു. അറസ്റ്റിലായ സമയത്ത് ദിലീപിനെ കൂക്കിവിളിച്ചും ചീത്ത പറഞ്ഞും തടിച്ചുകൂടിയ ജനക്കൂട്ടം. ഇന്ന് ഇതാ മധുരം വിളമ്ബി പൂമാലയിട്ട് സ്വീകരിക്കാനുള്ള ഒരുക്കത്തിലാണ്. നടി ആക്രമിക്കപ്പെട്ട കേസുമായി ബന്ധപ്പെട്ട് തടവില് കഴിഞ്ഞു വന്നിരുന്ന നടന് ദിലീപിന് ജാമ്യം ലഭിച്ചുവെന്ന വാര്‍ത്ത പുറത്തു വന്നതിനു പിന്നാലെ ആലുവ സബ് ജയിലിന് മുന്നിലേയ്ക്ക് വന് ആരാധക പ്രവാഹമാണ് കടന്ന് ചെന്നത് . അന്ന് കനത്ത പോലീസ് സുരക്ഷയ്ക്ക് നടുവില് ആലുവ സബ് ജയിലിന് ഉള്ളിലേയ്ക്ക് കയറുമ്ബോള് കൂകി വിളിയായിരുന്നു ദിലീപിന് അകമ്ബടി എത്തിയതെങ്കില് ഇന്ന് ദിലീപിനെ അനുകൂലിച്ചുകൊണ്ടുള്ള മുദ്രാവാക്യം വിളിയാണ് എവിടെയും മുഴങ്ങുന്നത്.\nജയിലില് നിന്നും റോഡ് ഷോ നടത്തി ദിലീപിനെ വീട്ടിലേക്ക് കൊണ്ടുപോകാനാണ് ആരാധകരുടെ തീരുമാനം. ഒരു കൂട്ടം റോസാപ്പൂ മാലയും ഫ്ളക്സ് ബോര്‍ഡുകളുമായി ‘ദിലീപേട്ടന് മുത്താണേ…ആലുവയുടെ മുത്താണേ…’ എന്ന ആരവവുമായാണ് ദിലീപ് ഫാന്‍സ് അസോസിയയേഷന് പ്രവര്‍ത്തകര് ജയിലിന് മുന്നില് തമ്ബടിച്ചിരിക്കുന്നത്. ‘കഴിഞ്ഞ 25 കൊല്ലമായി ഞങ്ങള്‍ക്കൊപ്പമുണ്ട് ഇപ്പോഴും ഞങ്ങള്‍ക്കൊപ്പമുണ്ട്…’ എന്നെഴുതിയ കൂറ്റന് ബാനറും ജയിലിനു മുന്നില് പ്രദര്‍ശിപ്പിച്ചിട്ടുണ്ട്.\nകഴിഞ്ഞ 28ന് റിലീസ് ചെയ്ത ‘രാമലീല’ സൂപ്പര് ഹിറ്റിലേക്ക് കുതിക്കുക കൂടി ചെയ്തതോടെ കേരളക്കരയാകെ ദിലീപ് തരംഗം തന്നെയായി മാറിയിരുന്നു.\nജൂലായ് 10 ന് അറസ്റ്റിലായ ദിലീപിനെ ആലുവ നഗരത്തിലൂടെ ജനക്കൂട്ടം കൊണ്ടുപോയത് കൂക്കുവിളികളോടെയായിരുന്നു. കോടതിയില് ഹാജരാക്കുന്ന വേളയിലും തെളിവെടുപ്പിന് കൊണ്ടുപോകുന്ന സമയത്തും തെരുവുകളില് അധിക്ഷേപ വര്‍ഷവുമായി ജനക്കൂട്ടം കാത്തിരുന്നു. ദിലീപിനു വേണ്ടി ആദ്യഘട്ടത്തില് ഹാജരായ അഡ്വ.രാംകുമാര് എന്ന പ്രഗത്ഭനായ അഭിഭാഷകനെ വരെ ജനക്കൂട്ടം വെറുതെ വിട്ടില്ല. എന്നാല് 85 ദിവസം പിന്നിട്ടപ്പോള് കാര്യങ്ങള് മാറിമറിഞ്ഞു. ദിലീപിനെ അനുകൂലിച്ച് സിനിമയില് നിന്നും പൊതുസമൂഹത്തില് നിന്നും ശക്തമായ വാദങ്ങള് ഉയര്‍ന്നതും ജനങ്ങളുടെ മനോഭാവം മാറ്റിമറിച്ചു. തന്നെ കേസില് കുടുക്കിയതാണെന്നു കാണിച്ച് ചില വ്യക്തികള്‍ക്കെതിരെ ദിലീപ് ശക്തമായ ആരോപണങ്ങള് ഉന്നയിച്ചത് മാറിചിന്തിക്കാന് ജനത്തെ മപ്രരിപ്പിച്ചു.\nPrevious: കാവ്യയെ മോചിപ്പിച്ച’ ബുദ്ധി ദിലീപിന് വേണ്ടിയും..! അഞ്ചാം അങ്കം ജയിച്ചു കയറിയ കോടതിയിലെ തീപാറിയ പോരാട്ടം ഇങ്ങനെ….\nNext: “ദിലീപിന് ലഭിച്ചത് അര്‍ഹിച്ച ജാമ്യം തന്നെ’: മലക്കം മറിഞ്ഞ് ലിബര്‍ട്ടി ബഷീര്… ഇപ്പോള് ഇങ്ങനെ പറയാന് കാരണം….\nവീണ്ടും വാക്ക് മാറ്റി ധനമന്ത്രി; പ്രതിസന്ധി മൂന്നാഴ്ചകൊണ്ട് മറികടക്കാനാവില്ല.!\nവിന്നി മണ്ടേല അന്തരിച്ചു; ഓർമയായത് വർണവിവേചനത്തിനെതിരെ പോരാടിയ ധീരവനിത..!!\nകൊറിയ ഓപ്പണില് സൈന നെഹ്‌വാള് പുറത്ത്..!!


സംസ്ഥാനം ഇന്ന് പോളിംഗ് ബൂത്തിലേക്ക്; കേരളത്തിന് പുറമെ തമിഴ്നാട്ടിലും പുതുച്ചേരിയിലും ഇന്ന് വോട്ടെടുപ്പ് | Asian Metro News\nവോട്ടെടുപ്പിന്റെ ഭാഗമായുള്ള മോക് പോളിങ് ആരംഭിച്ചിട്ടുണ്ട്.. സ്ഥാനാർഥികളുടെ ബൂത്ത് ഏജന്റുമാരുടെ സാന്നിധ്യത്തിലാണു മോക് പോളിങ്. ഒരു വോട്ടിങ് യന്ത്രത്തിൽ 50 വോട്ടുകളെങ്കിലും രേഖപ്പെടുത്തി എണ്ണി തിട്ടപ്പെടുത്തിയശേഷം യന്ത്രം ക്ലിയർ ചെയ്ത് സീൽ ചെയ്യും. ഇതിനു ശേഷം ഏഴു മണിക്ക് വോട്ടെടുപ്പ് ആരംഭിക്കും.\nവോട്ടെടുപ്പ് സമാധാനപരമായി തന്നെ പൂർത്തിയാക്കാനുള്ള എല്ലാ നടപടികളും തെരഞ്ഞെടുപ്പ് കമ്മീഷൻ പൂർത്തിയാക്കിയിട്ടുണ്ട്. പ്രശ്ന ബാധിത ബൂത്തുകളിൽ വീഡിയോ ചിത്രീകരണം ഉണ്ടാകും. കേന്ദ്രസേനയുടെ സഹായവും ഇവിടെ ഉറപ്പാക്കിയിട്ടുണ്ട്. ആൾമാറാട്ടം, ഒന്നിലധികം വോട്ട് ചെയ്യുന്നത് തടയൽ എന്നിവയ്ക്കായി പ്രത്യേക നടപടികളും സ്വീകരിച്ചിട്ടുണ്ട്.\nഉദ്യോഗസ്ഥന് തിരിച്ചറിയില് രേഖ പരിശോധിക്കും. വോട്ടര് മാസ്‌ക് താഴ്ത്തി തിരിച്ചറിയല് പരിശോധനയ്ക്ക് തയ്യാറാകണം. തുടർന്ന് വിരലില് മഷി പുരട്ടി സ്ലിപ്പ് നല്‍കും അതിന് ശേഷം സ്ലിപ്പ് സ്വീകരിച്ച് വിരല് പരിശോധിക്കും. തുടർന്ന് ഇലക്ട്രോണിക് വോട്ടിംഗ് മിഷീനില് വോട്ട് രേഖപ്പെടുത്താം. ബൂത്തിന് മുന്നിലെ താപനില പരിശോധനയില് ഉയര്‍ന്ന താപനില ഉണ്ടെങ്കില് അവര്‍ക്ക് അവസാനമണിക്കൂറില് മാത്രമെ വോട്ട് ചെയ്യാന് അനുവദിക്കു. മറ്റ് കോവിഡ് ലക്ഷണങ്ങള് ഉള്ളവര്‍ക്കും അവസാന മണിക്കൂറിലാണ് എത്തേണ്ടത്.\nവാകസിൻ എടുത്താലും ജാഗ്രത തുടരണം : മന്ത്രി കെ.കെ. ശൈലജ 0